title: অ্যাডিলেড

text: অ্যাডিলেড ( ) অস্ট্রেলিয়ার প্রধান নগর। এছাড়াও এটি দক্ষিণ অস্ট্রেলিয়ার রাজধানী। ভারত মহাসাগর থেকে উদ্ভূত সেন্ট ভিনসেন্ট উপসাগরের কাছাঁকাছি টরেন্স নদী তীরবর্তী এলাকায় এ নগরের অবস্থান। নগরের মধ্য দিয়ে এ নদী প্রবাহিত হয়েছে।


title: অ্যাডিলেড

text: ভূ-মধ্যসাগরীয় আবহাওয়ায় প্রচণ্ড গরম পড়ে। উত্তর দিকে ফ্লিউরিউ উপদ্বীপ রয়েছে। প্রশস্ত সড়ক, বিস্তৃত উদ্যানের জন্য অ্যাডিলেড আধুনিক নগরের খ্যাতি পেয়েছে। জুন, ২০১৩ অণুযায়ী নগরের মোট জনসংখ্যা প্রায় ১.২৯ মিলিয়ন। সিডনি, মেলবোর্ন, ব্রিসবেন ও পার্থের পর এটি অস্ট্রেলিয়ার পঞ্চম বৃহত্তম শহর। ১৮৩৬ সালে কর্নেল উইলিয়াম লাইট তাঁর প্রিয়তমা পত্নী রাণী অ্যাডিলেডের নাম অণুসারে এ শহরের নামকরণ করেন। অধিবাসীগণ ‘অ্যাডিলেডিয়ান’ নামে পরিচিতি পান।


title: অ্যাডিলেড

text: ইলেকট্রনিক, মোটরগাড়ীর সরঞ্জাম, মেশিনারিজ, রাসায়নিক পদার্থ, টেক্সটাইলস, প্লাস্টিকের মালামাল তৈরির উৎপাদনকারী প্রতিষ্ঠান রয়েছে এখানে। অ্যাডিলেড বন্দরে জাহাজ নির্মাণের সুবিধাদি বিদ্যমান। অ্যাডিলেডের উত্তর-পূর্বাংশে ৫০ কিলোমিটার (৩০ মাইল) দূরে অবস্থিত বারোসা উপত্যকায় মদ উৎপাদন করা হয়। উল্লেখযোগ্য স্থান হিসেবে - বোটানিক গার্ডেন্স, গভর্নমেন্ট হাউজ, ন্যাচারেল হিস্ট্রি মিউজিয়াম। ১৮৭৪ সালে অ্যাডিলেড বিশ্ববিদ্যালয় ও ১৯৯১ সালে দক্ষিণ অস্ট্রেলিয়া বিশ্ববিদ্যালয় প্রতিষ্ঠিত হয়।


title: ফেন্ডার স্ট্রাটোকাস্টার

text: ফেন্ডার স্ট্রাটোকাস্টার () ইলেক্ট্রিক গিটারের একটি মডেল । ১৯৫৪ সালে লিও ফেন্ডার, বিল কারসন, জর্জ ফুলারটন, এবং ফ্রেডি তাভারেজ এটির ডিজাইন করেছিলেন। দি ফেন্ডার মিউজিকাল ইন্সট্রুমেন্ট কর্পোরেশন ১৯৫৪ থেকে বর্তমান পর্যন্ত স্ট্রাটোকাস্টার সিরিজের প্রস্তুতকারক হিসেবে পরিচিত। এটি ডাবল-কাটাওয়ে গিটার। ভারসাম্যের জন্য এর উপরের দিক "হর্ন" আকৃতির। গিবসন লেস পল ও এটি সবচেয়ে বেশি কপিকৃত গিটার সেইপ. "স্ট্রাটোকাস্টার" and "স্ট্র্যাট" এই দুটি ফেন্ডারের ট্রেডমার্ক টার্ম.


title: ফেন্ডার স্ট্রাটোকাস্টার

text: স্ট্রাটোকাস্টার অনেক ধরনের গানে ব্যবহার করা হয়েছে। তার মধ্যে কান্ট্রি(ফেন্ডার এই ধরনের গানের জন্য প্লেন করা হয়েছিল), রক, পপ, সোল, রিদম এবং ব্লুজ, ব্লুজ, জ্যাজ , এবং হেভি মেটাল।


title: ফেন্ডার স্ট্রাটোকাস্টার

text: স্ট্রাটোকাস্টার এর মসৃণ(ইংরেজিঃ sleek) গঠন (ফেন্ডার দ্বারা অফিসিয়ালি উল্লেখিত "কম্ফোর্ট কনটোর বডি")টেলেকাস্টার এর অমসৃণ(ইংরেজিঃflat,slab) গঠন থেকে পৃথক করা যায়। স্ট্র্যাটস এর ডাবল কাটাওয়ে ডিজাইনের কারণে গিটার বাদক খুব সহজে নেক এর পজিশনে বাজাতে পারে।


title: ফেন্ডার স্ট্রাটোকাস্টার

text: সাধারণত স্ট্রাটোকাস্টার বাজারে এসেছিল ২-কালার সানবার্স্ট ফিনিস অন এ সলিড , ডিপলি কন্টোরড এশ বডি, ২১-ফ্রেট ১-পিস মেপল নেক সাথে ব্ল্যাক ডট ইনলেইস এবং ক্লুসন টিউনিং হেডস. ১৯৫৬ সাল থেকে ফেন্ডার অলডার বডি দিয়ে সলিড স্ট্রাটোকাস্টার বের করা শুরু করে.


title: ফেন্ডার স্ট্রাটোকাস্টার

text: স্ট্রাটোকাস্টার ফিচারস থ্রি সিংগল কয়েল পিকআপস, যার আউটপুট ঠিক করা হয় ৩-ওয়ে সুইচ দ্বারা.


title: ফেন্ডার স্ট্রাটোকাস্টার

text: স্কুইয়ার স্ট্রাটোকাস্টার উৎপাদন এবং বিক্রি করে স্কুইয়ার-এ, মার্ক অফ ফেন্ডার.


title: ফেন্ডার স্ট্রাটোকাস্টার

text:
একটি স্ট্যান্ডার্ড স্কুইয়ার স্ট্রাটোকাস্টার ইন্দোনেশিয়া অথবা চীন এ বৃহৎ আকারে উৎপাদন করা হয় । এসব তৈরির জন্য,স্কুইয়ার ঐসব দেশে সহজলভ্য কাঠ, যেমন এগাথিস এবং বেজউড ব্যবহার করে থাকে।
১৯৮২ সালে ফেন্ডার এর অনুমতিক্রমে স্কুইয়ার স্ট্রিং থেকে গিটার উৎপাদন শুরু করে।


title: গ্যাসপারে গোরেসিও

text: গ্যাসপারে গোরেসিও (১৮০৮-১৮৯১) একজন ইতালীয় প্রাচ্যবিদ ও তিব্বতবিদ ছিলেন। তিনি মূল সংস্কৃত রামায়ণ সুষ্ঠু সম্পাদনা ও প্রকাশ করে বিশেষ খ্যাতি লাভ করেছেন। দীর্ঘ ২৪ বছরেরও (১৮৪৩-১৮৬৭) বেশি সময় ধরে অক্লান্ত পরিশ্রম ক'রে পারি থেকে তিনি ১২টি খণ্ডে সম্পাদনা কার্য শেষ করেন। উল্লেখ্য গোরেসিওর মাতৃভাষা ইতালিয় হওয়ায় গ্রন্থটির ভূমিকা ও টীকা-টিপ্পনীর ভাষাও ছিল ইতালিয়। গ্রন্থটি মূলতঃ তিনটি পর্যায়ে বিন্যস্ত ছিল, প্রথম কয়েকটি খণ্ডে ছিল মূল সংস্কৃত রামায়ণ, পরের পর্যায়ে ছিল ইতালিয় ভাষায় এর অনুবাদ ও বিভিন্ন ব্যাখ্যা বিশ্লেষণ আর অন্তিম পর্যায়ে ছিল লেখকের নিজস্ব দৃষ্টিভঙ্গিতে মূল রামায়ণের সাহিত্য সমালোচনা । এটি ছিল ইউরোপে ভারতীয় মহাকাব্য রামায়ণের প্রথম সম্পাদনা। গোরেসিও বহু বিদ্বদসভার সভ্য ছিলেন । তিনি ফ্রান্সের রাজকীয় ইন্সটিউটের কোরেস্পন্ডিং মেম্বার নির্বাচিত হয়েছিলেন। গোরেসিওর জীবিতকালে রামায়ণের আর একটি সংস্করণ হয়েছিল । এই দ্বিতীয় সংস্করণের শেষ খণ্ড উত্তরকাণ্ড ১৮৬৭ সালে পারি থেকে ছাপা হয়েছিল ।


title: গ্যাসপারে গোরেসিও

text: ১৮০৭ খ্রিষ্টাব্দের ১৮ই জানুয়ারি উত্তর ইতালির বাগনাস্কোতে গোরেসিওর জন্ম। তাঁর বাবা ছিলেন জিওভানি বাপ্তিস্তা গোরেসিও, মা ক্লোতিলদে দেয়ালবের্তি। মন্দভি'র ডায়াসেসন সেমিনারিতে পাঠ সমাপ্ত করে তিনি তুরিন বিশ্ববিদ্যালয়ের অধ্যাপক আমেদিও পাইরনের তত্ত্বাবধানে ভাষাতত্ত্ব বিষয়ে গভীর জ্ঞান লাভ করেন। অতঃপর তিনি জেনোয়া নিবাসী শিক্ষাবিদ মারক্যুইস আন্তনিও -এর বদান্যতায় অষ্ট্রিয়ার ভিয়েনাতে ধ্রুপদী ভাষাতত্ত্বর উপর গবেষণা করেন। ১৮৩২ খ্রিষ্টাব্দে তিনি তুরিন ফিরে এসে সামরিক শিক্ষালয়ের ইতিহাস বিষয়ের লেকচারার নিযুক্ত হন। ১৮৩৭ খ্রিষ্টাব্দে তিনি আরও দুই সহযোগীর সাথে বিজ্ঞান ও সাহিত্য বিষয়ক পত্রিকা "সাব আলপাইন" 'এর প্রতিষ্ঠা করেন । এই বছরেই তিনি পারি গমন করেন এবং সেখানে তিনি অধ্যাপক ইউজিন ব্যুর্নুফ'এর তত্ত্বাবধানে সংস্কৃত ভাষাচর্চায় গভীরভাবে মনোনিবেশ করেন । এই সময় তিনি সংস্কৃত রামায়ণের সঙ্গে পরিচিত হন এবং অধ্যাপক ইউজিন ব্যুর্নুফ'এর অনুপ্রেরণায় ইতালিয় ভাষায় সংস্কৃত রামায়ণ অনুবাদের প্রকৃত কাজটি শুরু করেন। এখানে তিনি ফরাসি ভাষা-সংস্কৃতির সঙ্গে একাত্ম হয়ে এখানকার মানুষদের নিকট আত্মীয় হয়ে ওঠেন। বিখ্যাত চিনাবিদ স্তানিসলাস জুলিয়েন'এর সংস্পর্শে এসে তিনি চিনাভাষাতেও বুৎপত্তি অর্জন করেছিলেন।


title: গ্যাসপারে গোরেসিও

text: বিখ্যাত ফরাসি সংস্কৃত ভাষাবিদ ইউজিন ব্যুর্নুফের অনুপ্রেরণায় গোরেসিও সংস্কৃত রামায়ণের ইতালীয় অনুবাদের মত দুরূহ ও দুঃসাধ্য কাজে ঝাঁপিয়ে পড়েন। আর এই মহান কাজে ইতালির রাজা আলবেয়ার সর্বোতভাবে গোরেসিও-কে আর্থিক সাহায্য জুগিয়ে তাঁকে পৃষ্ঠপোষকতা করেন ও উৎসাহ জোগান।


title: গ্যাসপারে গোরেসিও

text: ১৮৫৯ খ্রিষ্টাব্দে গোরেসিও তুরিন জাতীয় বিশ্ববিদ্যালয় গ্রন্থাগারের ডিরেক্টর নিযুক্ত হন; সেই সঙ্গে তুরিনের বিজ্ঞান আকাদেমিরও স্থায়ী সম্পাদকের কাজে যোগ দেন। তাঁকে লন্ডনের রয়্যাল এশিয়াটিক সোসাইটির ফেলোশিপ প্রদান করা হয়। বহু সম্মানে সম্মানিত এই জ্ঞানতপস্বী ১৮৯১ খ্রিষ্টাব্দের ২০ মে ইতালির তুরিন শহরে শেষনিঃশ্বাস ত্যাগ করেন।


title: পান্থপথ

text: বাংলাদেশ এর রাজধানী ঢাকা শহর এর কারওয়ান বাজার এলাকার পূর্ব-পশ্চিমে অবস্থিত পান্থপথ খুবই গুরুত্বপুর্ণ একটি সড়ক। এটি টঙ্গী ডাইভারসন রোড, ময়মনসিংহ রোড (এখন ওল্ড এয়ারপোর্ট রোড) এবং মিরপুর রোড কে সংযুক্ত করেছে। এখানেই দক্ষিণ এশিয়ার সর্ববৃহত্তম শপিংমল বসুন্ধরা সিটি অবস্থিত। এছাড়াও রয়েছে স্কয়ার হাসপাতাল, সামরিতা হাসপাতাল, ইউনিক ট্রেইড সেন্টার ইত্যাদি। গ্রীন রোড এই রাস্তার মাঝামাঝি উত্তর থেকে দক্ষিণ দিকে ছেদ করে গেছে। ১৯৮০ সালের শেষের দিকে এই পূর্ব-পশ্চিমের রাস্তাটি নির্মিত হয়। রাস্তাটির নির্মাণ কাজ শেষ হয়েছিল ১৯৯৫ সালে। বাংলাদেশ ফিল্ম ডেভেলপমেন্ট কর্পোরেশন এবং হোটেল প্যান প্যাসিফিক সোনারগাও এই রাস্তার পূর্ব পাশে অবস্থিত।


title: আগরপাড়া মহাজাতি বিদ্যাপীঠ

text: আগরপাড়া মহাজাতি বিদ্যাপীঠ ভারতের পশ্চিমবঙ্গ রাজ্যের কলকাতার উপকন্ঠে অবস্থিত একটি উচ্চ মাধ্যমিক বিদ্যালয়। ১৯৫০ সালের ১২ই জানুয়ারি বিদ্যালয়টি প্রতিষ্ঠিত হয়। এই বিদ্যালয়টি অধুনা সরকারি সাহায্যপ্রাপ্ত ও সরকার অনুমোদিত।


title: আগরপাড়া মহাজাতি বিদ্যাপীঠ

text: উচ্চ মাধ্যমিক বিভাগে বিজ্ঞান, বাণিজ্য ও কলা তিনটি শাখায় প্রায় সকল প্রচলিত বিষয় পড়ানো হয়। সঙ্গীত, শারীর শিক্ষা, কম্পিউটার সায়েন্স ও কম্পিউটার এপ্লিকেশন এবং পরিসংখ্যাতত্বের মত আধুনিক বিষয়গুলি এই বিদ্যালয়ের উচ্চ মাধ্যমিক বিভাগের বিশেষ আকর্ষণ। পঞ্চম থেকে দ্বাদশ শ্রেণি পর্যন্ত মোট শিক্ষার্থী সংখ্যা ১১০০ এর অধিক। দশম শ্রেণি পর্যন্ত শুধু বালকদের জন্য এবং উচ্চ মাধ্যমিক বিভাগে বালক-বালিকা উভয়ের জন্য পাঠ দানের ব্যাবস্থা আছে।


title: রবিন সিং

text: রবীন্দ্র রামনারায়ণ রবিন সিং (; জন্ম: ১৪ সেপ্টেম্বর, ১৯৬৩) ত্রিনিদাদ ও টোবাগোয় জন্মগ্রহণকারী ভারতের সাবেক ক্রিকেটার। ভারত ক্রিকেট দলে অল-রাউন্ডারের ভূমিকায় অবতীর্ণ হয়েছিলেন। সীমিত ওভারের ক্রিকেটে তিনি গুরুত্বপূর্ণ ভূমিকা পালন করেছেন। রবিন সিং উইকেটে অবস্থান করে যথাসম্ভব দ্রুত রান সংগ্রহসহ চমকপ্রদ ফিল্ডিং দক্ষতার কারণে পরিচিতি পেয়েছেন। মাঝারি-নিম্ন সারিতে ব্যাটিং ও মিডিয়াম পেস বোলিংয়ে পারদর্শী ছিলেন তিনি। বর্তমানে তিনি ইন্ডিয়ান প্রিমিয়ার লীগে মুম্বই ইন্ডিয়ান্স দলে কোচের দায়িত্ব পালন করছেন।


title: রবিন সিং

text: ত্রিনিদাদের প্রিন্সেস টাউনে ইন্দো-ত্রিনিদাদিয়ান ও টোবাগোনিয়ান পরিবারে রবিন সিংয়ের জন্ম। তাঁদের পূর্ব-পুরষ অজমের থেকে এসেছেন। ১৯ বছর বয়সে ১৯৮৪ সালে তিনি ভারতে স্থানান্তরিত হন ও মাদ্রাজ বিশ্ববিদ্যালয়ে ভর্তি হন। এ সময়ে ক্লাব ও কলেজ পর্যায়ে ক্রিকেট জীবন শুরু করেন। বর্তমানে তিনি চেন্নাইয়ের আদায়ারে বসবাস করলেও তাঁর পিতা-মাতা এখনও ত্রিনিদাদে অবস্থান করছেন।


title: রবিন সিং

text: ১৯৮১-৮২ মৌসুমে তামিলনাড়ু দলের পক্ষে প্রথম-শ্রেণীর ক্রিকেটে প্রথমবারের মতো অংশগ্রহণ করেন।১৯৮৮ সালে দলকে রঞ্জী ট্রফি জয়ে প্রভূতঃ সহায়তা করেন। ক্লাব ক্রিকেটে তিনি অল-রাউন্ডারের সহজাত ভূমিকায় অবতীর্ণ হন।মৌসুমগুলোয় ধারাবাহিকভাবে সফলতা লাভের প্রেক্ষিত ত্রিনিদাদ ও টোবাগোর পাসপোর্ট ত্যাগ করে ভারতীয় নাগরিকত্ব লাভ করেন। এরফলে ভারতের জাতীয় দলে খেলার সুযোগ নিশ্চিত হয়। দুই দশকেরও অধিক সময়কালের মধ্যে ছয় সহস্রাধিক রান সংগ্রহ করেন। মিডিয়াম ফাস্ট বোলিং করে ১৭২ উইকেট দখল করেন।


title: রবিন সিং

text: ১১ মার্চ, ১৯৮৯ তারিখে ওয়েস্ট ইন্ডিজের বিপক্ষে ভারতের একদিনের আন্তর্জাতিক দলে অভিষেক ঘটে তাঁর। কিন্তু সিরিজের পর দল থেকে বাদ পড়েন। ভারত দলে নিয়মিতভাবে খেলার জন্য তাঁকে আরও সাত বছর অপেক্ষা করতে হয়। ঘরোয়া ক্রিকেটে ধারাবাহিক ক্রীড়া প্রদর্শনের প্রেক্ষিতে তাঁকে ১৯৯৬ সালে অনুষ্ঠিত টাইটান কাপ প্রতিযোগিতায় খেলার জন্য ভারত দলে অন্তর্ভুক্ত করা হয়। ২০০১ সাল পর্যন্ত তিনি একদিনের দলের নিয়মিত সদস্য ছিলেন। অজয় জাদেজা’র সাথে প্রায়শঃই ব্যাটিংয়ের জুটি গড়তেন। ১৯৯৯ সালের ক্রিকেট বিশ্বকাপে দলের অন্যতম সদস্য মনোনীত হন।


title: রবিন সিং

text: খেলোয়াড়ী জীবন থেকে অবসর নেয়ার পর ২০০৪ সালে হংকং দলে কোচিংয়ের দায়িত্ব পান। তার প্রশিক্ষণে হংকং ২০০৪ সালের এশিয়া কাপে অংশগ্রহণ করে। সেখানে দলটি অদ্যাবধি একমাত্র ওডিআইয়ে অংশগ্রহণ করে। ২০০৬ সালে ভারত এ ক্রিকেট দলের কোচ হিসেবে মনোনীত হন। সেখানে তিনি গৌতম গম্ভীর, রবিন উথাপ্পা’র ন্যায় একদল ক্রিকেটারদেরকে প্রশিক্ষণ দেন যারা পরবর্তীকালে জাতীয় দলে খেলার সুযোগ পেয়েছে। ২০০৭ সালে ভারত জাতীয় দলের ফিল্ডিং কোচ হন। এ দলে অক্টোবর, ২০০৯ সাল পর্যন্ত কর্মরত ছিলেন। ১৫ অক্টোবর, ২০০৯ তারিখে বোলিং কোচ ভেঙ্কটেশ প্রসাদ-সহ তাঁকে বিসিসিআই বরখাস্ত করে। তবে, অপ্রত্যাশিতভাবে তাঁদের এ বরখাস্তের বিষয়ে কোনরূপ কারণ দেখানো হয়নি।


title: রবিন সিং

text: ২০০৮ সালে ইন্ডিয়ান প্রিমিয়ার লীগের ফ্রাঞ্চাইজ দল ডেকান চার্জার্সের প্রধান কোচের দায়িত্ব পান। বর্তমানে তিনি মুম্বই ইন্ডিয়ান্সের কোচ হিসেবে রয়েছেন। দলটি ২০১০ সালে রানার্স-আপ, ২০১৩ সালে শিরোপা লাভ করে। এছাড়াও, ২০১১ সালের চ্যাম্পিয়ন্স লীগ টুয়েন্টি২০ ও ২০১৩ সালের চ্যাম্পিয়ন্স লীগ টুয়েন্টি২০ প্রতিযোগিতার শিরাপা জয় করে। মার্কিন যুক্তরাষ্ট্র অনূর্ধ্ব-১৯ দলকে প্রশিক্ষণ দিয়েছেন তিনি।


title: রবিন সিং

text: ২০১১ সালে বাংলাদেশে অনুষ্ঠিত ক্রিকেট বিশ্বকাপের বাছাইপর্বে অংশগ্রহণকারী মার্কিন যুক্তরাষ্ট্র মহিলা ক্রিকেট দলের কোচ হিসেবে দায়িত্বে ছিলেন।


title: উৎসব (২০০০-এর চলচ্চিত্র)

text: উৎসব ঋতুপর্ণ ঘোষ পরিচালিত ২০০০ সালে মুক্তিপ্রাপ্ত ভারতীয় বাংলা চলচ্চিত্র।


title: উৎসব (২০০০-এর চলচ্চিত্র)

text: এই চলচ্চিত্রটি পশ্চিমবঙ্গের সবচেয়ে বড় উৎসব দুর্গাপূজা অবলম্বনে। গল্পটি একটি সভ্য বাংলা পরিবারের, যার বিভিন্ন সদস্য দুর্গাপূজা উপলক্ষে বাড়িতে জড়ো হয়েছেন। এই সিনেমাটি মধ্যবিত্ত পরিবারের বিভিন্ন সাধারণ ও জটিল সমস্যা নিয়ে তৈরি।


title: বাতিল

text: বাতিল (আরবি: باطل) একটি আরবি শব্দ যার অর্থ মিথ্যা,অলীক বা অসত্য, এছাড়াও শরিয়া অনুযায়ী বাতিল করা কোন অবৈধ কাজ বা চুক্তি বোঝাতে এই শব্দ ব্যবহার করা হয়।


title: বাতিল

text: আইন অনুযায়ী, বাতিলের বিপরীত হলো "সহীহ"।


title: সওয়াব

text: সওয়াব (আরবি: ثواب) একটি আরবি শব্দ, যার অর্থ "পুরস্কার"। ইসলাম ধর্ম অনুযায়ী, "সওয়াব" বলতে ভাল কাজ এবং আল্লাহ্‌র প্রতি ভক্তির প্রতিদান স্বরূপ আধ্যাত্মিক পুরস্কারকে বোঝায়।


title: বিজন কুমার চৌধুরী

text: বিজন কুমার চৌধুরী (১৯৩৯-২০১৪) পূর্ব পাকিস্তান ও বাংলাদেশের একজন বিশিষ্ট তবলা বাদক ছিলেন।


title: বিজন কুমার চৌধুরী

text: বিজন কুমার চৌধুরীর জন্ম ১৯৩৯ সালের ৪ঠা নভেম্বর ব্রিটিশ ভারতের ব্রাহ্মণবাড়িয়ায়। তাঁর মাতামহ বীরেন্দ্র বন্দ্যোপাধ্যায় একজন স্বীকৃত তবলাবাদক ছিলেন। তাঁর মাতা পারুলবালা দেবী একজন এস্রাজবাদক এবং পিতা সমরেন্দ্র নাথ চৌধুরী একজন সঙ্গীতশিল্পী ও নাট্যাভিনেতা ছিলেন।


title: বিজন কুমার চৌধুরী

text: বিজন কুমার চৌধুরী তবলা শিল্পী পন্ডিত শিব শঙ্কর মিত্রের কাছে বেশ কয়েক বছর তবলা শিখেন। লক্ষ্মৌ থেকে ঢাকায় এসে ১৯৬১ সালে বুলবুল একাডেমীতে নৃত্যের ক্লাসে সংগীতকার হিসেবে চাকুরী নেন। সেখানে থাকা অবস্থায় এইচ.এম. ভি. ও বিভিন্ন ছায়াছবিতে তবলা বাদক হিসেবে অংশগ্রহণ করেন। বুলবুল একাডেমীর চাকুরী ছেড়ে দিয়ে ১৯৬৩ সালে পূর্বপাকিস্তানের বেতারে নিজস্ব শিল্পী হিসেবে যোগদান করেন। ১৯৯৮ সালে তিনি বাংলাদেশ বেতার চট্টগ্রাম কেন্দ্র থেকে অবসর গ্রহণ করেন। তারপরেও নৈমিত্তিক শিল্পী হিসাবে তিনি সেখানে চার পাঁচ বছর সেখানে নিয়োগ প্রাপ্ত হন।


title: বিজন কুমার চৌধুরী

text: ২০১৪ খ্রিষ্টাব্দের ১৯শে সেপ্টেম্বর একটি অনুষ্ঠানে তবলা বাজাতে বাজাতে অসুস্থ হয়ে পড়লে তাঁকে হাসপাতালে ভর্তি করার পর তাঁর মৃত্যু ঘটে।


title: শাফিন আহমেদ

text: শাফিন আহমেদ (; জন্মঃ ফেব্রুয়ারি ১৪) একজন বাংলাদেশী সংগীত শিল্পী এবং সুরকার। তিনি মাইলস ব্যান্ড এর একজন সদস্য। তিনি বর্তমানে মাইলস এর বেজ গিটারিস্ট এবং প্রধান গায়ক। ব্যান্ডের বাইরে তিনি সলো ক্যারিয়ারে সুনাম অর্জন করেছেন। এছাড়াও বেশকিছু সলো কিংবা মিক্সড অ্যালবামে এই শিল্পীর গান রয়েছে। শাফিন আহমেদের মা সঙ্গীত শিল্পী ফিরোজা বেগম এবং বাবা সুরকার কমল দাশগুপ্ত। এই পরিবারে জন্ম নেওয়ার কারনে ছোট বেলা থেকেই শাফিন আহমেদ গানের ভেতরেই বড় হয়। বাবার কাছে মাঝে মাঝে উচ্চাঙ্গ সঙ্গীত শিখেছেন আর মার কাছে শিখেছেন নজরুলগীতি। এরপর বড়ভাই হামিন আহমেদ-সহ ইংল্যান্ডে পড়াশোনার সুবাদে পাশ্চাত্য সংগীতের সংস্পর্শে এসে ব্যান্ড সঙ্গীত শুরু করেন এবং মাইলস ব্যান্ড গড়ে তোলেন যা পরবর্তিতে বাংলাদেশের অগ্রগামী ব্যান্ডদলসমুহের মধ্যে অন্যতম হিসেবে স্বীকৃতি লাভ করে। তিনি সেইসময় প্রচারিত বিটিভির নিয়মিত মাইলসকে নিয়ে করা অনুষ্ঠানে অংশগ্রহণ করতেন। শাফিন আহমেদের জনপ্রিয় কিছু গানের মধ্যে "চাঁদ তারা সূর্য", "জ্বালা জ্বালা", "ফিরিয়ে দাও" ও "ফিরে এলেনা" অন্যতম।


title: শাফিন আহমেদ

text: শাফিন, জানুয়ারি ১২, ২০১০ সালে ব্যক্তিগত কারণে মাইলস ত্যাগ করেন। এবং রিদম অব লাইফ নামে নতুন একটি ব্যান্ডদল প্রতিষ্ঠা করেন। এই দলে তার সাথে যোগ দেন ওয়াসিউন(গীটার), শাহিন(গীটার), সুমন(কি-বোর্ড), উজ্জ্বল(পার্কিশন), শামস(বেজ গিটার) এবং রূমি(ড্রামস)। কিন্তু একই বছরের শেষেরদিকে "শাফিন" আবারো "মাইলসে" ফিরে আসেন।


title: সফটওয়্যার বিষয়শ্রেণীর তালিকা

text:
কম্পিউটার সফটওয়্যারকে তাদের কার্যপ্রণালী, প্রকারভেদ অথবা আওতা ইত্যাদির উপর ভাগ করা হয়। তিনভাগে এগুলোকে ভাগ করা যায়:
নিচের তালিকগুলো দেখার জন্য, "তীর চিহ্নতে ক্লিক করুন".


title: সফটওয়্যার বিষয়শ্রেণীর তালিকা

text: এ্যাপ্লিকেশন সফটওয়্যার


title: সফটওয়্যার বিষয়শ্রেণীর তালিকা

text: সিস্টেম সফটওয়্যার


title: সফটওয়্যার বিষয়শ্রেণীর তালিকা

text: কম্পিউটার প্রোগ্রামিং হাতিয়ার


title: প্রধানমন্ত্রীর কার্যালয় (বাংলাদেশ)

text: প্রধানমন্ত্রীর কার্যালয় (বাংলাদেশ) গণপ্রজাতন্ত্রী বাংলাদেশ সরকারের প্রধান নির্বাহী তথা সরকার প্রধান অর্থাৎ বাংলাদেশের প্রধানমন্ত্রীর সরকারী কার্যালয়। ১৯৯০ থেকে দেশের রাজধানী ঢাকা শহরের তেজগাঁওস্থ পুরোনো জাতীয় সংসদ ভবনটি প্রধানমন্ত্রীর কার্যালয় হিসেবে ব্যবহৃত হচ্ছে। বাংলাদেশের প্রধানমন্ত্রী সাধারণতঃ এখানে প্রতিদিন সরকারী কার্যাবলী সম্পাদন করেন এবং এখানেই মন্ত্রীপরিষদের সভা অনুষ্ঠিত হয়। তবে বাংলাদেশ সচিবালয়েও প্রধানমন্ত্রীর সরকারী দপ্তর রয়েছে যেখানে তিনি মাঝে মাঝে গমন করেন, সরকারী কার্যাদি সম্পাদন করেন এবং মন্ত্রিপরিষদের সভায় সভাপতিত্ব করেন।


title: প্রধানমন্ত্রীর কার্যালয় (বাংলাদেশ)

text:
১৯৯১ সালের আগ পর্যন্ত এটি রাষ্ট্রপতি সচিবালয় ছিল এবং ১৯৮২ সালের ফেব্রুয়ারি পর্যন্ত এটি বাংলাদেশের জাতীয় সংসদ ভবন হিসেবে ব্যবহুত হয়। প্রধানমন্ত্রীর কার্যালয় ভবনটি তেজগাঁও বিমানবন্দর এলাকায় অবস্থিত।
প্রধানমন্ত্রীর কার্যালয় , পুরাতন সংসদ ভবন, তেজগাঁও, ঢাকা ১২১৫, বাংলাদেশ


title: হনুমান চালিশা

text: হনুমান চালিশা হল রামায়ণের অন্যতম মুখ্য ব্যক্তিত্ব হনুমানের প্রতি নিবেদিত অবধী ভাষায় লিখিত একটি জনপ্রিয় ভক্তিমূলক চালিশা অর্থাৎ চল্লিশটি চৌপাই দ্বারা রচিত কবিতা। ,,। জনপ্রিয় মত হল এটি রচনা করেন রামচরিতমানস রচয়িতা কবি তুলসীদাস, সাম্ভাব্য রচনাকাল ১৫৭৫ খ্রীষ্টাব্দ। । চল্লিশটির মধ্যে শেষ চৌপাইটিতে তুলসিদাসের উল্লেখ সেই মতকেই সমর্থন করে। তবে ভিন্ন মতে এটি অনেক পরের রচনা । যদিও অবধী হিন্দির একটি উপভাষা মাত্র, কিন্তু শুধুমাত্র হিন্দিভাষীদের মধ্যেই নয় ভারতের অনেক অঞ্চলেরই লোক যারা হিন্দী বোঝেনা তাদের মধ্যেও প্রেরণাত্মক মন্ত্র বা স্তোত্র বা গান হিসাবে এটি লোকপ্রিয় ,,। দক্ষিণপূর্ব এশিয়ার অনেক দেশেই রামায়ণের বহু চরিত্র এখোনো জনপ্রিয় এবং তাদের মধ্যেও হনুমান চালিশার ব্যবহারের উদাহরণ আছে।. চ্যালিসিসের বিবরণে হান্নান তাঁর জ্ঞানের ভিত্তিতে, রামের প্রতি শ্রদ্ধা এবং শূন্য অর্থে ব্যক্তি।


title: হনুমান চালিশা

text: ভারতে খুব সম্ভবতঃ হনুমানের মন্দিরের সংখ্যা অন্য হিন্দু মন্দিরের থেকে বেশী এবং হনুমান চালিশা জপ অন্যতম জনপ্রিয় হিন্দু লোকাঁচার।


title: হনুমান চালিশা

text: "শ্রীগুরুর চরণরুপ কমলের পরাগের দ্বারা নিজের মনরূপ দর্পণ পরিষ্কার করে, রঘুবর শ্রীরামচন্দ্রের বিমল যশ বর্ণনা করতে প্রবৃত্তি হচ্ছি, শ্রীরামের এই কীর্তিগাথা ধর্ম, অর্থ, কাম, এবং মোক্ষ - এই চতুর্বিধ পুরুষার্থই প্রদান করে।"


title: হনুমান চালিশা

text: "কিন্তু আমি যে নিতান্তই নির্বোধ (সুতরাং এই কর্মে অক্ষম) তা বুঝে, পবননন্দন হনুমানকে স্মরণ করছি, কৃপা করে আমায় সেই ক্ষমতা, বুদ্ধি এবং বিদ্যা দান করুন, আমার সর্বপ্রকার ক্লেশ এবং তজ্জনিত বিকারসমূহ হরণ করুন।"


title: হনুমান চালিশা

text:
"হে হনুমান, জ্ঞান ও গুণের সাগর , আপনার জয় হোক। আপনি কপি (বাণর) শ্রেষ্ঠ ত্রিভুবনেই (পাতাল, মর্ত (পৃথিবী) এবং স্বর্গ) প্রসিদ্ধ আপনার নাম।"
"আপনি শ্রীরামের দূত অতুলনীয় আপনার বল ও তেজ। আপনি অঞ্জনির পুত্র এবং পবন-পুত্র নামেও পরিচিত।"
"আপনি মহান বীর, মহাবিক্রমশালী।
বজরঙ্গবলী আপনি কুমতির নিবারণকর্তা শুভবুদ্ধির সঙ্গী(অর্থাৎ শুভ বুদ্ধি প্রদানকারী)।"
"স্বর্ণবর্ণ দেহে শোভন বেশে কর্ণে কুন্ডল(কানের দুল)।
কুঞ্চিত কেশের শোভায় দর্শনীয় আপনার রূপ।"
"আপনার হস্তে বজ্র ধ্বজা বিরাজিত, স্কন্ধে(কাঁধ) মুঞ্জাতৃণ নির্মিত উপবীত শোভমান।"
"মহাদেবের অংশ জাত আপনি, বানর শ্রেষ্ঠ কেশরী আপনার পিতা তেজ এবং প্রতাপে আপনি সর্বজগতে পূজনীয়।"
"সর্বপ্রকার বিদ্যা ও সকল গুণে ভূষিত আপনি উদ্দেশ্যসাধনে অতিশয় দক্ষ ও চতুর, বিশেষতঃ শ্রীরামের কার্যসম্পাদনে আপনি সর্বদা তৎপর।"
"প্রভু রামচন্দ্রের চরিতকথার রসগ্রাহী শ্রোতা আপনি, আপনার হৃদয়ে শ্রীরাম লক্ষ্মন এবং সীতার নিত্য বসতি।"
"আপনি ক্ষুদ্র দেহ ধারণ করে সীতাদেবীকে দেখা দিয়েছিলেন, আপনি লঙ্কা দহনের সময় বিকট রূপ ধারণ করেছিলেন।"
"রাক্ষসদের সংহারকালে আপনার রূপ অতি ভয়ঙ্কর, শ্রীরামচন্দ্রের কার্যোদ্ধারের জন্য আপনি বিভিন্ন সময় বিভিন্ন রূপ ধারণ করেন।"


title: হনুমান চালিশা

text:
"সঞ্জীবনী ঔষধি নিয়ে এসে, আপনি লক্ষ্মণ'কে পুনর্জীবিত করেন। (আপনার এই অসামান্য কর্মকুশলতা দর্শনে) আনন্দিত চিত্তে শ্রীরাম আপনাকে বক্ষে জড়িয়ে ধরেন।"
"রঘুপতি আপনার অশেষ প্রশংসা করেন এবং বলেন, "তুমি ভরতেরই মতো আমার পরম প্রিয় ভ্রাতা।"
"আমি সহস্র বদনে তোমার যশ কীর্তন করি, "এই কথা বলে শ্রীরাম আপনাকে কন্ঠলগ্ন করেন।


title: অশান্ত ডিমেল

text: অশান্ত লাকদাসা ফ্রান্সিল ডি মেল (জন্ম: ৯ মে, ১৯৫৯) কলম্বোয় জন্মগ্রহণকারী শ্রীলঙ্কার সাবেক আন্তর্জাতিক ক্রিকেটার। শ্রীলঙ্কা ক্রিকেট দলে তিনি মূলতঃ মিডিয়াম-ফাস্ট বোলারের দায়িত্ব পালন করেন। ১৯৮০-এর দশকে স্বল্প কয়েকজন বোলারের অন্যতম হিসেবে মিডিয়াম পেসের বাইরে বোলিংয়ে সক্ষম ছিলেন অশান্ত ডিমেল। এছাড়াও তিনি বলকে সুইং আউটে দক্ষ ছিলেন। বর্তমানে তিনি শ্রীলঙ্কার জাতীয় দলে নির্বাচকের ভূমিকায় অবতীর্ণ হয়েছেন।


title: অশান্ত ডিমেল

text: কলম্বোর ইসিপাথানা কলেজে অধ্যয়ন করেন তিনি। তারপর তিনি কলম্বোর রয়্যাল কলেজে স্থানান্তরিত হন।


title: অশান্ত ডিমেল

text: ভারতীয় উপমহাদেশের বাইরে তিনি একটিমাত্র টেস্টে অংশগ্রহণ করেন। সুইং বোলারের উপযোগীতা না থাকায় তাঁর টেস্টে বোলিং গড় বেশ উচ্চ পর্যায়ের ছিল। ব্যাট হাতে তিনি তেমন সফলতা দেখাতে পারেননি। তিনবার তিনি শূন্য রানে আউট হন।


title: অশান্ত ডিমেল

text: ১৯৮৫ সালে ভারতের বিপক্ষে অনুষ্ঠিত টেস্টে ৬৪ রানে ৫ উইকেট পান। প্রথম ইনিংসে ১২৯ রানে এগিয়ে থেকেও দ্বিতীয় ইনিংসে কোন উইকেট সংগ্রহ করতে পারেননি। এরফলে টেস্টটি ড্রয়ে পরিণত হয়।


title: অশান্ত ডিমেল

text: ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপে তিনি দূর্দান্ত বোলিং প্রদর্শন করেন। ঐ প্রতিযোগিতায় তিনি তাঁর খেলোয়াড়ী জীবনের একদিনের আন্তর্জাতিকের দুইবার পাঁচ উইকেট লাভ করেন। হেডিংলিতে পাকিস্তানের বিপক্ষে ৩৯ রানে ৫ উইকেট পেলেও তাঁর দল পাকিস্তানের লক্ষমাত্রাকে অতিক্রম করতে পারেনি। শেষ ১০ বলে মাত্র ১২ রানের প্রয়োজন ছিল। দুইদিন পর ডার্বির কাউন্টি গ্রাউন্ডে নিউজিল্যান্ডের বিপক্ষে ৩২ রানে ৫ উইকেট পান্ এরফলে তাঁর দল ৩ উইকেট হাতে রেখে লক্ষ্যমাত্রা অতিক্রম করে ও প্রতিযোগিতায় একমাত্র জয়ের সন্ধান পায়। ভারতের রজার বিনি’র পর ১৭ উইকেট নিয়ে তিনি দ্বিতীয় সর্বোচ্চ উইকেট শিকারী হন। বেশ কয়েকবছর পর প্রকাশিত হয় যে, রুমেশ রত্নায়েকেকে ইংল্যান্ডের বিপক্ষে উইকেট প্রাপ্তির কথা উল্লেখ করা হয় যা তখন স্কোরকার্ডে প্রদর্শিত হয়নি।


title: অশান্ত ডিমেল

text: ১৯৮৭ সালে হাঁটুর আঘাতপ্রাপ্তির কারণে তাঁর খেলোয়াড়ী জীবনের সমাপ্তি ঘটে ও অবসর নেন। মে, ২০০৪ সালে শ্রীলঙ্কা দলের প্রধান নির্বাচক মনোনীত হন যা একবছর পর্যন্ত স্থায়ী ছিল। পদত্যাগের একমাস পর ক্রীড়ামন্ত্রী জীবন কুমারানাতুঙ্গা তাকে পুণরায় একবছরের জন্য এ দায়িত্বে বহাল রাখে।


title: অশান্ত ডিমেল

text: কমনওয়েলথ গেমসে কন্ট্রাক্ট ব্রিজ খেলায়ও তিনি অংশগ্রহণ করেন।


title: অশান্ত ডিমেল

text: শ্রীলঙ্কা ক্রিকেটের (এসএলসি) নির্বাচক কমিটির সভাপতির দায়িত্ব পালন করেন। এ কমিটি খেলোয়াড় নির্বাচন ও সফর আয়োজনের সাথে জড়িত। এছাড়াও তিনি রাষ্ট্র নিয়ন্ত্রণাধীন সিলন পেট্রোলিয়াম কর্পোরেশনের সভাপতি ছিলেন।


title: তিব্বত (১৯১২-১৯৫১)

text: ১৯১২ থেকে ১৯৫১ খ্রিষ্টাব্দ পর্যন্ত তিব্বতের ইতিহাস তিব্বতের কার্যত স্বাধীনতার পর্যায়কে চিহ্নিত করে। চিং সাম্রাজ্যের পতনের পর তিব্বতের এই স্বাধীনতা ঘোষণা ১৯৫০-এর দশকে গণচীন দ্বারা অধিগৃহীত হওয়া পর্যন্ত কার্যকরী থাকে।


title: তিব্বত (১৯১২-১৯৫১)

text: ১৯১১ খ্রিষ্টাব্দে চিং রাজবংশের পতন হলে চীনের নতুন সরকার তিব্বতের দিকে নজর দিতে ব্যর্থ হন। এই সময় তিব্বতীরা বিদ্রোহ ঘোষণা করে পুনরায় তিব্বতের অধিকার কেড়ে নিতে সক্ষম হন। ১৯১২ খ্রিষ্টাব্দে ত্রয়োদশ দলাই লামা ভারত থেকে যাত্রা করে লাসা শহরে প্রবেশ করে ১২ই ফেব্রুয়ারী চীনের সঙ্গে সমস্ত সম্পর্ক ছিন্ন করে তিব্বতকে একটি স্বাধীন রাষ্ট্র হিসেবে ঘোষণা করেন। এই ঘোষণার পরিপ্রেক্ষিতে তিব্বতে অবস্থিত সমস্ত চীনা সৈন্যদের তিব্বত ছেড়ে চলে যাওয়ার নির্দেশ দেওয়া হয়।


title: তিব্বত (১৯১২-১৯৫১)

text: ১৯১৩ খ্রিষ্টাব্দে আগভান দোর্জিয়েভ ও দুইজন তিব্বতী প্রতিনিধি উর্গা শহরে মঙ্গোলিয়া ও তিব্বত সরকারের মধ্যে মৈত্রী চুক্তি স্বাক্ষর করেন। এই চুক্তির মাধ্যমে তিব্বত ও মঙ্গোলিয়া উভয় রাষ্ট্র একে অপরকে স্বীকৃতি প্রদান করে এবং চীনের শাসনাধীনে না থেকে স্বাধীনতা ঘোষণা করে। দোর্জিয়েভকে এই ধরণের গুরুত্বপূর্ণ চুক্তিতে স্বাক্ষরের ব্যাপারে দায়িত্ব দেওয়ার কথা ত্রয়োদশ দলাই লামা অস্বীকার করলে এই চুক্তির বৈধতা নিয়ে বিতর্কের সৃষ্টি হয়, যদিও পরবর্তীকালে চতুর্দশ দলাই লামা এই চুক্তি সম্বন্ধে তাঁর বইয়ে উল্লেখ করেন যে, চুক্তিটি ত্রয়োদশ দলাই লামার স্বীকৃতিতেই স্বাক্ষরিত হয়েছিল।


title: তিব্বত (১৯১২-১৯৫১)

text: মধ্য তিব্বত থেকে চীনা সেনাবাহিনীকে বহিষ্কার করা হলেও খাম্স ও আমদো অঞ্চলের অধিকাংশ স্থান চীনের অধিকারে ছিল। ১৯১৩ খ্রিষ্টাব্দে ত্রয়োদশ দলাই লামা তাঁর প্রধান মন্ত্রী ব্লোন-ছেন-ব্শাদ-স্গ্রা-দ্পাল-'ব্যোর-র্দো-র্জেকে () ভারতের সিমলা শহরে চীন ও ইংল্যান্ডের প্রতিনিধিদের সঙ্গে একটি বৈঠকে অংশগ্রহণ করতে পাঠান। চীন ও তিব্বতের মধ্য সীমান্ত এবং তিব্বতের রাজনৈতিক অবস্থান নির্ধারণ করা ছিল এই বৈঠকের উদ্দেশ্য। ব্রিটিশ প্রতিনিধি স্যার হেনরি ম্যাকমহোন তিব্বতকে বহিঃ তিব্বত এবং অন্তঃ তিব্বতে ভাগ করার পরামর্শ দেন। তাঁর পরামর্শ অনুযায়ী দ্বুস-গ্ত্সাং এবং পশ্চিম খাম্স অঞ্চল নিয়ে গঠিত বহিঃ তিব্বতের প্রশাসন লাসা শহরে অবস্থিত তিব্বত সরকারের স্বায়ত্ত্বশাসনে এবং আমদো এবং পূর্ব খাম্স অঞ্চল নিয়ে গঠিত অন্তঃ তিব্বত সরাসরি চীনা প্রশাসনের অধীনে থাকে। চুক্তিতে স্থির হয় যে, বহিঃ তিব্বতের প্রশাসনিক কাজকর্মে তিব্বত সরকার সমস্ত আধিকারিক নিযুক্ত করবে এবং তাতে চীন সরকার হস্তক্ষেপ করবে না। বহিঃ তিব্বতের প্রশাসনে চীন সরকার হস্তক্ষেপ না করলেও এই চুক্তির ফলে স্থির হয় যে সমগ্র তিব্বতই চীনের অংশ বিশেষ। চুক্তিতে এও স্থির হয় যে, তিব্বতীরা দলাই লামা নির্বাচন করার পরে চীন সরকারকে জানাতে বাধ্য থাকবে ও লাসা শহরে স্থিত চীনা প্রশাসনিক আধিকারিক তাঁকে উপাধি প্রদান করবেন।


title: তিব্বত (১৯১২-১৯৫১)

text: আলোচনায় চীন ও তিব্বতের মধ্যে সীমান্তরেখা ছাড়াও তিব্বত ও ব্রিটিশ ভারতের মধ্যে সীমান্ত নির্ধারণের চেষ্টা করা হয়। চীনা প্রতিনিধিদলের উপস্থিতিতে ব্রিটিশ ও তিব্বতী প্রতিনিধিদলের মধ্যে ভারত-তিব্বত সীমান্ত নির্ধারিত হয়। আলোচনার সময় ভারত-তিব্বত সীমান্ত নির্ধারণকারী একটি মানচিত্র চুক্তির খসড়ার সঙ্গে যোগ করা হয়।


title: তিব্বত (১৯১২-১৯৫১)

text: কিন্তু তিব্বত ও চীনের সীমান্ত সংক্রান্ত আলোচনা ব্যর্থ হয়। চীনা প্রতিনিধি ইভান চেন সভা ছেড়ে চলে গেলে ব্রিটিশ ও তিব্বতী প্রতিনিধিরা চুক্তিটিকে দ্বিপাক্ষিক চুক্তি হিসেবে মর্যাদা দিয়ে চীনকে কোন রকম সুবিধা প্রদান না করার সিদ্ধান্ত নেন।


title: তিব্বত (১৯১২-১৯৫১)

text: ১৯১২ খ্রিষ্টাব্দে আম্বানদের তিব্বত থেকে বিতাড়িত করার পর থেকে তিব্বতীদের সঙ্গে চীনাদের যোগাযোগ শুধুমাত্র ব্রিটিশ মধ্যস্থতাকারীদের মধ্যমে হত। কিন্তু ১৯৩৩ খ্রিষ্টাব্দের ডিসেম্বর মাসে ত্রয়োদশ দলাই লামার মৃত্যু হলে চীন থেকে একটি প্রতিনিধিদল সমবেদনা জানাতে এলে পুনরায় চীনের সঙ্গে সম্পর্ক স্থাপিত হয়। বেশ কিছু সূত্রের মতে, তাঁর মৃত্যুর পর তিব্বতী মন্ত্রীসভা চীন তাঁদের রাজনৈতিক ব্যাপারে কোন রকম হস্তক্ষেপ না করার শর্তে তিব্বতের প্রাক-১৯১৮ খ্রিষ্টাব্দের সেই পুরাতন রাজনৈতিক অবস্থানের কথা ঘোষণা করেন, যখন তিব্বত চীনের অংশ হিসেবে গণ্য হত। আবার, অনেকের মতে, এই সময় তিব্বত কখনৈ চীনের অংশ হিসেবে নিজেকে স্বীকার করেনি। ঊ ঝোংজিনের নেতৃত্বে লাসা শহরে চীনকে একটি কার্য্যালয় খুলতে অনুমতি দেওয়া হয়, যার গুরুত্ব উপলব্ধি করে ব্রিটিশদের তরফেও লাসায় একটি কার্যালয় খোলার অনুমতি জোগাড় করা হয়। চীনারা এই কার্য্যালয়কে প্রশাসনিক কার্য্যালয় হিসেবে দাবী করলেও তিব্বতীরা তা মানতে অস্বীকার করে দ্রি ছু নদীর পূর্বদিকের এলাকাগুলি প্রত্যর্পণের দাবী জানায়। ত্রয়োদশ দলাই লামার মৃত্যুর পরে ১৯৩৪ খ্রিষ্টাব্দে তিব্বত সরকারের বিরুদ্ধে খাম্স-পা বিদ্রোহ শুরু হয়।


title: তিব্বত (১৯১২-১৯৫১)

text: ১৯৪৯ খ্রিষ্টাব্দে জাতীয়তাবাদী চীন সরকারের প্রতিনিধিদের তিব্বত থেকে বিতাড়ণ করা হয়। এই সময় তিব্বতী সেনাবাহিনীকে দ্রুত আধুনিকীকরণের একটি ব্যর্থ প্রচেষ্টা করা হয়। তিব্বত চীনের পরাধীনতা স্বীকারে অপারগ থাকায় মাও সে তুং তিব্বত সরকারকে মধ্যস্থতায় বসতে বাধ্য করার উদ্দেশ্যে ঐ বছর ডিসেম্বর মাসে চীনা বাহিনীকে চামদো আক্রমণ করার প্রস্তুতি নেওয়ার আদেশ দেন। বেশ কয়েক মাসের ব্যর্থ আলোচনা ও তিব্বতীদের বৈদেশিক সমর্থনলাভের ব্যর্থ প্রচেষ্টার পর চীনের সামরিক বাহিনী ১৯৫০ খ্রিস্টাব্দের অক্টোবর মাসের ৬ ও ৭ তারিখ জিনশা নদী অতিক্রম করে। চীনা বাহিনীর দুইটি দল খুব শীঘ্রই তিব্বতী সেনাবাহিনীকে চারিদিক দিয়ে ঘিরে ১৯শে অক্টোবরের মধ্যে চামদো অধিকার করে নেয়। এরপর ১৯৫১ খ্রিষ্টাব্দের ২৩শে মে বেইজিং শহরে তিব্বতী প্রতিনিধিদল তিব্বতের শান্তিপূর্ণ মুক্তির সতেরো দফা চুক্তি স্বাক্ষর করেন, যার ফলস্বরূপ কার্যত স্বাধীন রাষ্ট্র হিসেবে ঘোষিত তিব্বত গণচীনের অধীনে একটি স্বয়ংশাসিত অঞ্চলে পরিণত হয়।


title: জন্ম নিবন্ধন

text:
জন্মের পর সরকারি খাতায় প্রথম নাম লেখানোই জন্ম নিবন্ধন। একটি শিশুর জন্ম নিজ দেশকে, বিশ্বকে আইনগতভাবে জানান দেয়ার একমাত্র পথ জন্মের পর জন্মনিবন্ধন করা। নবজাতকের একটি নাম ও একটি জাতীয়তা নিশ্চিত করতে এটি হচ্ছে প্রথম আইনগত ধাপ। জন্ম নিবন্ধন প্রতিটি শিশুসহ বয়স্কদেরও একটি অধিকার। এটি নাগরিক অধিকারের পর্যায়ে পড়ে। পৃথিবীতে একটি শিশু জন্মানোর পর রাষ্ট্র থেকে প্রথম যে স্বীকৃতি সে পায় সেটি হলো জন্ম নিবন্ধন। দেশের অন্যান্য নাগরিকের সাথে সে সমান অধিকারে এক কাতারে সামিল হয় এই জন্ম নিবন্ধনের মাধ্যমে। প্রথম জন্ম নিবন্ধনের অধিকার জাতিসংঘের শিশু সনদে () স্পষ্ট উল্লেখ আছে। জন্ম নিবন্ধনের মধ্যদিয়ে একটি শিশু একটি নাম লাভ করে যা সারাজীবন তাকে একটি পরিচিতি দেয়। "জন্ম নিবন্ধনের" মাধ্যমে একটি শিশু প্রথম নাগরিকত্বও লাভ করে।জন্মসনদ অত্যাবশ্যকীয় করার লক্ষ্যে সরকার নতুন করে জন্ম ও মৃত্যুনিবন্ধন আইন ২০০৪ প্রণয়ন করে। জাতীয় পরিকল্পনা প্রণয়ন, সুশাসন প্রতিষ্ঠা, শিশু অধিকার সংরক্ষণ নিশ্চিত করতে আইনটি ৩ জুলাই ২০০৬ থেকে কার্যকর করা হয়েছে।
জন্ম নিবন্ধন আইনে বলা হয়েছে, বয়স, জাতি-গোষ্ঠি, ধর্ম-কিংবা জাতীয়তা সকল নির্বিশেষে বাংলাদেশে জন্ম গ্রহণকারী প্রত্যেকটি মানুষের জন্য জন্ম নিবন্ধন করা বাধ্যতামূলক। জন্মনিবন্ধন প্রক্রিয়া শেষে জন্মনিবন্ধন কর্তৃপক্ষ নিবন্ধনকারীকে একটি সার্টিফিকেট দেবেন।ডিজিটাল বাংলাদেশ গড়ার পদক্ষেপ হিসেবে ২০১০ সাল থেকে অনলাইন জন্ম নিবন্ধন কার্যক্রম শুরু হয়। সারাদেশে সরাসরি জন্ম নিবন্ধনের পাশাপাশি অনলাইনেও নিবন্ধন কার্যক্রম চলছে। ইতোমধ্যে দেশের ৫৫ টি জেলায় ও বিদেশে অবস্থিত বাংলাদেশের ১৭ টি দূতাবাসের মাধ্যমে এ কার্যক্রম পরিচালিত হচ্ছে। ২০১৩ সাল পর্যন্ত প্রায় শতভাগ মানুষ জন্ম নিবন্ধনের আওতায় এসেছে।


title: পার্থ

text: পার্থ () দক্ষিণ-পশ্চিম অস্ট্রেলিয়ায় অবস্থিত পশ্চিম অস্ট্রেলিয়া রাজ্যের রাজধানী ও নগর। সোয়ান নদীর তীরে এ নগর গড়ে উঠেছে। প্রায় ১.৯৭ মিলিয়ন অধিবাসী এ নগরে বসবাস করেন। সিডনি, মেলবোর্ন ও ব্রিসবেনের পর এটি অস্ট্রেলিয়ার চতুর্থ বৃহত্তম নগর।


title: পার্থ

text: গুরুত্বপূর্ণ রেলসড়ক ব্যবস্থাপনার প্রেক্ষিতে বাণিজ্যিক, উৎপাদনকারী প্রতিষ্ঠান ও সাংস্কৃতিক কেন্দ্রে পরিগণিত হয়েছে। ধাতু ও ধাতব পদার্থ, পরিশোধিত পেট্রোলিয়ামজাত পণ্য, প্রক্রিয়াজাতকরণ খাদ্য, রাবার, ভবনের মালামালসহ মুদ্রিত পণ্যসামগ্রীর জন্য পার্থ বিখ্যাত।


title: পার্থ

text: ১৮২৯ সালে ক্যাপ্টেন জেমস স্টার্লিং এ নগরের গোড়াপত্তন করেন। সোয়ান রিভার কলোনি নামে প্রশাসনিক কেন্দ্র গড়ে তোলেন তিনি। তৎকালীন ব্রিটিশ যুদ্ধ ও উপনিবেশ সংক্রান্ত্র মন্ত্রী স্যার জর্জ মুরের পরামর্শক্রমে স্কটল্যান্ডের পার্থ এলাকার নাম অনুসারে পার্থের নামকরণ করা হয়। ১৮৫৬ সালে পার্থ নগরের মর্যাদা লাভ করে। ঊনবিংশ শতকের শেষদিকে পশ্চিম অস্ট্রেলিয়ায় স্বর্ণপ্রাপ্তির প্রেক্ষিতে নগরের জনসংখ্যা দ্রুত বৃদ্ধি পেতে থাকে। এরফলে অস্ট্রেলিয়ার পূর্বাঞ্চলীয় উপনিবেশ থেকে দলে দলে লোকের সমাগত হতে থাকে এখানে। দ্বিতীয় বিশ্বযুদ্ধে অস্ট্রেলিয়ার জড়িত থাকার প্রেক্ষিতে প্রশান্ত মহাসাগরীয় রণাঙ্গনে সাবমেরিন ঘাঁটি পরিচালিত হতো। যুদ্ধের পর ব্রিটেন, গ্রিস, ইতালি এবং যুগোস্লাভিয়া থেকে অভিবাসীদের আগমনে জনসংখ্যা বৃদ্ধি এর প্রধান কারণ হয়ে দাঁড়ায়। সাদা বালুকাময় সমুদ্র সৈকতের জন্য এ নগরের সুখ্যাতি রয়েছে। তন্মধ্যে কোটস্লো ও স্কারবোরা সমুদ্র সৈকত অন্যতম। সাঁতার কাঁটার জন্য এ সৈকতগুলো বেশ আদর্শ। রোটনেস্ট আইল্যান্ডে পর্যটকদের আকর্ষণের কেন্দ্রবিন্দু। সেখানে ছোট্ট প্রজাতির কুক্কা নামে স্তন্যপায়ী প্রাণী বসবাস করে।


title: জিয়াউর রহমান জিয়া

text: জিয়াউর রহমান জিয়া (জন্ম: জুলাই ৭, ১৯৭৫) একজন বাংলাদেশী সংগীতজ্ঞ, বেজিস্ট, গীতিকার, সুরকার, গায়ক ও স্থপতি যিনি মুলত স্বাধীন বাংলা ব্যান্ড সংগীত দল শিরোনামহীনের প্রতিষ্ঠাতা ও প্রধান সদস্য হিসেবে বিশ্বব্যাপী পরিচিত। তবে তিনি তরুন সংগীতপ্রেমীদের কাছে জিয়া নামেই সর্বাধিক পরিচিত।


title: জিয়াউর রহমান জিয়া

text: জিয়ার জন্ম জানুয়ারি ৭, ১৯৭৫ সালে ঢাকার হলি ফ্যামিলি হাসপাতালে জন্ম এবং বেড়ে উঠা ঢাকার নবাবপুরে। তাঁর পিতার নাম আব্দুর রহমান এবং মায়ের নাম মুর্শিদা রহমান। জিয়া সেন্ট গ্রেগরি স্কুল থেকে মাধ্যমিক, নটর ডেম কলেজ থেকে উচ্চ মাধ্যমিক এবং বাংলাদেশ প্রকৌশল বিশ্ববিদ্যালয় হতে স্থাপত্য বিষয়ে স্নাতক সম্পন্ন করেন। জিয়ার স্ত্রীর নাম "জলি আহমেদ", তাদের একমাত্র কন্যা হলেন "সারিকা রেশ রহমান"।


title: জিয়াউর রহমান জিয়া

text:
সঙ্গীতের প্রতি জিয়ার ভালোবাসা তৈরি হয় শৈশবে। কলেজ জীবনে তিনি মেটাল সঙ্গীতের একজন হার্ডকোর ফ্যান হয়ে ওঠেন এবং জনপ্রিয় ব্যান্ড মিউজিক অ্যালবাম, ভিডিও, ভিডিও লেসন সংগ্রহ করতেন। ৯০এর দশকের শুরুর দিকে তিনি গান লেখা ও সুর করা শুরু করেন এবং ১৯৯২ সালে "থ্রাশ হোল্ড" নামে থ্রাশ মেটাল ঘরণার একটি ব্যান্ড দল গড়ে তোলেন যা বেশকিছু স্টেজশোতে অংশগ্রহণ করেছিল। জিয়ার মতে, " ওই সময়ে আমারা অফ-ট্র্যাকের সংগীত চর্চা করতাম যা সে সময়ের থেকেও ছিল আধুনিক ।"
১৯৯৬ সালে জিয়া তার বন্ধু জুয়েল এবং বুলবুলকে নিয়ে প্রতিষ্ঠা করেন শিরোনামহীন এবং তুহিন যুক্ত হন ২০০০ সালের শেষের দিকে। ঢাকা বিশ্ববিদ্যালয়ের টি,এস,সি এবং বুয়েটে নিয়মিত গান আর আড্ডার মাঝে "২য় বেনসন এ্যান্ড হেজেস" তারকা অনুসন্ধান প্রোগ্রামে অংশগ্রহণ এবং সমালোচকদের প্রশংসা আর নিকটস্থদের উৎসাহে শিরোনামহীন ২০০৪ সালে তাদের প্রথম অ্যালবাম "জাহাজী" প্রকাশ করে। এরপর প্রকাশিত হয় "ইচ্ছেঘুড়ি, বন্ধ জানালা , শিরোনামহীন রবীন্দ্রনাথ এবং শিরোনামহীন শিরোনামহীন" যথাক্রমে ২০০৬, ২০০৯, ২০১০ এবং ২০১৩ সালে।


title: খাম্স-পা বিদ্রোহ, ১৯৩৪

text: খাম্স-পা বিদ্রোহ ১৯৩৪ খ্রিষ্টাব্দে তিব্বতের খাম্স অঞ্চলে তিব্বত সরকারের বিরুদ্ধে সংগঠিত একটি স্থানীয় বিদ্রোহ। স্পোম-ম্দা'-ত্শাং-স্তোব-র্গ্যাস () এবং স্পোম-ম্দা'-ত্শাং-রাব-দ্গা' () নামক অভিজাত স্পোম-ম্দা'-ত্শাং পরিবারের দুই ভাই এই বিদ্রোহে খাম্স-পা জনজাতিদের নেতৃত্ব দেন।


title: খাম্স-পা বিদ্রোহ, ১৯৩৪

text: তিব্বতের খাম্স অঞ্চলে স্পোম-ম্দা'-ত্শাং () পরিবার একটি ধনী ও অভিজাত ব্যবসায়ী পরিবার রূপে গণ্য হত। এই পরিবারের স্পোম-ম্দা'-ত্শাং-স্তোব-র্গ্যাস () এবং স্পোম-ম্দা'-ত্শাং-রাব-দ্গা' () নামক দুই ভাই খাম্স-পা বিদ্রোহ সংগঠিত করেন। ত্রয়োদশ দলাই লামার মৃত্যুর পর তাঁদের পারিবারিক বন্ধু থুব-ব্স্তান-কুন-ফেল-লাকে () ক্ষমতার অলিন্দ থেকে সরিয়ে দেওয়ার কারণে তাঁরা তিব্বত সরকারের বিরুদ্ধে এই বিদ্রোহ সংগঠিত করেন। তাঁরা প্রথমে চামদো ও পরে লাসা আক্রমণের পরিকল্পনা করেন।


title: খাম্স-পা বিদ্রোহ, ১৯৩৪

text: তিব্বত সরকার স্পোম-ম্দা'-ত্শাং () পরিবারের ওপর প্রথমে নিষেধাজ্ঞা জারী করে তাঁদের সম্পত্তি বাজেয়াপ্ত করার চেষ্টা করে, কিন্তু পরে মধ্যস্থতা করার চেষ্টা করা হয়। তিব্বতী উলের প্রধান রপ্তানিকারক এই পরিবারকে শাস্তিপ্রদান করা হলে সরকারী কোষাগারে অর্থলাভের সম্ভাবনা কমে যাওয়ার সম্ভাবনা থাকায় রফার সিদ্ধান্ত নেওয়া হয়। এই মধ্যস্থতার ফলে পরিবারটি বিদ্রোহকে আর বাড়তে না দেওয়ার সিদ্ধান্ত নেন। বিদ্রোহ বিফল হলে স্পোম-ম্দা'-ত্শাং-রাব-দ্গা' কালিম্পং পালিয়ে যান।


title: তিতলি (২০০২ চলচ্চিত্র)

text: তিতলি ২০০২ সালে মুক্তিপ্রাপ্ত ঋতুপর্ণ ঘোষ পরিচালিত ভারতীয় বাংলা চলচ্চিত্র, যাতে অভিনয় করেছেন মিঠুন চক্রবর্তী, অপর্ণা সেন ও কঙ্কনা সেন শর্মা।


title: তিতলি (২০০২ চলচ্চিত্র)

text: চলচ্চিত্রটি একটি কিশোরীর (কঙ্কনা সেন শর্মা) বেড়ে ওঠা, কিশোরকালীন সংবেদনশীলতা এবং মা-মেয়ে মধ্যে সম্পর্ক এবং বোঝাবুঝি নিয়ে রচিত।


title: শুভ মহরৎ

text: শুভ মহরৎ ২০০৩ সালের ঋতুপর্ণ ঘোষ পরিচালিত ভারতের জাতীয় পুরষ্কার প্রাপ্ত বাংলা থ্রিলার চলচ্চিত্র। ব্রিটিশ রহস্যকাহিনী লেখিকা আগাথা ক্রিস্টির "Mirror cracking from side to side" গল্প অবলম্বনে এটি চিত্রায়িত।


title: শুভ মহরৎ

text: এককালের সুপারস্টার পদ্মিনী চৌধুরী ("শর্মিলা ঠাকুর") কুড়ি বছর পর কলকাতা ফিরে এসেছেন মুভি প্রযোজনা করবেন বলে। অন্য সব সাংবাদিকের মতো মল্লিকাও ("নন্দিতা দাস") গিয়েছিল সেই নিউজ কভার করতে। সেখানে তার আলাপ হলো তরুন এক সাংবাদিক জোজোর সঙ্গে। কিন্তু ছবির মহরতের দিনই মারা পড়লেন অভিনেত্রী কাকলি (কল্যানী মণ্ডল)। তদন্তের ভার নিলেন তরুন পুলিশ অফিসার অরিন্দম (টোটা)। এই মৃত্যু যে স্বাভাবিক নয় তা স্টুডিওর অন্য একটি মেয়ে জানতো। ঘটনাচক্রে সেও খুন হয়ে যায়। মল্লিকা আর জোজো (অনিন্দ্য) নানান সংবাদ সংগ্রহ করতে থাকে আর সেগুলি শুনে শুনে ঘরে বসে গল্পোচ্ছলে কেসটা সমাধান করতে শুরু করলেন মল্লিকার রাঙা পিসিমা ("রাখী গুলজার")। তিনি বুঝতে পারেন অতীতের কোনো ঘটনার প্রতিহিংসা লুকিয়ে আছে খুনের পেছনে।


title: টেইলর হাইওয়ে

text: টেইলর হাইওয়ে (; ক্রমিকভাবে আলাস্কা রুট ৫) হল ইউএস প্রদেশ আলাস্কার একটি হাইওয়ে যা টেটলিন জংশন থেকে প্রায় ১৬০ মাইল (২৫৮ কিমি), আলাস্কা হতে ১১ মাইল (১৭ কিমি) দক্ষিণে আলাস্কা হাইওয়ে থেকে ঈগল এর দিকে অবস্থিত।


title: টেইলর হাইওয়ে

text: হাইওয়ের প্রথম রাস্তা পিচঢালা, বাকিটুকু নুড়িঢালা। এই হাইওয়েটি অক্টোবর থেকে এপ্রিল পর্যন্ত অটোমোবাইল এর জন্য উন্মুক্ত থাকে, কিন্তু শীতকালে কেবল স্নোমোবাইল চলে। হাইওয়ের নিকটে চল্লিশমাইল জুড়ে বড় বলগাহরিণের দল ভ্রমণ করে। এই হাইওয়ে ফোর্টিমাইল রিভার জুড়ে জাতীয় বন্য এবং সুদৃশ্য নদীতে প্রবেশ করার সুযোগ করে দেয়।


title: টেইলর হাইওয়ে

text: ঈগল, ঐতিহাসিক ফোর্টিমাইল মাইনিং ডিস্ট্রিক্ট এবং চিকেন প্রবেশের জন্য ১৯৫৩ সালে এটিকে নির্মাণ করা হয়। এটি টেটলিন থেকে জ্যাক ওয়েড জংশনে টপ অব দ্য ওয়ার্ল্ড হাইওয়ের সাথে যুক্ত হয়, বছরের বিভিন্ন সময়ে ডাউসন সিটি, ইউকুন-এ প্রবেশপথ খোলার জন্য। জ্যাক ওয়েড জংশন থেকে ডাউসন সিটি পর্যন্ত দূরত্ব এর ।


title: নুব-বোদ-লেগ্স-ব্চোস-স্ক্যিদ-স্দুগ

text: নুব-বোদ-লেগ্স-ব্চোস-স্ক্যিদ-স্দুগ ( ; ) একটি সামন্তবাদ বিরোধী ও সাম্রাজ্যবাদ বিরোধী চীনপন্থী তিব্বতী রাজনৈতিক দল ছিল।


title: নুব-বোদ-লেগ্স-ব্চোস-স্ক্যিদ-স্দুগ

text: ১৯৩৯ খ্রিষ্টাব্দে ব্রিটিশ ভারতের কালিম্পং শহরে তিব্বত থেকে নির্বাসিত স্পোম-ম্দা'-ত্শাং-রাব-দ্গা' ( দ্বারা এই রাজনৈতিক দল প্রতিষ্ঠিত হয়। এই দলের অন্যান্য উল্লেখযোগ্য সদস্য ছিলেন প্রভাবশালী নির্বাসিত তিব্বতী রাজনীতিবিদ থুব-ব্স্তান-কুন-ফেল-লা () এবং বিখ্যাত তিব্বতী চিত্রকর দ্গে-'দুন-ছোস-ফেল ()


title: নুব-বোদ-লেগ্স-ব্চোস-স্ক্যিদ-স্দুগ

text: নুব-বোদ-লেগ্স-ব্চোস-স্ক্যিদ-স্দুগ নামক রাজনৈতিক দলের সদস্যরা তৎকালীন তিব্বত সরকারকে একটি প্রাচীনপন্থী ও সামন্ততান্ত্রিক সরকার গিসেবে গণ্য করতেন এবং এই সরকারের অপসারণ করে তিব্বতে একটি আধুনিক ধর্মনিরপেক্ষ সরকারের প্রতিষ্ঠার চেষ্টা করতেন যা, তিব্বতে আধুনিক শিক্ষা, উন্নত প্রযুক্তি ও শক্তিশালী সৈন্যবাহিনীর প্রচলন করে তিব্বতকে একটি আধুনিক রাষ্ট্র হিসেবে গড়ে উঠতে সহায়তা করবে। সান ইয়াত-সেনের আদর্শ দ্বারা অনুপ্রাণিত স্পোম-ম্দা'-ত্শাং-রাব-দ্গা' বিশ্বাস করতেন যে, চীনে যেভাবে চিং রাজবংশের উৎখাত করা হয়েছে, ঠিক সেই ভাবে তিব্বতেও পরিবর্তন আসবে। তিনি কুয়োমিনতাংয়ের তত্ত্বগুলির দ্বারা প্রভাবিত হয়ে তিব্বতে তা প্রয়োগ করার চিন্তা করেন। বিদেশী সাম্রাজ্যবাদের বিরুদ্ধে এশিয়ার মানুষকে তত্ত্ব দিয়ে সহায়তা করার জন্য তিনি সান ইয়াত-সেনের প্রশংসা করে সামন্ততন্ত্রগুলির উচ্ছেদ সাধনের ডাক দেন। চীন প্রজাতন্ত্রের অধীনে থেকে তিব্বতকে একটি স্বায়ত্তশাসিত প্রজাতন্ত্রে পরিণত করা এই দলের লক্ষ্য ছিল। স্পোম-ম্দা'-ত্শাং-রাব-দ্গা'র মতে বিপ্লবের মাধ্যমে তৎকালীন 'স্বৈরাচারী' সরকার থেকে তিব্বতকে মুক্ত করাই তাঁর দলের লক্ষ্য ছিল।


title: নুব-বোদ-লেগ্স-ব্চোস-স্ক্যিদ-স্দুগ

text:
এই দলের প্রকৃত রাজনৈতিক শক্তি সম্বন্ধে সঠিক তথ্য জানা যায় না। সমগ্র খাম্স অঞ্চলের মাত্র এক-তৃতীয়াংশ স্থানে দলাই লামা ও তিব্বত সরকারের প্রভাব থাকলেও সরকার বিরোধী মনোভাব এই অঞ্চলে যথেষ্টই ছিল। স্পোম-ম্দা'-ত্শাং () বণিক পরিবার সহ এই অঞ্চলের বহু ব্যবসায়ী এই রাজনৈতিক দলকে
চীন ও দলাই লামার তিব্বত সরকারের অধীনতামুক্ত একটি স্বাধীন খাম্স রাষ্ট্র গড়ে তোলার হাতিয়ার হিসেবে দেখেছিলেন।


title: নুব-বোদ-লেগ্স-ব্চোস-স্ক্যিদ-স্দুগ

text: চিয়াং কাই-শেকের নেতৃত্বাধীন কুয়োমিনতাং সরকার তিব্বতে চীনা প্রভাব বিস্তারের জন্য উৎসাহী থাকায় চিয়াং গোপণে স্পোম-ম্দা'-ত্শাং-রাব-দ্গা' ও তাঁর আন্দোলনকে অর্থসাহায্য করতেন। ১৯৪৩ খ্রিষ্টাব্দের সেপ্টেম্বর মাসে কায়রো সম্মেলনের ঠিক পূর্বে স্পোম-ম্দা'-ত্শাং-রাব-দ্গা' চীনপন্থী খাম্স-পা সেনার সাহায্যে তিব্বতী সেনার বিরুদ্ধে লড়াইয়ে নামার জন্য চিয়াংয়ের নিকট সহায়তা প্রার্থনা করেন। তিনি চিয়াংয়ের নিকট দলাই লামার শাসনাধীন তিব্বত সরকারকে আধুনিক সভ্যতার পক্ষে সহ্যাতীতভাবে বেমানান রূপে বর্ণনা করেন। তাঁর দল তিব্বতের সরকারের বিরুদ্ধে কুয়োমিনতাংকে খোলাখুলিভাবে সমর্থন করতে থাকে। এই সময় চিয়াং স্পোম-ম্দা'-ত্শাং-রাব-দ্গা'কে চীনা পাসপোর্ট প্রদান করেন। ১৯৪৫ খ্রিষ্টাব্দে স্পোম-ম্দা'-ত্শাং-রাব-দ্গা' তাওয়াং ও ভূটান অঞ্চলে ঐতিহাসিক সীমানা নির্দেশক মানচিত্র তৈরীর জন্য দ্গে-'দুন-ছোস-ফেলকে এই অঞ্চলগুলির মধ্য দিয় লাসা প্রেরণ করেন।


title: নুব-বোদ-লেগ্স-ব্চোস-স্ক্যিদ-স্দুগ

text: ১৯৪৬ খ্রিষ্টাব্দে কালিম্পং শহরে ব্রিটিশ আধিকারিক রিচার্ডসনের নজরে এই দলের কর্মকাণ্ড নজরে পড়ে এবং ১০ই এপ্রিল তিনি তিব্বত সরকারকে এই দলের ব্যাপারে অবহিত করেন। ২৬শে এপ্রিল তিব্বত সরকারের পক্ষ থেকে তাঁকে প্রত্যর্পণের দাবী জানানো হয়, কিন্তু স্পোম-ম্দা'-ত্শাং-রাব-দ্গা' নিজেকে চীনা নাগরিক হিসেবে দাবি করায় তিব্বত সরকারের এই অনুরোধ মানা সম্ভব হয় না। ১৯শে জুন স্পোম-ম্দা'-ত্শাং-রাব-দ্গা'র বিরুদ্ধে বিপ্লবের চেষ্টা ও গুপ্তচরগিরির অভিযোগ এনে তাঁর বাসস্থানে তল্লাশী চালানো হয়, কিন্তু দিল্লির চীনা দূতাবাস থেকে অগ্রিম খবর পেয়ে তিনি সমস্ত গুরুত্বপূর্ণ নথি নষ্ট করে ফেলতে সক্ষম হন। এতদসত্ত্বেও চীনা কর্তৃপক্ষের সঙ্গে তাঁর দল নিয়ে কিছু চিঠিপত্র পুলিশের হস্তগত হলে ১৯৪৭ খ্রিষ্টাব্দে ব্রিটিশ ভারত থেকে তাঁকে সাংহাই শহরে এবং থুব-ব্স্তান-কুন-ফেল-লাকে নানজিং শহরে নির্বাসনে পাঠিয়ে দেওয়ার হয়। ১৯৫০ খ্রিষ্টাব্দে দ্গে-'দুন-ছোস-ফেলকে লাসা শহরে গ্রেপ্তার করা হলে তাঁদের রাজনৈতিক দলের অস্তিত্ব বিলুপ্ত হয়।


title: জন ট্রাইকোস

text: অ্যাথানাসিওস জন ট্রাইকোস (; জন্ম: ১৭ মে, ১৯৪৭) মিশরের জাগাজিগ এলাকায় জন্মগ্রহণকারী ও গ্রিক বংশোদ্ভূত সাবেক ক্রিকেটার। জন ট্রাইকোস আন্তর্জাতিক ক্রিকেট অঙ্গনে দক্ষিণ আফ্রিকা ও জিম্বাবুয়ের প্রতিনিধিত্ব করেন। তন্মধ্যে জিম্বাবুয়ে দলে অধিনায়কত্ব করেন তিনি। দলে তিনি মূলতঃ অফ স্পিন বোলিং করতেন। স্বল্প কয়েকজন ক্রিকেটারদের অন্যতম হিসেবে তিনি একের অধিক দেশে খেলার সুযোগ পেয়েছেন।


title: জন ট্রাইকোস

text: ট্রাইকোস রোডেশিয়ায় তাঁর শৈশবকাল অতিবাহিত করেন। এ সময় প্রদেশ নামে পরিচিত ছিল তাঁর দেশ ও দক্ষিণ আফ্রিকার ঘরোয়া ক্রিকেটে খেলায় সুযোগ লাভ করেন। নাটাল বিশ্ববিদ্যালয়ের ছাত্রাবস্থায় ট্রেভর গডার্ড তাঁকে প্রশিক্ষণ দেন। ২৪ জুন, ১৯৬৭ তারিখে তাঁর প্রথম-শ্রেণীর ক্রিকেটে অভিষেক ঘটে। সাউথ আফ্রিকান ইউনিভার্সিটিজের পক্ষাবলম্বন করে ক্যামব্রিজ বিশ্ববিদ্যালয়ের বিপক্ষে প্রথম ইনিংসে ৫৪ রানে ৫ উইকেট দখল করেন। এরপর তিনি আরও দুইয়ের অধিকবার অংশগ্রহণ করেন। ২৭ জানুয়ারি, ১৯৬৮ তারিখে রোডেশিয়ার পক্ষে তাঁর অভিষেক ঘটে।


title: জন ট্রাইকোস

text: ফেব্রুয়ারি, ১৯৭০ সালে ডারবানের সাহারা স্টেডিয়াম কিংসমিডে অস্ট্রেলিয়ার বিপক্ষে দক্ষিণ আফ্রিকার পক্ষে তাঁর টেস্ট অভিষেক ঘটে। দক্ষিণ আফ্রিকা দলের অধিনায়ক আলী বাখেরের অনুরোধক্রমে তাঁর এ সুযোগ ঘটে। অভিষেক টেস্টেই তিনি চারটি ক্যাচসহ তিন উইকেট পান। কিন্তু তিন টেস্টের ঐ সিরিজের পর বর্ণবৈষম্যবাদের জন্য দক্ষিণ আফ্রিকার আন্তর্জাতিক ক্রিকেট অঙ্গনে নিষিদ্ধতা আসায় তিনি আর খেলতে পারেননি।


title: জন ট্রাইকোস

text: এরপর রোডেশিয়ার পক্ষে খেলতে থাকেন তিনি। জিম্বাবুয়ে স্বাধীনতা লাভ করলে ১৯৮২, ১৯৮৬ ও ১৯৯০ সালের আইসিসি ট্রফি প্রতিযোগিতায় অংশ নেন। এরফলে ১৯৮৩ সালে ক্রিকেট বিশ্বকাপে জিম্বাবুয়ের অন্যতম সদস্য মনোনীত হন। তন্মধ্যে অস্ট্রেলিয়ার বিপক্ষে তাঁর দল স্বল্প ব্যবধানে পরাজিত হয়েছিল।


title: জন ট্রাইকোস

text: ১৯৯২ সালে জিম্বাবুয়ে দল টেস্ট খেলার সুযোগ পায়। হারারেতে ভারতের বিপক্ষে অনুষ্ঠিত দলের প্রথম টেস্টে অংশ নেন। পূর্বেকার টেস্টে অংশগ্রহণের ২২ বছর ২২২ দিন পর পরবর্তী টেস্টে অংশ নেন যা একটি রেকর্ডবিশেষ। খেলায় ৫/৮৬ লাভ করে নির্বাচকদের আস্থা অর্জন করতে সক্ষম হন তিনি। এরপর তিনি আরও তিন টেস্ট খেলেন। ৪৫ বছর ৩০৪ দিন বয়সে তিনি তাঁর চূড়ান্ত টেস্ট খেলেন। ৩৮ বছর পূর্বেকার মিরন বক্সের গড়া সবচেয়ে বয়সী টেস্ট ক্রিকেটারের রেকর্ড ভেঙ্গে ফেলেন তিনি ও সর্বকালের জ্যেষ্ঠদের তালিকায় তাঁর অবস্থান দাঁড়ায় দ্বাদশ। তিনি এ তালিকায় আরও উপরে উঠে আসার সুযোগ পান ও পাকিস্তান সফরে দলের সদস্যরূপে মনোনীত হন। কিন্তু ব্যবসায়িক কারণে অবসর নেন।


title: জন ট্রাইকোস

text: ১৯৯৭ সালে জিম্বাবুয়ের রাজনৈতিক অস্থিতিশীলতার কারণে স্ব-পরিবারে অস্ট্রেলিয়ায় চলে যান ও পার্থে আবাস গড়ে তোলেন। তাঁর জ্যেষ্ঠা কন্যা ক্লোই অভিনেত্রী, চলচ্চিত্র পরিচালক ও সংলাপ লেখক। ছোট কন্যা ক্যাথরিন গায়িকা ও গীতিকার।


title: স্পোম-ম্দা'-ত্শাং-রাব-দ্গা'

text: স্পোম-ম্দা'-ত্শাং-রাব-দ্গা () (১৯০২–১৯৭৪) কুয়োমিনতাং-পন্থী সামন্ততন্ত্রবিরোধী একজন তিব্বতী বিপ্লবী ছিলেন, যিনি তিব্বত সরকার বিরোধী খাম্স-পা বিদ্রোহে নেতৃত্ব প্রদান করেন। তিনি নুব-বোদ-লেগ্স-ব্চোস-স্ক্যিদ-স্দুগ () নামক রাজনৈতিক দলেরও প্রতিষ্ঠাতা ছিলেন।


title: স্পোম-ম্দা'-ত্শাং-রাব-দ্গা'

text: তিব্বতের খাম্স অঞ্চলে স্পোম-ম্দা'-ত্শাং () পরিবার একটি ধনী ও অভিজাত ব্যবসায়ী পরিবার রূপে গণ্য হত। এই পরিবারের স্পোম-ম্দা'-ত্শাং-স্তোব-র্গ্যাস () এবং স্পোম-ম্দা'-ত্শাং-রাব-দ্গা' () নামক দুই ভাই ১৯৩৪ খ্রিষ্টাব্দে খাম্স-পা বিদ্রোহ সংগঠিত করেন। ত্রয়োদশ দলাই লামার মৃত্যুর পর তাঁদের পারিবারিক বন্ধু থুব-ব্স্তান-কুন-ফেল-লাকে () ক্ষমতার অলিন্দ থেকে সরিয়ে দেওয়ার কারণে তাঁরা তিব্বত সরকারের বিরুদ্ধে এই বিদ্রোহ সংগঠিত করেন। তাঁরা প্রথমে চামদো ও পরে লাসা আক্রমণের পরিকল্পনা করেন। তিব্বত সরকার স্পোম-ম্দা'-ত্শাং () পরিবারের ওপর প্রথমে নিষেধাজ্ঞা জারী করে তাঁদের সম্পত্তি বাজেয়াপ্ত করার চেষ্টা করে, কিন্তু পরে মধ্যস্থতা করার চেষ্টা করা হয়। তিব্বতী উলের প্রধান রপ্তানিকারক এই পরিবারকে শাস্তিপ্রদান করা হলে সরকারী কোষাগারে অর্থলাভের সম্ভাবনা কমে যাওয়ার সম্ভাবনা থাকায় রফার সিদ্ধান্ত নেওয়া হয়। এই মধ্যস্থতার ফলে পরিবারটি বিদ্রোহকে আর বাড়তে না দেওয়ার সিদ্ধান্ত নেন। বিদ্রোহ বিফল হলে স্পোম-ম্দা'-ত্শাং-রাব-দ্গা' কালিম্পং পালিয়ে যান।


title: স্পোম-ম্দা'-ত্শাং-রাব-দ্গা'

text: ১৯৩৯ খ্রিষ্টাব্দে স্পোম-ম্দা'-ত্শাং-রাব-দ্গা' ব্রিটিশ ভারতের কালিম্পং শহরে নুব-বোদ-লেগ্স-ব্চোস-স্ক্যিদ-স্দুগ () নামক রাজনৈতিক দলের প্রতিষ্ঠা করেন। এই দলের সদস্যরা তৎকালীন তিব্বত সরকারকে একটি প্রাচীনপন্থী ও সামন্ততান্ত্রিক সরকার গিসেবে গণ্য করতেন এবং এই সরকারের অপসারণ করে তিব্বতে একটি আধুনিক ধর্মনিরপেক্ষ সরকারের প্রতিষ্ঠার চেষ্টা করতেন, যা তিব্বতে আধুনিক শিক্ষা, উন্নত প্রযুক্তি ও শক্তিশালী সৈন্যবাহিনীর প্রচলন করে তিব্বতকে একটি আধুনিক রাষ্ট্র হিসেবে গড়ে উঠতে সহায়তা করবে। সান ইয়াত-সেনের আদর্শ দ্বারা অনুপ্রাণিত স্পোম-ম্দা'-ত্শাং-রাব-দ্গা' বিশ্বাস করতেন যে, চীনে যেভাবে চিং রাজবংশের উৎখাত করা হয়েছে, ঠিক সেই ভাবে তিব্বতেও পরিবর্তন আসবে। তিনি কুয়োমিনতাংয়ের তত্ত্বগুলির দ্বারা প্রভাবিত হয়ে তিব্বতে তা প্রয়োগ করার চিন্তা করেন। বিদেশী সাম্রাজ্যবাদের বিরুদ্ধে এশিয়ার মানুষকে তত্ত্ব দিয়ে সহায়তা করার জন্য তিনি সান ইয়াত-সেনের প্রশংসা করে সামন্ততন্ত্রগুলির উচ্ছেদ সাধনের ডাক দেন। স্পোম-ম্দা'-ত্শাং-রাব-দ্গা'র মতে বিপ্লবের মাধ্যমে তৎকালীন 'স্বৈরাচারী' সরকার থেকে তিব্বতকে মুক্ত করাই তাঁর দলের লক্ষ্য ছিল।


title: স্পোম-ম্দা'-ত্শাং-রাব-দ্গা'

text: চিয়াং কাই-শেকের নেতৃত্বাধীন কুয়োমিনতাং সরকার তিব্বতে চীনা প্রভাব বিস্তারের জন্য উৎসাহী থাকায় চিয়াং গোপণে স্পোম-ম্দা'-ত্শাং-রাব-দ্গা' ও তাঁর আন্দোলনকে অর্থসাহায্য করতেন। ১৯৪৩ খ্রিষ্টাব্দের সেপ্টেম্বর মাসে কায়রো সম্মেলনের ঠিক পূর্বে স্পোম-ম্দা'-ত্শাং-রাব-দ্গা' চীনপন্থী খাম্স-পা সেনার সাহায্যে তিব্বতী সেনার বিরুদ্ধে লড়াইয়ে নামার জন্য চিয়াংয়ের নিকট সহায়তা প্রার্থনা করেন। তিনি চিয়াংয়ের নিকট দলাই লামার শাসনাধীন তিব্বত সরকারকে আধুনিক সভ্যতার পক্ষে সহ্যাতীতভাবে বেমানান রূপে বর্ণনা করেন। তাঁর দল তিব্বতের সরকারের বিরুদ্ধে কুয়োমিনতাংকে খোলাখুলিভাবে সমর্থন করতে থাকে। এই সময় চিয়াং তাঁকে চীনা পাসপোর্ট প্রদান করেন। ১৯৪৫ খ্রিষ্টাব্দে স্পোম-ম্দা'-ত্শাং-রাব-দ্গা' তাওয়াং ও ভূটান অঞ্চলে ঐতিহাসিক সীমানা নির্দেশক মানচিত্র তৈরীর জন্য দ্গে-'দুন-ছোস-ফেলকে এই অঞ্চলগুলির মধ্য দিয় লাসা প্রেরণ করেন।


title: স্পোম-ম্দা'-ত্শাং-রাব-দ্গা'

text: ১৯৪৬ খ্রিষ্টাব্দে কালিম্পং শহরে ব্রিটিশ আধিকারিক রিচার্ডসনের নজরে এই দলের কর্মকাণ্ড নজরে পড়ে এবং ১০ই এপ্রিল তিনি তিব্বত সরকারকে এই দলের ব্যাপারে অবহিত করেন। ২৬শে এপ্রিল তিব্বত সরকারের পক্ষ থেকে তাঁকে প্রত্যর্পণের দাবী জানানো হয়, কিন্তু স্পোম-ম্দা'-ত্শাং-রাব-দ্গা' নিজেকে চীনা নাগরিক হিসেবে দাবি করায় তিব্বত সরকারের এই অনুরোধ মানা সম্ভব হয় না। ১৯শে জুন স্পোম-ম্দা'-ত্শাং-রাব-দ্গা'র বিরুদ্ধে বিপ্লবের চেষ্টা ও গুপ্তচরগিরির অভিযোগ এনে তাঁর বাসস্থানে তল্লাশী চালানো হয়, কিন্তু দিল্লির চীনা দূতাবাস থেকে অগ্রিম খবর পেয়ে তিনি সমস্ত গুরুত্বপূর্ণ নথি নষ্ট করে ফেলতে সক্ষম হন। এতদসত্ত্বেও চীনা কর্তৃপক্ষের সঙ্গে তাঁর দল নিয়ে কিছু চিঠিপত্র পুলিশের হস্তগত হলে ১৯৪৭ খ্রিষ্টাব্দে ব্রিটিশ ভারত থেকে তাঁকে সাংহাই শহরে পাঠিয়ে দেওয়ার হয়।


title: শ্রীমন্ত শঙ্করদেব পুরস্কার

text: শ্রীমন্ত শঙ্করদেব পুরস্কার অসম সরকার দ্বারা সাহিত্য, কলা, সংস্কৃতি, সাংবাদিকতা ইত্যাদি ক্ষেত্রে জাতীয় ও আন্তর্জাতিক খ্যাতি সম্পন্ন ব্যক্তিদেরকে প্রদত্ত পুরস্কার। শ্রীমন্ত শঙ্করদেব নামাঙ্কিত এই পুরস্কার ১৯৮৬ খ্রিষ্টাব্দ থেকে চালু হয়। পুরস্কার হিসেবে শংসাপত্র, নগদ অর্থ এবং সোনার পদক প্রদান ক্রা হয়। ১৯৯৭ খ্রিষ্টাব্দের পর থেকে নগদ অর্থ এক লক্ষ টাকা থেকে বৃদ্ধি করে তিন লক্ষ টাকা করা হয়েছে।


title: প্রবীণা শইকীয়া পুরস্কার

text: প্রবীণা শ‍ইকীয়া পুরস্কার অসম লেখিকা সংস্থার উদ্যোগে ও প্রবীণা শইকীয়ার স্বামী চন্দ্রপ্রসাদ শইকীয়ার সহযোগিতায় অসমের বিশিষ্ট লেখিকা প্রবীণা শ‍ইকীয়ার স্মৃতিতে মহিলা সাহিত্যিককে এই পুরস্কার প্রদান করা হয়ে থাকে। ১৯৯৯ খ্রিষ্টাব্দ থেকে চালু হওয়া এই পুরস্কারে নগদ ১০,০০০ টাকা, একটি প্রশস্তি পত্র ও ফলক প্রদান করা হয়।


title: অসমের রাজ্য প্রতীকসমূহ

text: অসম সরকার দ্বারা স্বীকৃত সরকারি প্ৰতীকসমূহ তালিকাভুক্ত করা হল:-


ভারতের রাজ্য ও কেন্দ্রশাসিত অঞ্চলসমূহের প্রতীকের চিত্র নিম্নে দেওয়া হল


title: শিরোনামহীনের ডিস্কোগ্রাফি

text: শিরোনামহীন বাংলাদেশের স্বাধীন সংগীত দল হিসেবে ১৯৯৬ থেকে বর্তমান পর্যন্ত তাদের ডিস্কতালিকা সমৃদ্ধ করেছে ৫টি স্টুডিও অ্যালবাম, ৬টি সম্পাদিত, ১টি এক্সটেন্ডেট এবং ১টি প্লেব্যাক অ্যালবাম প্রকাশের মাধ্যমে।


title: বাংলাদেশ শিশু একাডেমী

text: বাংলাদেশ শিশু একাডেমী বা শিশু একাডেমী () বাংলাদেশের শিশুদের জন্য জাতীয় একাডেমী। এটা শিশুদের প্রতিভা, সাংস্কৃতিক উন্নয়ন, প্রচার এবং পৃষ্ঠপোষকতার জন্য ১৯৭৬ সালে প্রতিষ্ঠিত হয়। এটি মহিলা ও শিশু বিষয়ক মন্ত্রণালয়ের অধীনস্ত।


title: বাংলাদেশ শিশু একাডেমী

text: বাংলাদেশ শিশু একাডেমীর লক্ষ্য ও উদ্দেশ্যগুলো হলোঃ


title: করাচী বন্দর

text: করাচী বন্দর ( "বন্দর গাহ কারাচী") দক্ষিণ এশিয়ার একটি অন্যতম বৃহৎ এবং ব্যস্ততম সমুদ্র বন্দর। এটি পাকিস্তানের করাচীতে অবস্থিত এবং পাকিস্তানের ৬০% জাহাজবাহিত পণ্য (বাৎসরিক প্রায় ২৫ মিলিয়ন টন) এই বন্দর দিয়ে পরিবহন করা হয়। বন্দরটি করাচীর কিয়ামারি শহর এবং সাদদার শহরের মধ্যবর্তী স্থানে অবস্থিত, যেটি প্রধান বাণিজ্যিক জেলা এবং বিভিন্ন শিল্পাঞ্চলের নিকটে অবস্থিত। ভৌগলিক অবস্থানের দিক হতে বন্দরটি হরমুজ প্রণালীর মতো প্রধান জলপথের নিকটে অবস্থিত। ঊনবিংশ শতাব্দীতে প্রতিষ্ঠিত করাচী বন্দর ট্রাস্ট বন্দরটি পরিচালনা করে।


title: সালথা উপজেলা

text: সালথা উপজেলা বাংলাদেশের ফরিদপুর জেলার অন্তর্গত একটি উপজেলা। এই উপজেলার আয়তন ১৮২.৯৬ বর্গ কিমি। এ উপজেলা ২৩.৪১৫৩ ডিগ্রী উত্তর অক্ষাংশ, ৮৯.৮৯১৭ ডিগ্রী পূর্ব দ্রাঘিমাংশে অবস্থিত৷


title: সালথা উপজেলা

text: এ উপজেলার উত্তরে ফরিদপুর সদর উপজেলা, দক্ষিণে মুকসুদপুর উপজেলা ও কাশিয়ানী উপজেলা, পূর্বে নগরকান্দা উপজেলা, পশ্চিমে বোয়ালমারী উপজেলা।


title: সালথা উপজেলা

text: ৮টি ইউনিয়ন নিয়ে সালথা উপজেলা গঠিত। ইউনিয়নগুলো হচ্ছে : ভাওয়াল ইউনিয়ন, আপঘর ইউনিয়ন, মাঝারদিয়া ইউনিয়ন, বল্লভদী ইউনিয়ন, গট্টি ইউনিয়ন, যদুনন্দি ইউনিয়ন, রামকান্তপুর ইউনিয়ন, সোনাপুর ইউনিয়ন।


title: সালথা উপজেলা

text: শুরু থেকেই (নগরকান্দা) এলাকাটি ছিল একটি জলাভূমি অঞ্চল। ধীরে ধীরে তা মানুষের বসবাসযোগ্য হয়ে উঠে। ১৯০৬ সালে সর্বপ্রথম প্রশাসনিক থানার ছোয়া লাগে এই অঞ্চলে। স্থানীয় জনসাধারনের অসচেতনতা ও ক্রমাগত নদী ভাংগনের প্রেক্ষিতে উক্ত থানা সদর দপ্তর স্থানান্তর অনিবার্য্য হয়ে পড়ে। তৎকালীন চৌদ্দরশি জমিদারগণ তাদের প্রশাসনিক সুবিধার্থে তাদেরই খাজনা আদায়ের কাঁচারীর পার্শ্বে বর্তমান নগরকান্দা থানা সদর কার্যালয়ের জন্য জমিদান করেন। ১৯৮৪ সালে নগরকান্দা উপজেলায় রুপান্তরিত হয়। গত ২৪ সেপ্টেম্বর, ২০০৬ সালে উপ-২/সি-১২/২০০৫/৩৪ নং প্রজ্ঞাপন মূলে নগরকান্দা উপজেলার মোট আটটি (০৮) ইউনিয়ন পরিষদের সমন্বয়ে সালথা উপজেলা গঠিত হয়। ১৯ নভেম্বর, ২০০৮ সাল থেকে নবসৃষ্ট এ উপজেলার প্রশাসনিক কার্যক্রম শুরু হয় ।


title: সালথা উপজেলা

text: এই উপজেলার মোট জনসংখ্যা ১,৬৭,৪৪৬ জন(আদমশুমারী-২০১১) । এদের মধ্যে পুরুষ ৮৩০৯৮ জন, মহিলা ৮৪,৩৪৮ জন। প্রতি বর্গ কি:মিটারে ১০৩৮ জন (প্রায়) বাস করে।


title: সালথা উপজেলা

text: ১৯৭১ সালের মুক্তিযুদ্ধ চলাকালীন সময়ে বাংলাদেশর অন্যান্য স্থানের মত সালথা উপজেলার চান্দের হাট নামক গ্রামে পাক-হানাদার বাহিনীর বিরুদ্ধে মুক্তিযোদ্ধারা তুমূল প্রতিরোধ গড়ে তোলে। সেই রেশ ধরে পরে বেশ কিছুদিন এখানে পাক-বাহিনীর সাথে স্থানীয় মুক্তিযোদ্ধাদের বিচ্ছিন্ন কয়েকটি যুদ্ধ সংঘটিত হয়।


title: সালথা উপজেলা

text: এই উপজেলায় দুটি কলেজ, ১৪টি উচ্চ বিদ্যালয়, ৬টি দাখিল মাদ্রাসা, ১টি আলিম মাদ্রাসা, ১টি ফাজিল মাদ্রাসা, ৩১টি বে-সরকারী প্রাথমিক বিদ্যালয় (প্রস্তাবিত সরকারি), ৪০টি সরকারী প্রাথমিক বিদ্যালয় রয়েছে।


title: সালথা উপজেলা

text:
বিখ্যাত কাগদী বাঁওড় রয়েছে।
সালথা উপজেলায় কোনো নদী নেই। তবে খাল-বিল এবং নালা রয়েছে।মরহুম কে.এম ওবায়দুর রহমান সাবেক মহাসচিব বি,এন পি।


title: জিঙ্ক পাইরোফসফেট

text: জিঙ্ক পাইরোফসফেট (ZnPO) একটি আয়নিক অজৈব রাসায়নিক যৌগ, যা Zn ক্যাটয়ন এবং পাইরোফসফেট অ্যানায়ন দ্বারা গঠিত। দস্তার ওজন পরিমাপ-সংক্রান্ত বিশ্লেষণে এটি দরকারী।


title: আল্লামা ইকবাল আন্তর্জাতিক বিমানবন্দর

text:
আল্লামা ইকবাল আন্তর্জাতিক বিমানবন্দর () পাকিস্তানের দ্বিতীয় বৃহত্তম বেসামরিক বিমানবন্দর। এটি পাকিস্তানের পাঞ্জাব প্রদেশের রাজধানী লাহোরে অবস্থিত।
এই বিমানবন্দরটি মূলত লাহোর আন্তর্জাতিক বিমানবন্দর নামে পরিচিত। তবে ২০০৩ সালে নতুন টার্মিনাল ভবন নির্মাণের পর ইসলামী কবি-দার্শনিক এবং পাকিস্তান রাষ্ট্রের স্বপ্নদ্রষ্টা আল্লামা ইকবালের নাম অনুসারে বিমানবন্দরটির নতুন নামকরণ করা হয়।


title: আল্লামা ইকবাল আন্তর্জাতিক বিমানবন্দর

text: এই বিমানবন্দরে বর্তমানে তিনটি টার্মিনাল রয়েছে; এগুলো হলো আল্লামা ইকবাল টার্মিনাল, হজ্ব টারমিলান এবং কার্গো টার্মিনাল। শহরের কেন্দ্র হতে বিমানবন্দরটি ১৫ কিলোমিটার দূরত্বে অবস্থিত। ২০০৯ সালে মোট ৩,১৯২,৯০৪ জন যাত্রী এই বিন্মানবন্দর দিয়ে ভ্রমণ করেন, যার ফলে এটি পাকিস্তানের ২য় ব্যস্ততম বিমানবন্দরে পরিনত হয়েছে।


title: আল্লামা ইকবাল আন্তর্জাতিক বিমানবন্দর

text: পাকিস্তান সৃষ্টির সময়, ওয়ালটন বিমানবন্দর লাহোরের প্রধান বিমানবন্দর হিসেবে ব্যবহৃত হতো। পাকিস্তান ইন্টারন্যাশনাল এয়ারলাইন্স (পিআইএ) বোয়িং ৭২০এস এর মতো বড় বিমান তাদের বহরে সংযোজন করলে তা নিয়ন্ত্রন করা ওয়ালটন বিমানবন্দরের জন্য কঠিন হয়ে পরে। তখন পাকিস্তান সরকার একটি সম্পূর্ণ নতুন বিমানবন্দর তৈরীর সিদ্ধান্ত নেয়, যা ১৯৬২ সালে লাহোর বিমানবন্দর নামে যাত্রা শুরু করে। এই বিমানবন্দরটি বোয়িং ৭৪৭ এর মতো বড় বিমান বহনের উপযোগী।


title: মুহাম্মদ আখতার

text:
মুহাম্মদ আখতার ১৯৭১ সালের বাংলাদেশের মুক্তিযুদ্ধে শহীদ বুদ্ধিজীবিদের একজন। নিজগৃহে মুক্তিযোদ্ধাদের আশ্রয় দেয়ার কারণে তিনি রাজাকার-আলবদরদের রোষানলে পড়েন। সত্তরের
দশকে তখনকার পূর্ব পাকিস্তানে ললনা নামে নারীদের একটি
সাপ্তাহিক পত্রিকা প্রচলিত ছিল। মুহাম্মদ আখতার ছিলেন এই পত্রিকার কর্মাধ্যক্ষ।


title: মুহাম্মদ আখতার

text:
মুহাম্মদ
আখতারের জন্ম টাঙ্গাইলের ধনবাড়ি
গ্রামে ১৯৪০ সালের ১৯
জানুয়ারি। বাবা
হাফেজ মীর মো. হাসান। ১৯৫৭ সালে তাঁর স্কুলশিক্ষা সম্পন্ন হয় টাঙ্গাইলে। এরপর
ময়মনসিংহের আনন্দমোহন কলেজে তিনি কিছুদিন
পড়াশোনা করেন। ষাট
দশকের মাঝামাঝি ঢাকায় এসে তিনি
সাংবাদিকতা, বিশেষ করে মুদ্রণশিল্পের
সঙ্গে ঘনিষ্ঠভাবে যুক্ত হন।এরপরে যোগ দেন দৈনিক ইত্তেফাকে, সংশোধনী বিভাগে। বাংলা বর্ণমালার সংস্কার নিয়ে বেশ কয়েকটি নিবন্ধ লেখেন তিনি।
তিনি রেডিও পাকিস্তানের এলান
পত্রিকার প্রকাশনার সঙ্গে যুক্ত হন। পরে
তিনি ইস্টার্ন প্রিন্টিং অ্যান্ড প্যাকেজেস লিমিটেডে যোগ দেন।
এখান থেকেই প্রকাশিত হতো
সাপ্তাহিক ললনা।


title: মুহাম্মদ আখতার

text: মুহাম্মদ আখতার ঢাকার পুরানা পল্টনের একটি বাড়িতে বসবাস করতেন। সেখান থেকে পৃথিবী নামে একটি পত্রিকা প্রকাশনা করতেন তিনি। যদিও মুক্তিযুদ্ধে পত্রিকাটির স্বাধীনতাবিরোধী ভূমিকা ছিল। পত্রিকার সঙ্গে জড়িত বেশির ভাগ ছিল পাকিস্তান সেনাবাহিনীর সহযোগী আলবদর বাহিনীর সদস্য। মুক্তিযুদ্ধের সময় তাঁর বাসায় মুক্তিযোদ্ধারা আশ্রয় নিতেন। অনেককে তিনি প্রথমে নিজের বাসায় রেখে পরে কুমিল্লার রামচন্দ্রপুরের পথে আগরতলা যাবার পথ-ঘাট চিনিয়ে দিতেন। একাত্তরের ১৪ ডিসেম্বর প্রগতিশীল ও স্বাধীনতাপ্রিয় মুহাম্মদ আখতারকে তাঁর বাসা থেকে আলবদররা ধরে নিয়ে যায়। ১৮ ডিসেম্বর রায়ের বাজার বধ্যভূমিতে আরও অনেকের সঙ্গে তাঁর বিকৃত মরদেহ পাওয়া যায়।


title: উইকিপিডিয়া সম্প্রদায়

text:
উইকিপিডিয়া সম্প্রদ্বায় হল মুক্ত অনলাইন বিশ্বকোষ উইকিপিডিয়ার স্বেচ্ছাসেবকদের সম্প্রদ্বায়। উইকিপিডিয়ার প্রত্যেক স্বেচ্ছাসেবককে উইকিপিডিয়ান বলা হয়ে থাকে। অক্সফোর্ড ইংরেজি অভিধানে ২০১২ সালের আগস্টে ‘উইকিপিডিয়ান’ শব্দটি অন্তর্ভুক্ত হয়।
প্রায় সব উইকিপিডিয়ান স্বেচ্ছাসেবী হিসেবে কাজ করে। উইকিপিডিয়ার শুরু থেকে উইকিপিডিয়ানদের সংখ্যা ক্রমেই বেড়ে চলেছে। সাম্প্রতিককালে উইকিপিডিয়ান ইন রেসিডেন্স নামের বিশেষ ধরনের উইকিপিডিয়ানের উদ্ভব হয়েছে। উইকিপিডিয়ান ইন রেসিডেন্স-রা বিভিন্ন সরকারি বা বেসরকারি সংস্থা বা প্রতিষ্ঠানে, প্রাতিষ্ঠানিক পর্যায়ে ঐ সংস্থা ও উইকিমিডিয়া প্রকল্পসমূহের মাঝে সংযোগ সাধনে কাজ করে। বিভিন্ন শিক্ষা প্রতিষ্ঠানে শিক্ষার্থীদেরকে বাড়ির কাজ হিসেবে কোন নির্দিষ্ট বিষয়ের উপর উইকিপিডিয়া সম্পাদনা করতে দেয়া হয়েছে। অর্থের বিনিময়ে উইকিপিডিয়া সম্পাদনা বিষয়ে সাম্প্রতিককালে অভিযোগ উঠেছে এবং এই ব্যপারে উইকিমিডিয়া ফাউন্ডেশন হস্তক্ষেপও করেছে।


title: উইকিপিডিয়া সম্প্রদায়

text: উইকিপিডিয়া শুরুর প্রথম দিকে উইকিপিডিয়ানদের সংখ্যা বৃদ্ধির হার ছিল বেশি। কিন্তু ২০০৯ নাগাদ এই বৃদ্ধি হার কমে যায়। ২০১১ সালের নভেম্বরে উইকিপিডিয়ার সকল ভাষার সংস্করণে বিশ্বব্যাপী মোট ৩১.৭ মিলিয়ন নিবন্ধনকৃত অ্যাকাউন্ট ছিল। এর মধ্যে ২৭০০০০ অ্যাকাউন্ট সক্রিয় ছিল। ২০০৮ সালে লেখক ও বক্তা ক্লে শার্কি এবং কম্পিউটার বিজ্ঞানী মার্টিন ভাটেনবার্গ এক গবেষণায় দেখান যে সমগ্র উইকিপিডিয়া তৈরিতে ১০০ মিলিয়ন কর্মঘন্টা ব্যয় হয়েছে। ২০১৩ সালের অক্টোবর নাগাদ, উইকিপিডিয়া সম্প্রদ্বায় ২০০৭ সালের পর এক-তৃতীয়াংশ হ্রাস পায়। বর্তমানে প্রায় ৩১০০০ সম্পাদক উইকিপিডিয়াতে সক্রিয়। সংখ্যায় কম হলেও এই উইকিপিডিয়া সম্প্রদ্বায় উইকিপিডিয়া প্রকল্পে নতুন নিবন্ধ তৈরি এবং নিবন্ধের উন্নয়নে কাজ করছে। সক্রিয় সম্পাদকদের মধ্যে অর্ধেকই প্রতিদিন গড়ে এক ঘন্টা সম্পাদনায় ব্যয় করে, এবং এক-পঞ্চমাংশ প্রতিদিন গড়ে তিন ঘন্টারও বেশি সম্পাদনায় ব্যয় করে।


title: উইকিপিডিয়া সম্প্রদায়

text: উইকিপিডিয়াকে অনেকেই সমালোচনা করেছেন। মার্কিন সাংবাদিক সিগেনথালেরকে নিয়ে লিখা বিভ্রান্তিকর নিবন্ধ এবং উইকিপিডিয়ান এসজে-এর নিজের সম্পর্কে মিথ্যা তথ্য প্রদানের ঘটনাসহ আরো বেশ কিছু ঘটনার জন্যে গণমাধ্যমে বিশ্বকোষ হিসেবে উইকিপিডিয়ার উপযোগিতা নিয়ে সমালোচনা হয়েছে। সমালোচনার মধ্যে উল্লেখযোগ্য বিষয়গুলি হল উইকপিডিয়ানদের পরিচয়হীনতা, নতুন উইকিপিডিয়ানদের প্রতি ব্যবহার, উইকিপিডিয়া প্রশাসকদের ক্ষমতার অপব্যবহার, উইকিপিডিয়া সম্প্রদায়ে পক্ষপাতিত্ব বিশেষ করে লিঙ্গ অসমতা এবং নারী উইকিপিডিয়ানের স্বল্পতা, উইকিপিডিয়ার প্রকল্পের সহ-প্রতিষ্ঠাতা জিমি ওয়েলসের ভূমিকা। এছাড়া অর্থের বিনিময়ে উইকিপিডিয়া সম্পাদনা নিয়েও সমালোচনা হয়েছে। এক্ষেত্রে উইকিমিডিয়া ফাউন্ডেশন হস্তক্ষেপ করেছে। উইকিপিডিয়া তার নিবন্ধসমূহে ধ্বংসপ্রবণোতা রোধে উইকিপিডিয়া সম্প্রদায়ের উপর নির্ভর করে। উইকিপিডিয়ান থেরেসা নটের মতে, “অধিক ধ্বংসপ্রবণতা ঘটলে তা নিয়ন্ত্রণ করা কঠিন হয়ে পড়ে। কিন্তু ধ্বংসপ্রবণ সম্পাদনাকারীর তুলনায় যারা ধ্বংসপ্রবণ সম্পাদনকারী নয়, তাদের সংখ্যা অনেক বেশি"। প্রতি বছর এপ্রিল ফুল দিবসে উইকিপিডিয়া সম্মপ্রদায় উইকিপিডিয়াতে সম্ভাব্য ধ্বংসপ্রবণতা রোধে বিশেষভাবে সতর্ক থাকে।


title: নীলাচল

text: নীলাচল বাংলাদেশের বান্দরবান জেলায় অন্যতম দর্শনীয় স্থান। এখানে নীলাচল পর্যটন কমপ্লেক্স বান্দরবান জেলা প্রশাসনের তত্ববধায়নে বান্দরবান শহর থেকে প্রায় ছয় কিলোমিটার দূরে টাইগারপাড়ার পাহাড়চূড়ায় গড়ে তোলা হয়েছে আকর্ষণীয় এই পর্যটন কেন্দ্র।


title: নীলাচল

text: নীলাচল-কে-বাংলার-দার্জিলিং বললে বোঝা যায় এর সৌন্দর্য। ২০০৬ সালের পহেলা জানুয়ারি এই প্রকল্প উদ্বোধন করা হয়। এ প্রকল্পে রয়েছে শুভ্রনীলা,‘ঝুলন্ত নীলা’, ‘নীহারিকা’ এবং ‘ভ্যালেন্টাইন পয়েন্ট’ নামে পর্যটকদের জন্য আকর্ষনীয় বিশ্রামাগার। কমপ্লেক্সের মাঝে বাচ্চাদের খেলাধুলার ব্যবস্থা এবং বসার ব্যবস্থা রয়েছে। পাহাড়ের ঢালে ঢালে সাজানো হয়েছে এ জায়গাগুলো। ভিন্ন ভিন্ন জায়গা থেকে সামনের পাহাড়ের দৃশ্যও ভিন্ন ভিন্ন রকম। একটি থেকে আরেকটি একেবারেই আলাদা, স্বতন্ত্র। সমুদ্রপৃষ্ঠ থেকে প্রায় ১৬শ’ ফুট উঁচু এই জায়গায় বর্ষা, শরৎ কি হেমন্ত— তিন ঋতুতে ছোঁয়া যায় মেঘ।


title: নীলাচল

text: নীলাচল থেকে সমগ্র বান্দরবান শহর একনজরে দেখা যায়। মেঘমুক্ত আকাশে কক্সবাজারর সমুদ্রসৈকতের অপুর্ব দৃশ্য নীলাচল থেকে পর্যটকেরা উপভোগ করতে পারেন। নীলাচলে বাড়তি আকর্ষণ হল এখানকার নীল রং এর রিসোর্ট। নাম নীলাচল স্কেপ রিসোর্ট। সাধারণ পর্যটকদের জন্য এ জায়গায় সূর্যাস্ত পর্যন্ত অনুমতি আছে।


title: নীলাচল

text: কক্সবাজারের মত বান্দরবানেও এক্সক্লুসিভ ট্যুরিস্ট জোন (ইটিজেড) স্থাপনে পর্যটন মন্ত্রণালয় ও জাতীয় পর্যটন সংস্থাগুলোর কার্যকর উদ্যোগ নিয়েছে। ২০১৬ সালের মধ্যেই এ প্রকল্প বাস্তবায়ন হবে বলে সবাই আশাবাদী।


title: ক্রেগ ইয়ং

text: ক্রেগ আলেকজান্ডার ইয়ং (জন্ম: ৪ এপ্রিল, ১৯৯০) উত্তর আয়ারল্যান্ডের ডেরি এলাকায় জন্মগ্রহণকারী উদীয়মান আইরিশ ক্রিকেটার। আয়ারল্যান্ড ক্রিকেট দলের পক্ষে একদিনের আন্তর্জাতিক ক্রিকেটে অংশ নিচ্ছেন। দলে তিনি বামহাতে ব্যাটিং করে থাকেন। পাশাপাশি ডানহাতে মিডিয়াম পেস বোলিংয়েও পারদর্শী তিনি।


title: ক্রেগ ইয়ং

text: ২৬ মে, ২০১৩ তারিখে স্কটল্যান্ডের বিপক্ষে তার প্রথম-শ্রেণীর ক্রিকেটে অভিষেক ঘটে। ৮ সেপ্টেম্বর, ২০১৪ তারিখে একই দলের বিপক্ষে একদিনের আন্তর্জাতিকে অভিষেক ঘটে তার।


title: নায়ল ও’ব্রায়ান

text: নায়ল জন ও’ব্রায়ান (জন্ম: ৮ নভেম্বর, ১৯৮১) ডাবলিনে জন্মগ্রহণকারী আইরিশ ক্রিকেটার। আন্তর্জাতিক ক্রিকেট অঙ্গনে আয়ারল্যান্ড ক্রিকেট দলের অন্যতম সদস্য তিনি। নায়ল ও’ব্রায়ান মূলতঃ উইকেট-কিপার। এছাড়াও বামহাতে ব্যাটিংয়ে দক্ষ তিনি। কাউন্টি ক্রিকেটে লিচেস্টারশায়ার দলের প্রতিনিধিত্ব করছেন।


title: নায়ল ও’ব্রায়ান

text: ঘরোয়া ক্রিকেটে ২০০৪ সালে কেন্ট দলে অংশগ্রহণের মাধ্যেম পেশাদারী ক্রিকেট জীবনের সূচনা করেন। এরপর ২০০৭ সালের প্রথমার্ধ্বে নর্দাম্পটনশায়ার দলে যোগদান করেন। ছয় মৌসুম পর ২০১৩ সালে লিচেস্টারশায়ারে চলে যান। ২০০৮ সালে ইন্ডিয়ান ক্রিকেট লীগে অংশগ্রহণ করেন।


title: নায়ল ও’ব্রায়ান

text: ২০১২ সালে নব-প্রবর্তিত বাংলাদেশ প্রিমিয়ার লীগে বিদেশী খেলোয়াড়রূপে অংশ নেন। খুলনা রয়েল বেঙ্গলসের সাথে $৮০,০০০ মার্কিন ডলারের বিনিময়ে ঘরোয়া টুয়েন্টি২০ প্রতিযোগিতায় খেলার লক্ষ্যে চুক্তিবদ্ধ হন। পাঁচ খেলায় তিনি ৫৪ রান সংগ্রহ করেছিলেন।


title: নায়ল ও’ব্রায়ান

text: ২০০৬ সালে একদিনের আন্তর্জাতিকে আয়ারল্যান্ডের পক্ষে অভিষেক ঘটে তার। দুই বছর পর প্রথম টুয়েন্টি২০ আন্তর্জাতিকে প্রথমবারের মতো অংশগ্রহণ করেন।


title: নায়ল ও’ব্রায়ান

text: ক্রিকেট আয়ারল্যান্ড কর্তৃপক্ষ ৫ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য ও’ব্রায়ানসহ ১৫-সদস্যের চূড়ান্ত তালিকা প্রকাশ করে। ১৬ ফেব্রুয়ারি, ২০১৪ তারিখে আয়ারল্যান্ড দল গ্রুপ-পর্বে ওয়েস্ট ইন্ডিজের বিপক্ষে প্রথম খেলায় অংশগ্রহণ করে। ওয়েস্ট ইন্ডিজের বিশাল ৩০৪/৭কে তাড়া করতে গিয়ে পল স্টার্লিং, এড জয়েসের সহায়তায় নায়ল ও’ব্রায়ান ৬০ বলে অপরাজিত ৭৯ রান তোলে চার ওভারেরও বেশি বল বাকী থাকতে দলকে ৪ উইকেটের জয় এনে দেন। ক্রিকেট বিশ্বকাপের ইতিহাসে টেস্টখেলুড়ে দলের বিপক্ষে আয়ারল্যান্ডের চতুর্থ জয়লাভ।


title: নায়ল ও’ব্রায়ান

text: বলসব্রিজ এলাকায় অবস্থিত ম্যারিয়ান কলেজে অধ্যয়ন করেন। তার ভাই কেভিন ও’ব্রায়ান আয়ারল্যান্ড দলে খেলছেন। তাদের বাবা ব্রেন্ডন ও’ব্রায়ান ১৯৬৬ থেকে ১৯৮১ সাল পর্যন্ত আয়ারল্যান্ড দলের প্রতিনিধিত্ব করেন ও সর্বমোট ৫২ খেলায় অংশ নিয়েছিলেন। বোন সিয়ারা ও’ব্রায়ান আয়ারল্যান্ড মহিলা হকি দলের সদস্য।


title: বিকাল

text: দুপুর হল দিনের একটি অংশ। স্থানভেদে দুপুরের সংজ্ঞা ভিন্নরকম। ইউরোপ ও আমেরিকা মহাদেশে সাধারণত দিনের বেলা ১২:০০ টা থেকে সন্ধ্যার পূর্ব পর্যন্ত সময়কে দুপুর বলা হয়। সূর্য মধ্য আকাশ থেকে পশ্চিমে যাওয়া শুরু করা থেকে সন্ধ্যে বেলা পশ্চিম আকাশে অস্ত যাওয়া পর্যন্ত সময়কে এসব অঞ্চলে দুপুর বলে বিবেচনা করা হয়। অন্যদিকে বেলা ১২:০০ টা থেকে বিকাল পর্যন্ত সময়কে এশিয়ার কিছু অঞ্চলে ও ভারতীয় উপমহাদেশে দুপুর হিসেবে বিবেচনা করা হয়। মানুষের কর্মজীবনে দিনের পরবর্তী প্রায় অর্ধেক সময়ই দুপুর বেলার অন্তর্গত। দুপুর বেলার সময় মানুষের স্বাস্থ্য, নিরাপত্তা, অর্থনৈতিক উৎপাদনশীলতা ইত্যাদি বিষয়ের সাথে জড়িত। দুপুরের প্রথম ভাগে অধিকাংশ মানুষ দুপুরের খাবার গ্রহণ করে থাকে এবং দুপুরের সময় থেকে মানুষের কর্মক্ষমতা হ্রাস পেতে শুরু করে। এছাড়া এসময় অধিক গাড়ি দুর্ঘটনাও ঘটে। পৃথিবীর দুপুর বেলার পরিমাণ সময় থেকে অন্যান্য গ্রহের দুপুরের পরিমাণ থেকে ভিন্ন।


title: বিকাল

text:
ইউরোপ (বিশেষ করে পশ্চিম ইউরোপ) ও আমেরিকা মহাদেশে দুপুর হল দুপুরের মধ্যভাগ থেকে সন্ধ্যার পূর্ব পর্যন্ত সময়। দুপুরের মধ্যভাগ বলতে বেলা ১২:০০ টা বোঝানো হয়। কিন্তু দুপুর কখন শেষ হবে তা নির্ভর করে সন্ধ্যা যখন শুরু হয় তার উপর। যেহেতু স্থানভেদে সন্ধ্যা হওয়ার সময়ে তারতম্য থাকে তাই, দুপুর বেলার সময়ের পরিমাণও স্থানভেদে ভিন্ন। ভারতীয় উপমহাদেশে দিনের বেলা ১২:০০ টা থেকে বিকালের পূর্ব পর্যন্ত সময়কে দুপুর বলে। বিকাল বলতে দুপুরের শেষভাগ এবং সন্ধ্যার মাঝের অংশকে বুঝায়। দ্বাদশ থেকে চৌদ্দশ শতক পর্যন্ত সময়ে দুপুরের মধ্যভাগ বলতে বেলা ৩:০০ বোঝানো হত। এর কারণ সম্ভবত ছিল উপাসনা বা দুপুরের খাওয়ার সময়। সুতরাং সেসময় দুপুরের সময় এখনকার চেয়ে অনেক সীমিত ছিল।
মার্কিন যুক্তরাষ্ট্রের দক্ষিণ অঞ্চলে সন্ধ্যা বলতে দুপুরের মধ্যভাগ থেকে রাত পর্যন্ত সময় বোঝানো হয়। আইরিশ ভাষায় দুপুরের শেষভাগ ত্থেকে মধ্যরাতের পূর্ব পর্যন্ত সময়কে সংজ্ঞায়িত করার জন্য চারটি শব্দ ব্যবহৃত হয়। রূপক অর্থে দুপুর বলতে দিনের শেষভাগের সময়কে বোঝানো হয়।


title: বিকাল

text: যেসব প্রাণী দিনের বেলা জেগে থাকে তাদের করটিসল হরমোনের রক্তের চাপ স্বাভাবিক থাকে। সকালের দিকে এই চাপ হ্রাস পেতে থাকে। এই করটিসল হরমোন রক্তে শর্করার পরিমাণ বাড়ানোড় ক্ষেত্রে ভূমিকা রাখে, এছাড়া এটি অতিরিক্ত মানসিক চাপের সময় নিঃসৃত হয়। তবে করটিসলের মাত্রা পরিবেশগত পরিবর্তনের উপরেও নির্ভর করে। মানসিক ও রক্তের চাপ স্থিতিশীল থাকায় গবেষকরা দুপুর বেলা সাধারণত হরমোনের মাত্রা ও মানসিক চাপ পরীক্ষা করে থাকেন। উদ্ভিদের সালোকসংশ্লেষণ প্রক্রিয়া দুপুর বেলা সবচেয়ে বেশি তীব্র থাকে। কারণ এসময় সূর্যের আলোড় উপস্থিতি বেশি থাকে। ফসল ও বিভিন্ন উদ্ভিদের দুপুর বেলা সালোকসংশ্লেষণ হার বেশি থাকায় অধিক পরিমাণে কার্বন-ডাই-অক্সাইড নিঃশেষিত হয়।


title: বিকাল

text: মানুষের শরীরের তাপমাত্রা সাধারণত দুপুর বেলা সর্বোচ্চ থাকে। কিন্তু খেলোয়াড় বা শারীরিক পরিশ্রমীদের দুপুরের খাবারের পর তাপমাত্রার এই অধিক হ্রাস পরিলক্ষিত হয় না। খামার বা গবাদি পশুর থাকার ঘর পূর্ব-পশ্চিম বরাবর নির্মাণ করা হলে উত্তর ও দক্ষিণ আকাশে সূর্যের উপস্থিতি, বিশেষ করে দুপুর বেলা মধ্য আকাশে যূর্যের অধিক রৌদ্র পশুর শরীরের তাপমাত্রা বাড়িয়ে দিতে পারে না। পশুর শরীরের তাপমাত্রা বৃদ্ধি পেলে তাদের উৎপাদনশীলতা হ্রাস পায়।


title: বিকাল

text: দুপুরের প্রথম ভাগ মানুষের কর্মক্ষমতা ও উৎপাদনশীলতায় প্রভাব রাখে। এসময় গাড়ি দুর্ঘটনা দিনের অন্যান্য সময়ের চেয়ে বেশি ঘটে থাকে, বিশেষ করে গাড়ি চালকরা দুপুরের খাবার শেষ করার পরে যখন গাড়ি চালায়। ১৯৮৭ থেকে ১৯৯১ সাল পর্যন্ত পরিচালিত সুইডেনে একটি জরিপে দেখা যায় বিকেল ৫ টায় সবচেয়ে বেশি (১৬০০টি) গাড়ি দুর্ঘটনা ঘটেছে, যা দিনের অন্যান্য সময়ের চেয়ে বেশি। বিকেল ৪টা এবং ৬টায় ১০০০টি করে দুর্ঘটনা ঘটেছে। এর একটি সম্ভাব্য কারণ দুপুরে রাস্তায় অধিক যানবাহনের চাপ। কিন্তু সকাল বেলাতেও রাস্তায় যানবাহনের আধিক্য থাকলেও সেসময় এত বেশি দুর্ঘটনা ঘটে না। ফিনল্যান্ডে দুপুর বেলা কৃষিকাজে বেশি দুর্ঘটনা ঘটে, বিশেষ করে স্পেটেম্বর মাসের সোমবারের দুপুরগুলোতে।


title: বিকাল

text: এক অধ্যাপক পর্যবেক্ষণ করেছেন যে তাঁর শিক্ষার্থীরা দুপুরের সময় পরীক্ষাতে খারাপ ফলাফল করেছে, তবে সন্ধ্যেবেলা আরও বেশি খারাপ করেছে। তবে এই পর্যবেক্ষণ পরিসংখ্যানগত দিক থেকে তাৎপর্যপূর্ণ নয়। মানুষের কর্মক্ষমতা দুপুরে হ্রাস পায়। বিদ্যুৎ উৎপাদন কেন্দ্রের উৎপাদন ক্ষমতাও দুপুরে কমে যায়, কিন্তু সকাল বেলা এতোটা কমে না। সবচেয়ে বেশি হ্রাস পায় শনিবার দুপুরে এবং সবচেয়ে কম হ্রাস পায় সোমবার দুপুরে। ১৯৫০ সালের একটি গবেষণায় দেখা যায়, দুইজন নারী কারখানা-শ্রমিকের কর্মক্ষমতা দুপুর বেলা ১৩ শতাংশ হ্রাস পেয়েছিল এবং কর্মঘন্টার শেষ সময়ে এই হ্রাসের পরিমাণ সর্বোচ্চ হয়। তবে এসবের কারণ হিসেবে ব্যক্তিগতভাবে বিরতি নেয়া এবং কারখানায় অনুৎপাদনশীল কাজে সময় দেয়াকেও দায়ী করা হয়েছে। আরেকটি গবেষণায় দেখা যায় যে, অনেক বেশি সময় ধরে যেসব মানুষ দিনের বেলা কাজ করে, দুপুর বেলা তাদের কর্মক্ষমতা হ্রাসের পরিমাণ অন্যান্য স্বাভাবিক কর্মীদের চেয়ে বেশি হয়ে থাকে।


title: বিকাল

text: তবে সব মানুষের কর্ম-অভ্যাস সমান নয়। ইতালি এবং স্পেনে অনুষ্ঠিত একটি গবেষণার অংশ হিসেবে শিক্ষার্থীদেরকে একটি প্রশ্নপত্র পূরণ করতে হয়, যার ফলাফলের ভিত্তিতে দিনের বিভিন্ন সময়ে তাদের উৎপাদনশীলতা পর্যবেক্ষণ করা হয়। প্রশ্নপত্র পূরণের সময় সতর্কতা দিনের সময়ের সাথে নির্ভরশীল ছিল বলে পরিলক্ষিত হয়। তবে তাদের প্রায় সবার সতর্কতা বেলা ২টা থেকে রাত ৮টা পর্যন্ত সর্বোচ্চ ছিল।


title: ২০১৫-এ বাংলাদেশ

text: ২০১৫-এ বাংলাদেশে হওয়া ঘটনাবলী।


title: ডাইআইসোপ্রোপাইল জিঙ্ক

text: ডাইআইসোপ্রোপাইল জিঙ্ক একটি অর্গানোজিঙ্ক যৌগ, যার রাসায়নিক সংকেত ZnCH।


title: কাদম্বরী দেবী

text: কাদম্বরী দেবী (জুলাই ৫, ১৮৫৯ – এপ্রিল ২১, ১৮৮৪ ) ছিলেন বাঙালি নাট্যকার, সঙ্গীতস্রষ্টা, সম্পাদক এবং চিত্রশিল্পী জ্যোতিরিন্দ্রনাথ ঠাকুরের স্ত্রী, মহর্ষি দেবেন্দ্রনাথ ঠাকুরের পুত্রবধু এবং বিশ্বকবি রবীন্দ্রনাথ ঠাকুরের বড় ভাইয়ের স্ত্রী।


title: কাদম্বরী দেবী

text: জুলাই ৫, ১৮৫৯ সালে কলকাতায় কাদম্বরীর জন্ম। পৈতৃক নাম মাতঙ্গিনী। তিনি ছিলেন ঠাকুরবাড়ির বাজার সরকার শ্যাম গাঙ্গুলির তৃতীয় কন্যা। মাত্র নয় বছর বয়সে ১৯ বছর বয়সী জ্যোতিরিন্দ্রনাথ ঠাকুরের সাথে কাদম্বরীর বিয়ে হয়। বিয়ের পর জ্যোতিরিন্দ্রনাথ ঠাকুর তার শিক্ষার বন্দোবস্ত করেছিলেন। তাঁর পিতামহ জগন্মোহন গঙ্গোপাধ্যায় ছিলেন একজন গুণী সংগীত শিল্পী। তার থেকেই কাদম্বরী এবং রবীন্দ্রনাথ বাল্যকালে গান শিখেছিলেন।


title: কাদম্বরী দেবী

text: সমবয়সী হওয়ার সুবাদে কাদম্বরীর সাথে রবীন্দ্রনাথের বন্ধুত্বপূর্ণ সম্পর্ক গড়ে উঠে এবং তিনি রবীন্দ্রনাথের বিভিন্ন গল্প, কবিতা, নাটক আর গান রচনায় উৎসাহ যুগিয়েছেন তার সৃষ্টিশীল মতামত প্রদানের মাধ্যমে। রবীন্দ্রনাথ এবং কাদম্বরী ছিলেন খুবই ভালো বন্ধু এবং সহপাঠী যার কারণে এই দুজনের সম্পর্ক নিয়ে সেই সময়ে সৃষ্টি হওয়া বিভিন্ন বিতর্ক এখনো বিদ্যমান রয়েছে।


title: কাদম্বরী দেবী

text: রবীন্দ্রনাথ ঠাকুরের বিবাহের (১৮৮৩ সালের ৯ ডিসেম্বর) চার মাস পরে এপ্রিল ১৯, ১৮৮৪ সালে কাদম্বরী দেবী আফিম খেয়ে আত্মহত্যার চেষ্টা করেন, এবং তার দুই দিন পর এপ্রিল ২১ তারিখে মাত্র ২৫ বছর বয়সে তিনি মারা যান। জোড়াসাঁকোর ঠাকুর পরিবার এই আত্মহত্যার বিষয়ে নিরব ছিল।


title: কাদম্বরী দেবী

text: মুলত পারিবারিক সমস্যার কারণে তার মৃত্যু হয়েছে বলে বিতর্ক রয়েছে। হিন্দু প্রথা অনুযায়ী তাকে মর্গে পাঠানো হয় নি, জোড়াসাঁকো ঠাকুরবাড়িতেই বসানো হয়েছিল করোনার কোর্ট। গবেষকরা মনে করেন, স্বয়ং মহর্ষির উদ্যোগেই করোনার রিপোর্ট লোপ করা হয়, সঙ্গে লোপাট করা হয় 'সুইসাইড নোট'। ৫২ টাকা ঘুষ দিয়ে মুখ বন্ধ করা হয় সংবাদ মাধ্যমের। তাই কাদম্বরীর মৃত্যু সংবাদ তখন কোনো পত্রিকায় ছাপা হয়নি।


title: কাদম্বরী দেবী

text: কাদম্বরী দেবীর মৃত্যুর পর রবীন্দ্রনাথ ঠাকুর মানসিকভাবে ভেঙ্গে পড়েন এবং তার স্মৃতি নিয়ে মৃত্যুর দীর্ঘদিন পরেও একাধিক কবিতা, গান ও গল্প রচনা করেছেন।


title: ঘটনা দিগন্ত

text: সাধারন আপেক্ষিকতা মতে, ঘটনা দিগন্ত হচ্ছে কোন একটি ঘটনার স্থান-কাল এর সীমানা যার বাইরে অবস্থিত কোন পর্যবেক্ষকের উপর এর কোন প্রভাব পড়ে না। সাধারন কথায় একে বলা যায় "প্রত্যাবর্তনের শেষ বিন্দু" যেখানে মধ্যাকর্ষন টান এতই শক্তিশালী হয় যে, কোন কণার পক্ষে আর দূরে যাওয়া সম্ভব হয় না। ঘটনা দিগন্ত বিষয়টি মূলত কৃষ্ণ বিবর এর সাথে সংযুক্ত। ঘটনা দিগন্তের ভেতর থেকে নিক্ষিপ্ত আলো এর বাইরের পর্যবেক্ষকের কাছে পৌঁছুতে পারে না। একইভাবে, এর বাইরে থেকে আসা কণার গতিও ধীর হয়ে যাচ্ছে বলে মনে হয় এবং তা দিগন্ত কে পুরোপুরি অতিক্রম করে না, বরং সময়ের সাথে সাথে এটির লোহিত সরণ বাড়তে থাকে। কণাটি কোন বিরুপ প্রভাব অনুভব করে না এবং একটি সসীম মানের প্রকৃত সময় এ, দিগন্ত অতিক্রম করে।


title: ঘটনা দিগন্ত

text: কৃষ্ণ বিবরের আশেপাশে আরও বিশিষ্ট ধরনের কিছু দিগন্ত যেমন, পরম দিগন্ত এবং আপাত দিগন্ত দেখা যায়। এছাড়া আরও কিছু স্বতন্ত্র ধারণা থেকে প্রাপ্ত কোশি দিগন্ত এবং খুনে দিগন্ত; কাড় দ্রবণ এর ফোটন পরিমন্ডল এবং আর্গো-পরিমন্ডল; বিশ্বতত্ত্ব সংক্রান্ত কণা দিগন্ত ও মহাজাগতিক দিগন্ত; বিচ্ছিন্ন দিগন্ত এবং গতিশীল দিগন্ত কৃষ্ণবিবরের গবেষনায় গুরুত্বপুর্ন।


title: ঘটনা দিগন্ত

text: সাধারন আপেক্ষিকতায় কৃষ্ণবিবর এর বর্ণনা হতে ঘটনা দিগন্তের সবচে উৎকৃষ্ট উদাহরন পাওয়া যায়, যেখানে কৃষ্ণবিবরকে ব্যখ্যা করা হয় একটি আকাশজাত বস্তু হিসেবে যা এত বৃহদাকার যে এর আশেপাশের কোন বস্তু কিংবা বিকিরণ, এর মধ্যাকর্ষন ক্ষেত্র অতিক্রম করে যেতে পারে না। একে অনেক সময় একটি সীমানা হিসেবে ব্যখ্যা করা হয় যার অভ্যন্তরে কৃষ্ণবিবরের মুক্তিবেগ আলোর গতিবেগ অপেক্ষা শক্তিশালী। যদিও, আরও সঠিক ব্যখ্যা হবে এই যে, দিগন্তের অভ্যন্তরে সকল আলোকসম পথ(যে সকল পথ আলো গ্রহন করতে পারে) এবং কণার আলোক কোণক এর সম্মুখবর্তী সকল পথ এমন ভাবে থাকে যে কনা বিবরের দিকে ক্রমাগত অগ্রসর হতে থাকে। যখন একটি কনা দিগন্তের অভ্যন্তরে প্রবেশ করে, সময়ের অগ্রসরমানতার মত কণার বিবরে পতন অবশ্যম্ভাবী, এবং কণাও বিভিন্ন স্থানকাল স্থানাঙ্ক ব্যবস্থা সাপেক্ষে তাই করে।


title: ঘটনা দিগন্ত

text: শ্‌ভার্ৎস্‌শিল্ড ব্যাসার্ধ্য এর পৃষ্ঠ কোন অ-আবর্তনশীল বস্তুর(যদিও ঘূর্নায়মান কৃষ্ণবিবর একটু ভিন্নভাবে চালিত হয়) যা এই ব্যাসার্ধ্যের অভ্যন্তরে থাকবে ক্ষেত্রে একটি ঘটনা দিগন্তের ন্যায় আচরন করে। কোন বস্তুর শ্‌ভার্ৎস্‌শিল্ড ব্যাসার্ধ্য এর ভরের সমানুপাতিক। তাত্ত্বিকভাবে, যেকোনো পরিমানের পদার্থ কৃষ্ণবিবরে পরিনত হবে যদি একে সংকোচন করে এর শ্‌ভার্ৎস্‌শিল্ড ব্যাসার্ধ্যের মধ্যে একে নিয়ে আসা যায়। সূর্য এবং পৃথিবী এর জন্য এই ব্যাসার্ধ্য যথাক্রমে ৩ কিঃমিঃ ও ৯ মিঃমিঃ। যদিও বাস্তবে পৃথিবী বা সূর্য কারোই ইলেকট্রন ও নিউট্রনের পতন চাপ অগ্রাহ্য করার জন্য প্রয়োজনীয় ভর কিংবা মধ্যাকর্ষন শক্তি নেই। এই চাপে ভেঙ্গে পড়ার জন্য একটি তারার সর্বনিম্ন প্রয়োজনীয় ভরকে বলা হয় টলম্যান-ওপেনহাইমার-ভল্কফ সীমা, যা প্রায় সূর্যের ভরের ৩ গুন।


title: ঘটনা দিগন্ত

text: কৃষ্ণবিবরের ঘটনা দিগন্ত বিশেষভাবে উল্লেখযোগ্য তিনটি কারনে। প্রথমত, এখানে গবেষনার ক্ষেত্র সুবিশাল. দ্বিতীয়ত, কৃষ্ণবিবর তার আশেপাশের পরিবেশ থেকে যেকোন কিছুকে নিজের দিকে আকর্ষন করে, যা ঘটনা দিগন্তকে অতিক্রমকারী বস্তুর পরিস্থিতি নির্দেশ করে যার পর্যবেক্ষন গুরুত্বপূর্ন। তৃতীয়ত, সাধারন আপেক্ষিকতা হতে প্রাপ্ত কৃষ্ণবিবরের সংজ্ঞা একটি ধারনা যা নির্দেশ করে যে কৃষ্ণবিবরের ঘটনা দিগন্তের সান্নিধ্যে থাকা বস্তুর উপর কোয়ান্টাম মহাকর্ষ ক্রিয়া করে। এর জন্য কৃষ্ণবিবরের ঘটনা দিগন্তের সান্নিধ্যে অবস্থিত বস্তুর পর্যবেক্ষন সম্ভব হয় যা সাধারন আপেক্ষিকতা ও এর সংযোজন সমূহের গবেষনায় ব্যবহৃত হয়।


title: ঘটনা দিগন্ত

text: বিশ্বতত্ত্ব মতে, পর্যবেক্ষনযোগ্য বিশ্ব এর ঘটনা দিগন্ত হবে সর্বোচ্চ কোমোভিং দুরত্ব যার মধ্য থেকে "এই মুহুর্তে" নিক্ষিপ্ত আলোকরশ্মি কখনো ভবিষ্যত পর্যবেক্ষকের কাছে পৌছাবে না। এটি কণা দিগন্ত এর ধারনা, যা প্রতিনিধিত্ব করে সর্বোচ্চ কোমোভিং দুরত্বের যেখানে অতীতে নিক্ষিপ্ত আলো একটি নির্দিষ্ট সময়ে পর্যবেক্ষকের নিকট হয়তো পৌঁছাতেও পারে তার সাথে দ্বিমত পোষণ করে। এই দুরত্বের অধিক দূরের ঘটনার আলো আমাদের কাছে পৌছানোর মত সময় পায় না; এমনকি যদি এটি মহাবিশ্ব সৃষ্টির মূহুর্তেও নিক্ষপ্ত হয়। সময়ের সাথে ক্ষুদ্র দিগন্ত এর পরিবর্তন নির্ধারিত হয় মহাবিশ্বের সম্প্রসারণ এর প্রকৃতির উপর ভিত্তি করে। যদি এই সম্প্রসারণের কিছু নির্দিষ্ট ধর্ম বিদ্যমান থাকে তাহলে মহাবিশ্বের কিছু অংশ কখনোই পর্যবেক্ষন সম্ভব হবে না, তা পর্যবেক্ষক যতই ওই অঞ্চল থেকে আলো আসার জন্য অপেক্ষা করুক। যে সীমানার বাইরের ঘটনা কখনো দেখা যাবে না তাই হল ঘটনা দিগন্ত, এবং এটি ক্ষুদ্র দিগন্তের সর্বাধিক ব্যাপ্তির প্রতিনিধিত্ব করে।


title: ঘটনা দিগন্ত

text: মহাবিশ্বের জন্য বিদ্যমান একটি কণা দিগন্তের নির্ণায়ক হবে, কোমোভিং দূরত্ব formula_1 দ্বারা


title: ঘটনা দিগন্ত

text: এ সমীকরণে, "a" হচ্ছে স্কেল ফ্যাক্টর, "c" হচ্ছে আলোর গতিবেগ, এবং "t" হচ্ছে মহাবিশ্বের বয়স। যদি formula_3 (ধরে নেয়া যায়, দৃষ্টিসীমার যেকোনো বিন্দু) হয়, তাহলে ঘটনা দিগন্তের অস্তিত্ব নেই। আর যদি formula_4 হয়, তবে দিগন্ত বিদ্যমান।


title: ঘটনা দিগন্ত

text: ঘটনা দিগন্ত ব্যতীত মহাবিশ্বের মডেল প্রভাবিত হয় পদার্থ অথবা বিকিরণ দ্বারা। ঘটনা দিগন্ত সমন্বিত মহাবিশ্বের মডেল প্রভাবিত হয় মহাজাগতিক ধ্রুবক (একটি দে সিটার মহাবিশ্ব)


title: ঘটনা দিগন্ত

text: মহাবিশ্ব কে কতগুলো সংঘর্ষ-হীন, আদর্শ তরল জাতীয় বস্তু দ্বারা তৈরি ধরে নিয়ে, মহাজাগতিক ঘটনার গতি ও কণা দিগন্তের একটি গণনা দেয়া হয়েছিল এফএলআরডব্লিউ মহাজাগতিক মডেলে।


title: ঘটনা দিগন্ত

text: যদি কোন কণা নির্দিষ্ট বেগে মহাকর্ষীয় ক্ষেত্র মুক্ত একটি অ-প্রসারণশীল মহাবিশ্বে চলমান থাকে, তবে ওই মহাবিশ্বে ঘটা যেকোনো ঘটনা ওই কণা দ্বারা পর্যবেক্ষন সম্ভব হবে, কেননা ঘটনাগুলোর অগ্রবর্তী আলোক কোণকগুলো কণার বিশ্ব রেখাকে ছেদ করে। অপরপক্ষে, যদি কণাটির ত্বরণ হতে থাকে, তবে কিছু ক্ষেত্রে কিছু কিছু ঘটনার আলোক কোণক কখনোই কণার বিশ্ব রেখাকে ছেদ করে না। এ সকল পরিস্থিতিতে আপাত দিগন্ত কণার প্রসঙ্গ কাঠামোতে বিদ্যমান থাকে, এবং প্রতিনিধিত্ব করে একটি সীমানার যার বাইরের ঘটনার পর্যবেক্ষন অসম্ভব।


title: ঘটনা দিগন্ত

text: যেমন এটি ঘটে কোন একক ত্বরিত কণার ক্ষেত্রে। এই অবস্থার একটি স্থান-কাল চিত্র বামে দেখানো হয়েছে। কণার যখন ত্বরণ হয়, এর গতি বৃদ্ধি হয়, কিন্তু তার নিজের রেফারেন্স ফ্রেম অনুযায়ী কখনোই আলোর গতি অর্জন করে না। স্থান-কাল চিত্রে, এর পথ একটি অধিবৃত্ত, যা ৪৫ ডিগ্রী রেখায়(আলোকরশ্মির পথ) অসীম ভাবে অগ্রসর হয়। যে ঘটনার আলোক কোণকের প্রান্ত এরকম বা এর বেশি পরিমানে অনন্ত স্পর্শক অবস্থায় থাকে তা কখনো ত্বরিত কণা হতে দেখা সম্ভব হবে না। এক্ষেত্রে, কণার রেফারেন্স ফ্রেমে একটি সীমানা তৈরী হয় যার পেছনে কোন সংকেত যাওয়া সম্ভব নয়(আপাত দিগন্ত)।


title: ঘটনা দিগন্ত

text: ঘটনা দিগন্ত সম্পর্কে, বিশেষত কৃষ্ণবিবর এর ঘটনা দিগন্ত সম্পর্কে একটি ভ্রান্ত ধারণা প্রচলিত যে, তারা প্রতিনিধিত্ব করে একটি অপরিবর্তনীয় পৃষ্ঠের যা তার দিকে অগ্রসর বস্তুকে ধ্বংস করে। বাস্তবিক, সকল ঘটনা দিগন্ত যেকোনো পর্যবেক্ষকের থেকে সবসময় কিছুটা দূরে থাকে, কোন বস্তুকে ঘটনা দিগন্তের দিকে পাঠানো হলে বস্তুটি কখনোই, পর্যবেক্ষকের দৃষ্টিকোণ থেকে, ঘটনা দিগন্তকে অতিক্রম করে না (যেহেতু, দিগন্ত-অতিক্রমের ঘটনার আলোক কোণক কখনোই পর্যবেক্ষকের বিশ্বরেখা কে ছেদ করে না)। ঘটনা দিগন্তের কাছাকাছি বস্তুকে স্থির রাখতে হলে, পর্যবেক্ষককে একটি অসীম মানের বল প্রয়োগ করতে হয় এবং বস্তু দিগন্তের যত কাছে যায়, বলের মান বাড়তে থাকে।


title: ঘটনা দিগন্ত

text: শুন্যস্থানে একটি একক ত্বরিত কণার অনুভূত দিগন্তের ক্ষেত্রে, এর পরিবেশ যতই গতিশীল হোক না কেন, দিগন্ত সবসময় একটি নির্দিষ্ট দূরত্বে থাকে। পর্যবেক্ষকের ত্বরণের ব্যবহৃত ফাংশন এর উপর নির্ভর করে দিগন্তের সরণ এমনকি এর অস্তিত্ব। পর্যবেক্ষক কখনই দিগন্তকে স্পর্শ করে না এবং সে-স্থান অতিক্রম করে না যেখানে দিগন্ত ছিলো বলে মনে হয়।


title: ঘটনা দিগন্ত

text: দে সিটার মহাবিশ্বের অন্তর্ভুক্ত বস্তু দ্বারা অনুভূত দিগন্তের ক্ষেত্রে, অ-ত্বরণশীল পর্যবেক্ষকের থেকে দিগন্ত সবসময় নির্দিষ্ট দুরত্বে আছে বলে মনে হয়। এমনকি ত্বরনশীল পর্যবেক্ষক দ্বারা ও একে কখনো স্পর্শ করা যায় না।


title: ঘটনা দিগন্ত

text: কৃষ্ণবিবরের ঘটনা দিগন্ত কে অতিক্রমকারী পর্যবেক্ষক একে অতিক্রমের সময়কে গণনা করতে পারে কিন্তু ওই মুহূর্তে আদতে ভিন্ন কিছু অনূভব করে না। দৃশ্যগত অবস্থায়, বিবরে পতনশীল পর্যবেক্ষক কৃষ্ণ অঞ্চলের দিগন্ত কে দেখে তার থেকে একটি আপাত দূরত্বে, এবং দৃশ্যগতভাবে এ দিগন্ত কে কখনই অতিক্রম করে না। একই অরীয় পথে কিন্তু একটু পূর্বে অন্য যে সকল বস্তু দিগন্তে প্রবেশ করে, পর্যবেক্ষকের সামনে তারা দৃশ্যমান হয়, কিন্তু দৃশ্যগত দিগন্তের ওপারে অবস্থিত বলে মনে হয়। এবং তারা যদি কাছাকাছি সময়ে দিগন্তে পতিত হয় তবে, যেকোনো একজন মহাকর্ষীয় অদ্বৈত বিন্দু দ্বারা ধ্বংসের পূর্বে তাদের মাঝে বার্তা আদান-প্রদানে সক্ষম হয়। জোয়ার বল এর বৃদ্ধি (এবং বিবরের একতার সাথে চূড়ান্ত প্রভাব) হয় একমাত্র লক্ষনীয় পরিবর্তন।


title: ঘটনা দিগন্ত

text: সাধারণ আপেক্ষিকতা কর্তৃক প্রদত্ত ঘটনা দিগন্তের বর্ণনা অসম্পূর্ণ বলে মনে করা হয়। যেসকল পরিস্থিতিতে ঘটনা দিগন্ত সৃষ্টি হয়, তাদের প্রকাশ করা হয় মহাবিশ্বের কর্মকান্ডের আরও ব্যাপক চিত্র দ্বারা, যেখানে আপেক্ষিকতা ও কোয়ান্টাম বলবিদ্যা উভয়ে বিদ্যমান। সাধারণ আপেক্ষিকতা দ্বারা গণিত বৈশিষ্ট্য ছাড়াও ঘটনা দিগন্তের আরও ভিন্ন কিছু বৈশিষ্ট্য প্রত্যাশিত রয়েছে।


title: ঘটনা দিগন্ত

text: বর্তমানে, এটি প্রত্যাশিত যে কোয়ান্টাম প্রভাবের কারনে ঘটনা দিগন্তের তাপমাত্রা বিদ্যমান এবং তাই বিকিরণও বিদ্যমান। কৃষ্ণবিবর এর ক্ষেত্রে একে বলা হয় হকিং বিকিরণ, এবং কিভাবে কৃষ্ণবিবর তাপমাত্রা ধারণ করে তা কৃষ্ণবিবরের তাপগতিবিদ্যার অন্তর্ভুক্ত বিষয়। ত্বরণশীল কণার জন্য একে বলা হয় উন্‌রুহ্ প্রভাব, যার কারনে কণার পার্শ্ববর্তী অঞ্চল পদার্থ এবং বিকিরণ দ্বারা পুর্ণ থাকে।


title: লতিফুল ইসলাম শিবলী

text: লতিফুল ইসলাম শিবলী (জন্ম: ১৪ এপ্রিল), বাংলাদেশের প্রখ্যাত গীতিকার, সুরকার ও সংগীত শিল্পী। তিনি একাধিক নাটক লিখেছেন। বাংলাদেশে ৯০ দশকে ব্যান্ড গানের ক্ষেত্রে অন্যতম গীতিকবি হিসেবেও পরিচিত তিনি। গীতিকার পরিচয়ের বাইরে লতিফুল ইসলাম শিবলী একাধারে কবি, গায়ক, লেখক, গায়ক এবং অভিনেতাও। লিখেছেন নাটক, চলচ্চিত্রের চিত্রনাট্যও। নাট্যকার হিসেবে তাঁর লেখা প্রথম সাড়া জাগানো নাটক 'তোমার চোখে দেখি'। এছাড়া নিজের লেখা নাটক রাজকুমারীতে মির্জা গালিবের চরিত্রে অনবদ্য অভিনয়ও করেন তিনি।


title: লতিফুল ইসলাম শিবলী

text: অভিনয়ের উপর এক বছরের ডিপ্লোমা কোর্স শেষে গ্রুপথিয়েটার নাট্যচক্রের সঙ্গে মঞ্চনাটকে কাজ করতে করতেই ধীরে ধীরে বিকশিত হতে থাকেন শিল্পের অন্যান্য মাধ্যমে। আধুনিক জীবনযন্ত্রণাগ্রস্ত তারুণ্যের ভাষাকে শিবলী উপস্থাপন করেছেন অত্যন্ত সহজসরল 'রক' এর ভাষায়। তাঁর সাফল্য এখানেই । তাই অল্প সময়ের মধ্যেই শিবলী পরিণত হয়েছেন এদেশের ব্যান্ড সংগীতজগতের কিংবদন্তি গীতিকবিতে । নিজের লেখা নাটক 'রাজকুমারী'তে(১৯৯৭) মির্জা গালিব চরিত্রে নিজের অনবদ্য অভিনয় অনেকের মন কেড়েছে। বাংলা একাডেমী প্রকাশ করেছে তাঁর 'বাংলাদেশে ব্যান্ড সংগীত আন্দোলন'(১৯৯৭) নামে ব্যান্ড সংগীতের ওপর লিখিত প্রথম এবং একমাত্র গবেষণাধর্মী প্রবন্ধগ্রন্থ। শিবলী'র কাহিনী সংলাপ এবং চিত্রনাট্যে প্রথম পূর্ণদৈঘ্য চলচ্চিত্র 'পদ্ম পাতার জল'।


title: লতিফুল ইসলাম শিবলী

text: দুই সন্তানের জনক লতিফুল ইসলাম শিবলী। একজনের নাম ওমর এবং অন্যজনের নাম ওসমান।


title: নলডাঙ্গা উপজেলা

text: নলডাঙ্গা বাংলাদেশের নাটোর জেলার অন্তর্গত একটি উপজেলা।


title: নলডাঙ্গা উপজেলা

text: ১৯৪৭ সালে স্থানীয়দের উদ্যোগে নলডাঙ্গার হাট প্রতিষ্ঠা করা হয়। ওই হাটকে ঘিরেই নলডাঙ্গার উন্নয়নের গড়াপত্তন শুরু। সেসময় নলডাঙ্গা পাশ্ববর্তী হালতিবিল ধান ও মাছের জন্য প্রাচুর্য্য ছিল। সেখানকার ধান, মাছ এবং বারনই নদীর মাছ ও নদীপথ এই হাটের জন্য আর্শীবাদ হয়ে দাঁড়ায়। সপ্তাহে দুইদিন শনিবার ও মঙ্গলবার হাট বসে। নলডাঙ্গার হাটকে ঘিরে ১৯৬১ সালে ব্রক্ষপুর ইউনিয়ন পরিষদ ভবন নির্মাণ এবং ১৯৬২ সালের ১ আগষ্ট নলডাঙ্গা রেলওয়ে ষ্টেশনগড়ে উঠে। বারনই নদীর ধারে হাট হওয়ায় এখানে একটি নৌ-বন্দরও গড়ে উঠে। রাজধানী ঢাকাসহ দেশের বিভিন্ন অঞ্চলের মহাজনরা মালামাল পরিবহনে নৌপথ ব্যবহার করেছেন। হাটকে ঘিরে ১৯৬৭ সালে নলডাঙ্গা হাইস্কুল, ১৯৭২ সালে শহীদ নজমুল হক ডিগ্রি কলেজ, ১৯৭৬ সালে রুপালী ব্যাংক বীমাসহ বিভিন্ন প্রতিষ্ঠান গড়ে উঠে। ২০০০ সালের ১৯ জানুয়ারি নাটোর সদর উপজেলার ব্রহ্মপুর, মাধনগর, খাজুরা, পিপরুল, বিপ্রেবেলঘরিয়া নামের ৫টি ইউনিয়নকে অধিক্ষেত্র নির্ধারণ পূর্বক নলডাঙ্গা পুলিশ তদন্ত কেন্দ্রটি থানায় (পুলিশ ষ্টেশন) রুপান্তর করা হয়। পরে একই বছরের ২১ জুন তৎকালীন স্বরাষ্ট্রমন্ত্রী মোহাম্মদ নাসিম নলডাঙ্গা থানাকে আনুষ্ঠানিক ভাবে উদ্বোধন করেন। স্কুল, কলেজ, ব্যাংক, বীমা সব কিছুই এখন হাতের মুঠোয়। নলডাঙ্গাবাসীর আধুনিক জীবন যাত্রার ব্যবস্থা করতে ২০০৩ সালে প্রতিষ্ঠা করা হয় নলডাঙ্গা পৌরসভা। বর্তমানে প্রতিটি মানুষের মৌলিক চাহিদা মেটাচ্ছে নলডাঙ্গা পৌরসভা। গ্রামীন অর্থনীতির উন্নয়নে ২০০৩ সালে ৩ জানুয়ারি স্থাপন করা হয়েছে দুগ্ধ শীতলীকরন কেন্দ্র ( মিল্কভিটা)। তথ্য যোগাযোগের জন্য ২০০৫ সালের ২৮ ডিসেম্বর টেলিফোন এক্র্চেঞ্জ এবং একই বছরে ডাকবাংলো নির্মাণ করা হয়। ১৯৯৯ সালে বারনই নদীর ওপর বিশালাকৃতির ব্রীজ নির্মাণ কাজ শুরু হলেও ২০০৫ সালের ২৮ ডিসেম্বর তা উদ্বোধন করা হয়। কারিগরী শিক্ষায় শিক্ষিত করতে একই বছরের ২৮ ডিসেম্বর বাসুদেবপুর এলাকায় গড়ে তোলা হয় কারিগরি প্রশিক্ষন কেন্দ্র। ২০১৪ সালে সোনালী ব্যাংক, ভুমি অফিস, পোষ্ট অফিসসহ বিভিন্ন এনজিওর অফিস স্থাপন করা হয়েছে। ২০১৩ সালের ২৭ মেদুপুরে সচিবালয়ে প্রধানমন্ত্রী শেখ হাসিনার সভাপতিত্বে প্রশাসনিক পুনর্বিন্যাস ও বাস্তবায়ন কমিটির ( নিকার) সভায় নলডাঙ্গাকে উপজেলা করার সিদ্ধান্ত নেয়া হয়।


title: নলডাঙ্গা উপজেলা

text: নলডাঙ্গা উপজেলার আয়তন প্রায় ১৭৪.৩৯ বর্গ কিলোমিটার। ইউনিয়ন ৫টি এবং গ্রামের সংখ্যা ৯৯ টি। এছাড়াও এখানে ১ টি পৌরসভা এবং ৭ টি পোষ্ট অফিস রয়েছে। নলডাঙ্গা উপজেলা নাটোর জেলার উত্তরে অবস্থিত। নলডাঙ্গা উপজেলার পূর্বে সিংড়া ও গুরুদাসপুর উপজেলা, দক্ষিণে নাটোর সদর উপজেলা , বড়াইগ্রাম ও বাগাতিপাড়া উপজেলা এবং পশ্চিমে পুঠিয়া ।


title: নলডাঙ্গা উপজেলা

text: নলডাঙ্গা উপজেলার মোট জনসংখ্যা ১,২৯,৩০৪ জন। মোট ভোটার ৯২,৭৭৪ জন। যার মধ্যে পুরুষ ভোটার ৬৪,৩২০ জন এবং নারী ভোটার ৪৬,৪২৫ জন।


title: নলডাঙ্গা উপজেলা

text: নলডাঙ্গা উপজেলায় শিক্ষার হার ৪১.৭১%। এখানে বিভিন্ন ধরনের শিক্ষা প্রতিষ্ঠান রয়েছে। তালিকা টেবিলে দেয়া হলো।


title: নলডাঙ্গা উপজেলা

text: ১৯৪৭ সালে স্থানীয়দের উদ্যোগে নলডাঙ্গা হাট প্রতিষ্ঠা করা হয়। ওই হাটকে ঘিরেই নলডাঙ্গার উন্নয়নের গড়াপত্তন শুরু। সেসময় নলডাঙ্গার পাশ্ববর্তী হালতিবিল ধান ও মাছের জন্য প্রাচুর্য্য ছিল। সেখানকার ধান, মাছ এবং বারনই নদীর মাছ ও নদীপথ এই হাটের জন্য আশীর্বাদ হয়ে দাঁড়ায়। সপ্তাহে দুইদিন শনিবার ও মঙ্গলবার হাট বসে। নলডাঙ্গার হাট কে ঘিরেই নলডাঙ্গার অর্থনীতি উন্নয়নের গোড়াপত্তন শুরু। প্রধান উৎপাদিত ফসল হলো ধান । এছাড়াও এখানে গম , ভুট্টা , আখ , পান ইত্যাদি উৎপাদিত হয়। বিলুপ্তপ্রায় ফসল নীল, বোনা আমন ও আউশ ধান। এখানে বেশ কয়েকটি ভারি শিল্প রয়েছে। এছাড়া বাংলাদেশের বৃহত্তম প্রাণ কোম্পানীর বেশীরভাগ কাঁচামাল ( আম , লিচু , বাদাম , মুগ ডাল, পোলাওর চাউল ইত্যাদি) নলডাঙ্গা থেকে সরবরাহ করা হয়। সম্প্রতি এখানে আপেল কুল, বাউ কুল, থাই কুল-এর ব্যাপক চাষ হচ্ছে।


title: নলডাঙ্গা উপজেলা

text: [বিলহালতী] বাংলাদেশের দ্বিতীয় বৃহত্তম বিল। এটির বৃহত্তম অংশ নলডাঙ্গা উপজেলার অন্তর্গত। এ বিলের প্রাকৃতিক সৌন্দর্য সত্যিই মনোমুগ্ধকর। বর্ষাকালে এখানে পানকৌড়ি, বক, মাছরাঙা সহ ছোটবড় বিভিন্ন প্রজাতির পাখির সমাগম ঘটে। বর্তমান সময়ে দর্শনীয় স্থান হিসাবে পাটুল খুব সুনাম অর্জন করেছে। এটাকে এখন দ্বিতীয় কক্সবাজার ও বলা হয়। বর্ষাকালে যখন পাটুল-খাজুরা রাস্তাটি পানিতে নিমজ্জিত হয়ে যায়, তখন এক মনোমুগ্ধকর পরিবেশ সৃষ্টি হয়। দেশের বিভিন্ন জায়গা থেকে অনেক পর্যটক এখানে আসে হালতীর বিলের এই অপরূপ সৌন্দর্য দেখতে।


title: ২০১৫ দক্ষিণ আফ্রিকা ক্রিকেট দলের বাংলাদেশ সফর

text: দক্ষিণ আফ্রিকা ক্রিকেট দল পূর্ব-নির্ধারিত সময়সূচী মোতাবেক ৫ জুলাই, ২০১৫ তারিখ থেকে ৩ অক্টোবর, ২০১৫ তারিখ পর্যন্ত বাংলাদেশ সফর করে। সফরে দক্ষিণ আফ্রিকা দল বাংলাদেশ ক্রিকেট দলের বিপক্ষে ২টি টেস্ট, ৩টি একদিনের আন্তর্জাতিক ও ২টি টুয়েন্টি২০ আন্তর্জাতিকে প্রতিদ্বন্দ্বিতায় অবতীর্ণ হয়।


text: দক্ষিণ আফ্রিকা দল টুয়েন্টি২০ আন্তর্জাতিকে ২-০ ব্যবধানে জয় পেলেও বাংলাদেশ দল একদিনের আন্তর্জাতিকে ২-১ ব্যবধানে সিরিজ জয় করে। এরফলে নিজ দেশে বাংলাদেশ দল উপর্যুপরি চারটি ওডিআই সিরিজে (জিম্বাবুয়ে ৫-০, পাকিস্তান ৩-০, ভারত ২-১ ও দক্ষিণ আফ্রিকা ২-১) জয়ের গৌরবগাঁথা রচনা করে। এছাড়াও বাংলাদেশ দল প্রথমবারের মতো দক্ষিণ আফ্রিকার বিপক্ষে ওডিআই সিরিজ জয়ের স্বাদ নেয়। অন্যদিকে, টেস্ট সিরিজে উভয় ম্যাচ ড্র হিসেবে শেষ হয়।


text: সম্প্রচারস্বত্ত্বের কারণে সিরিজটি ন্যাশনাল পলিমার ক্রিকেট সিরিজ নামে পরিচিতি পায়।


text: সিরিজের শুরুতে দক্ষিণ আফ্রিকার পক্ষে একদিনের সিরিজে এবি ডি ভিলিয়ার্সকে অধিনায়ক হিসেবে মনোনীত করা হয়। কিন্তু, ২০১৫ সালের ক্রিকেট বিশ্বকাপের সেমি-ফাইনালে নিউজিল্যান্ডের বিপক্ষে দলের ধীরগতিতে বোলিংয়ের কারণে এক খেলায় নিষিদ্ধ ঘোষণা করা হয়েছিল। ফলে, দক্ষিণ আফ্রিকা কর্তৃপক্ষ ওডিআই সিরিজের প্রথম দুই খেলায় অব্যহতি প্রদান করে। এরফলে তিনি পরিবারের সাথে কিছুটা সময় দিতে পারবেন। পরিবর্তে হাসিম আমলাকে ওডিআই সিরিজে দলের অধিনায়কের দায়িত্ব দেয়া হয়।


text: নিম্নবর্ণিত কর্মকর্তাগণ খেলা পরিচালনা করছেন:-


title: ফয়সাল মসজিদ

text: ফয়সাল মসজিদ () পাকিস্তানের বৃহত্তম মসজিদ, যা পাকিস্তানের রাজধানী ইসলামাবাদে অবস্থিত। মসজিদটি ১৯৮৬ সালে প্রতিষ্ঠিত হয়। তুর্কি স্থপতি ভেদাত ডালোকে এর ডিজাইন করেন। মসজিদটি দেখতে অনেকটা মরুভূমির বেদুঈনদের তাঁবুর মতো। সারা পৃথিবীতে এটি ইসলামাবাদের প্রতীক হিসেবে ব্যবহৃত হয়।


title: ফয়সাল মসজিদ

text: সৌদি বাদশাহ ফয়সাল বিন আব্দুল আজিজ এই মসজিদ নির্মাণে সমর্থন এবং অর্থ সাহায্য প্রদান করেন। তাই এই মসজিদটি শাহ্ ফয়সালের নামে নামকরণ করা হয়।


title: ফয়সাল মসজিদ

text: এই মসজিদটি দক্ষিণ এশিয়ার বৃহত্তম মসজিদ। ১৯৮৬ থেকে ১৯৯৩ সাল পর্যন্ত মসজিদটি পৃথিবীর বৃহত্তম মসজিদ ছিলো। পরবর্তীতে মরক্কোর কাসাব্লাঙ্কায় "হাসান ২" মসজিদ নির্মাণ হলে ফয়সাল মসজিদ তার অবস্থান হারায়।


title: স্টুয়ার্ট থম্পসন

text: স্টুয়ার্ট রবার্ট থম্পসন (জন্ম: ১৫ আগস্ট, ১৯৯১) উত্তর আয়ারল্যান্ডের ডেরি এলাকায় জন্মগ্রহণকারী উদীয়মান আইরিশ ক্রিকেটার। আন্তর্জাতিক ক্রিকেট অঙ্গনে আয়ারল্যান্ড ক্রিকেট দলের প্রতিনিধিত্ব করছেন স্টুয়ার্ট থম্পসন। বামহাতি ব্যাটসম্যান হিসেবে ডানহাতে মিডিয়াম-ফাস্ট বোলিং করে থাকেন তিনি।


title: স্টুয়ার্ট থম্পসন

text: অনূর্ধ্ব-১৯ পর্যায়ের ক্রিকেটে আয়ারল্যান্ড দলের সদস্য ছিলেন। তিনি পাঁচটি যুবদের একদিনের আন্তর্জাতিকে অংশগ্রহণ করেছেন। ২০১২ সালে আয়ারল্যান্ড দলের সদস্য হিসেবে ২০১১-১৩ আন্তঃমহাদেশীয় কাপে আফগানিস্তানের বিপক্ষে অংশ নেন ও প্রথম-শ্রেণীর ক্রিকেটে অভিষিক্ত হন।


title: স্টুয়ার্ট থম্পসন

text: শ্রীলঙ্কায় অনুষ্ঠিত ২০১২ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণ করেন।


title: জন মুনি

text: জন ফ্রান্সিস মুনি (জন্ম: ১০ ফেব্রুয়ারি, ১৯৮২) প্রজাতন্ত্রী আয়ারল্যান্ডের ডাবলিনে জন্মগ্রহণকারী আইরিশ ক্রিকেটার। আয়ারল্যান্ড ক্রিকেট দলের পক্ষে আন্তর্জাতিক ক্রিকেট অঙ্গনে প্রতিনিধিত্ব করছেন। তিনি মূলতঃ বোলার হিসেবে দলে খেলছেন। বামহাতি ব্যাটসম্যান ও ডানহাতি মিডিয়াম-পেস বোলিংয়ে জন মুনি পারদর্শী।


title: জন মুনি

text: ২০১০ সালে তিনি আয়ারল্যান্ডের বর্ষসেরা খেলোয়াড়ের সম্মানে ভূষিত হন। তার ভাই পলও আন্তর্জাতিক ক্রিকেটে আয়ারল্যান্ডের প্রতিনিধিত্ব করছেন।


title: জন মুনি

text: ২০০০ সালে অনূর্ধ্ব-১৯ ক্রিকেট বিশ্বকাপে আয়ারল্যান্ডের সদস্য ছিলেন। এরপর ২০০৪ সালে প্রথম-শ্রেণীর ক্রিকেটে মুনি’র অভিষেক ঘটে। আইসিসি আন্তর্মহাদেশীয় কাপে নেদারল্যান্ডসের বিপক্ষে তার এই অভিষেক। তিনি একবারমাত্র ব্যাটিং করেন। কিন্তু এডগার শিফার্লি’র বলে কোন রান সংগ্রহ করার পূর্বেই এলবিডব্লিউ’র শিকার হন। এছাড়াও তিনি বোলিং করেননি। দুই বছর পর আগস্ট, ২০০৬ সালে দ্বিতীয়বারের মতো প্রথম-শ্রেণীর ক্রিকেটে অংশগ্রহণ করেন। খেলায় তিনি কোন রান না পেলেও স্কটল্যান্ডের জন ব্লেইনকে জেরেমি ব্রে’র হাতে ক্যাচ দেন।


title: জন মুনি

text: ১৩ জুন, ২০০৬ তারিখে আয়ারল্যান্ড তাদের প্রথম একদিনের আন্তর্জাতিকে অংশগ্রহণ করে। তিনি প্রথম একাদশের অন্যতম সদস্য ছিলেন। স্টরমন্টে অনুষ্ঠিত ও গ্যালারিতে দর্শক পরিপূর্ণ ঐ খেলায় ইংল্যান্ড ৩৮ রানে জয়লাভ করে। খেলায় তিনি মার্কাস ট্রেসকোথিক, পল কলিংউড ও ইয়ান বেলের উইকেট পান। ঐ খেলাকে তিনি তার খেলোয়াড়ী জীবনের অন্যতম সেরা খেলার একটিরূপে বর্ণনা করেন। এছাড়াও ব্যাট হাতে ২৬ বলে অপরাজিত ৩০ রান পান। ২০১০ সালে ছয়জন খেলোয়াড়ের একজন হিসেবে ক্রিকেট আয়ারল্যান্ড কর্তৃপক্ষে সাথে পূর্ণাঙ্গভাবে খেলার জন্য চুক্তিবদ্ধ হন।


title: জেফ থমসন

text: জেফ্রে রবার্ট থমসন (; জন্ম: ১৬ আগস্ট, ১৯৫০) নিউ সাউথ ওয়েলস রাজ্যের গ্রিনাক্রে এলাকায় জন্মগ্রহণকারী সাবেক অস্ট্রেলীয় ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন জেফ থমসন। "থমো" ডাকনামে পরিচিত জেফ্রি থমসনকে সর্বকালের সেরা দ্রুতগতিসম্পন্ন বোলাররূপে অনানুষ্ঠানিকভাবে চিহ্নিত করা হয়। বিখ্যাত ফাস্ট বোলার ডেনিস লিলি’র সাথে তিনি বোলিং উদ্বোধনে মাঠে নামতেন। টেস্ট ক্রিকেটের ইতিহাসে তাঁদের জুটিকে সেরা ভীতিকর জুটি হিসেবে গণ্য করা হয়। ১৯৭৪-৭৫ মৌসুমে তাঁদের বোলিংকে ঘিরে উইজডেন মন্তব্য করেছিল যে, “... এটি বেশ সহজভাবে বিশ্বাস করা যায় যে, দ্রুতগতিসম্পন্ন এ জুটি একটি ক্রিকেট দলে খুব সহজেই স্থায়ীভাবে জায়গা করে নিতে পেরেছে।”


title: জেফ থমসন

text: ১৯৭৪-৭৫ মৌসুমে অ্যাশেজ সিরিজে ৩৩ উইকেট নিয়ে সকলের দৃষ্টি আকর্ষণ করেন। হেলমেট ও অন্যান্য আত্মরক্ষামূলক সরঞ্জামের দুষ্প্রাপ্যতা ছিল ও বাউন্সারের কোন বিধি-নিষেধ ছিল না। ঐ যুগে তাঁর পেস বোলিং খেলার উপর প্রভাব বিস্তার করেছিল।


title: জেফ থমসন

text: ১৯৭২-৭৩ মৌসুমে নিউ সাউথ ওয়েলস দলের পক্ষে প্রথম-শ্রেণীর ক্রিকেটে তাঁর অভিষেক ঘটে। পাঁচটি প্রথম-শ্রেণীর ক্রিকেটে অংশ নেয়ার পরই টেস্টে খেলার জন্য আমন্ত্রণ পান। মেলবোর্ন ক্রিকেট গ্রাউন্ডে পাকিস্তানের বিপক্ষে উভয় ইনিংসে ১১০ রান দিলেও কোন উইকেট লাভে সক্ষম হননি তিনি। পরবর্তীতে তাঁর পায়ে হাড় ভাঙ্গা ধরা পড়ে। এ ব্যথা নির্বাচকমণ্ডলী ও সতীর্থ খেলোয়াড়দের কাছে গোপন রাখেন।


title: জেফ থমসন

text: ১৯৭৪-৭৫ মৌসুমে অ্যাশেজ সিরিজের প্রথম টেস্টে খেলার জন্য মনোনীত হন। ইংরেজ খেলোয়াড়েরা কেবলমাত্র তাঁর বোলিং ভঙ্গীমা অস্ট্রেলিয়া সফরে কুইন্সল্যান্ডের বিপক্ষে খেলার সময় উপভোগ করছিলেন। তিনি কেবলমাত্র তাঁর অধিনায়ক গ্রেগ চ্যাপেলের নির্দেশনামাফিক বোলিং করছিলেন। টেস্ট শুরুর পূর্বেই তিনি টেলিভিশন সাক্ষাৎকারে মন্তব্য করে বিতর্ক সৃষ্টি করেন। তিনি বলেছিলেন যে, “আমি ব্যাটসম্যানদেরকে আউট করার চেয়ে আঘাত করাতেই উপভোগ করি বেশী। আমি পীচে রক্ত দেখতেই বেশি ভালবাসি।” দ্বিতীয় ইনিংসে ৬/৪৬ লাভ করে অস্ট্রেলিয়াকে জয় উপহার দেন। পার্থে তিনি বেশ কয়েকজন ব্যাটসম্যানকে আঘাত করেন। দ্বিতীয় ইনিংসে ৫/৯৩ পেয়ে অস্ট্রেলিয়াকে আরও একটি জয়লাভে সহায়তা করেন।


title: জেফ থমসন

text: ১৯৭৫ সালে ওয়েস্ট ইন্ডিজের বিপক্ষে খেলার সময় উচ্চ ক্ষমতাসম্পন্ন ক্যামেরায় তাঁর বোলিং গতিবেগ ১৬০.৪৫ কিমি/ঘ ধরা পড়ে। একবছর পর ১৯৭৬ সালে পুণরায় ১৬০.৫৮ কিমি/ঘ গতিবেগ লিপিবদ্ধ করা হয়। ঐ সময়ের প্রাপ্ত প্রযুক্তিতে তাঁর বোলিংয়ের গড় গতিবেগ প্রকৃতপক্ষে পীচে আরও বেশি ছিল বলে ধারণা করা হয়। অধিকাংশ ক্রিকেটার, ক্রিকেট পণ্ডিতবর্গ ও দর্শকদের মতে ১৯৭০-এর দশকে থমসনের গতি খুবই প্রবল ছিল। রিচি বেনো’র মতে ফ্রাঙ্ক টাইসনের পর থমসনের দ্রুতগতিসম্পন্ন বোলিং দেখেছেন। অস্ট্রেলীয় উইকেট-রক্ষক রড মার্শ তাঁর অধিকাংশ টেস্টে থমসনের বল গ্লাভসে ধরতেন। তাঁর মতে, থমসন প্রায় ১৮০ কিমি/ঘ গতিবেগে বল ছুড়েছেন। ইয়ান চ্যাপেল এবং অ্যাশলে মলেটের অভিমতও একই।


title: জেফ থমসন

text: ঘরোয়া ক্রিকেটে কুইন্সল্যান্ডের অধিনায়ক থাকা অবস্থায় ১৯৮৫ সালে ইংল্যান্ড সফরে দলের সদস্য মনোনীত হন। দক্ষিণ আফ্রিকায় বিদ্রোহী দলের সফরে যাবার ফলে অস্ট্রেলীয় দলের পেস বোলিং অনেকাংশেই দূর্বল ছিল। প্রথম টেস্টে ২/১৭৪ বোলিং করায় পঞ্চম টেস্ট পর্যন্ত তাঁকে প্রথম একাদশের বাইরে রাখা হয়। পঞ্চম টেস্টের প্রথম ইনিংসে অপরাজিত ২৮* রান করেন যা ১৯৭৭ সালে সর্বোচ্চ ব্যক্তিগত রানের পরবর্তী সর্বোচ্চ সংগ্রহ। ঐ টেস্টে গ্রাহাম গুচের একমাত্র উইকেট নিয়ে ২০০ উইকেটের মাইলফলক স্পর্শ করেন।


title: জেফ থমসন

text: ২৭ জানুয়ারি, ২০১৬ তারিখে ওয়ালি গ্রাউটের সাথে তাঁকেও অস্ট্রেলীয় ক্রিকেট হল অব ফেমে অন্তর্ভুক্ত করা হয়।


title: এডওয়ার্ড বাইলস কাওয়েল

text: এডওয়ার্ড বাইলস কাওয়েল () (জানুয়ারি ২৩, ১৮২৬ - ফেব্রুয়ারি ৯, ১৯০৩) প্রখ্যাত ভারততত্ত্ববিদ। স্কুল জীবনে স্থানীয় পাঠাগারে স্যার উইলিয়াম জোন্স'এর ফারসি ব্যাকরণ এবং কালিদাসের অভিজ্ঞান শকুন্তলম- এর ইংরাজি অনুবাদ পড়ে মাত্র ১৫ বছর বয়সে প্রাচ্যবিদ্যার প্রতি আকৃষ্ট হন। অক্সফোর্ড বিশ্ববিদ্যালয়ে মাক্সমুলার, আউটফ্রেখট ও উইলসনের সান্নিধ্যে এসে তাঁর এই আকর্ষণ আরও তীব্রতর হয়; অক্সফোর্ডে ছাত্রাবস্থায় কালিদাসের বিক্রমোর্বশী-র ইংরাজি অনুবাদ প্রকাশ করে কাওয়েল সংস্কৃত বিশেষজ্ঞদের কাছে পরিচিত হয়ে পড়েন। ১৮৫৪ সালে তাঁর অনুদিত বররুচির প্রাকৃতপ্রকাশ প্রকাশ পেলে সংস্কৃত পণ্ডিত হিসাবে তিনি সুপ্রতিষ্ঠিত হন। ১৮৫৬ খ্রিষ্টাব্দে তিনি কোলকাতা প্রেসিডেন্সি কলেজের ইতিহাসের অধ্যাপক , ১৮৫৭ খ্রিষ্টাব্দে ভার্নাকুলার লিটারারি সোসাইটির সম্পাদক এবং ১৮৫৮ খ্রিষ্টাব্দে কোলকাতা সংস্কৃত কলেজের অধ্যক্ষের মত গুরুত্বপূর্ণ পদে আসীন ছিলেন। ১৮৭৪ সালে তিনি কেম্ব্রিজের কর্পাস কৃষ্টি কলেজের ফেলো নির্বাচিত হয়েছিলেন। আমৃত্যু তিনি এই পদে আসীন ছিলেন।


title: এডওয়ার্ড বাইলস কাওয়েল

text: এডওয়ার্ড বাইলস কাওয়েল ইংলণ্ডের উইপিচে ১৮২৬ সালের ২৩শে জানুয়ারি জন্মগ্রহণ করেন । তিন ভাই ও এক বোনের মধ্যে তিনি ছিলেন সকলের বড়। পিতা "চার্লস কাওয়েল", ছিলেন একজন সফল ব্যবসায়ী, মাতা ম্যারিন্যে ছিলেন হিল হাউেসর (ইপসউইস) বাসিন্দা নাথানিয়েল বাইলস-এর জ্যেষ্ঠ কন্যা; তিনিও একজন সফল ব্যবসায়ী । কাওয়েল মাত্র ৮ বছর বয়সে ইপসউইসের গ্রামার স্কুলে ভর্তি হন এবং ১৮৪১ সালে ‘দ্য ইপ্সউইস র‌্যাডিক্যাল ম্যাগাজিন এ্যান্ড রিভিয়্যু,’ শীর্ষক পত্রিকাটির কয়েকটি সংখ্যার সংকলন করে তাঁর ক্লাসিক্যাল সাহিত্যের প্রতি অনুরাগের স্বাক্ষর রাখেন । ১৮৪২ সালে পিতার মৃত্যুর পর তিনি স্কুল ছেড়ে দিয়ে ব্যবসা বিষয়ক প্রশিক্ষণ নিতে শুরু করলেন। পরবর্তী ৮ বছর তিনি ব্যবসায়ে নিমগ্ন থাকার সঙ্গে সঙ্গে ‘ওয়েস্টমিনিস্টার রিভিয়্যু,’ তে প্রাচ্য ও স্প্যানিশ সাহিত্য নিয়ে লিখে উল্লেখযোগ্য কৃতিত্বের পরিচয় দেন। এই একই সময়ে তিনি আরবি ও ফার্সি নিয়েও চর্চা শুরু করেন। তাঁর জ্ঞানচর্চা ও মনীষার কারণে তাঁকে লণ্ডনের কার্লাইল বলা হত। ১৮৪৫ সালে কাওয়েল বিবাহ বন্ধনে আবদ্ধ হন এবং ১৮৫০ সালে তাঁর ভাইয়ের উপর পারিবারিক ব্যবসার সমস্ত দায়িত্বভার অর্পণ করে তিনি পুরোপুরি নিজেকে সাহিত্যসেবায় সঁপে দেন।


title: এডওয়ার্ড বাইলস কাওয়েল

text: কাওয়েলকৃত গ্রন্থাবলীর মধ্যে সম্পাদনা ও অনুবাদের সংখ্যাই বেশি। উল্লেখযোগ্য রচনাগুলির মধ্যে- সর্বদর্শনসংগ্রহ (এ.ই.গফের সহযোগিতায় অনুদিত, ১৮৮২ খ্রিঃ ); 'তত্ত্বমুক্তাবলী' (১৮৮২ খ্রিঃ) ; দিব্যাবদান (আর.এ.নীল-এর সহযোগিতায় সম্পাদিত, ১৮৮৬ খ্রিঃ ); বুদ্ধচরিত (সেকরেড বুকস অফ দি ইস্ট গ্রন্থের ৪৯তম খণ্ড রূপে অনুদিত, ১৮৯৪ খ্রিঃ ); জাতক (৬ খণ্ড, ১৮৯৭ খ্রিঃ ); 'এ ক্যাটালগ অফ বুডিস্ট স্যান্সক্রিট ম্যানুস্ক্রিপ্টস ইন দি পজেসন অফ দি রয়্যাল এশিয়াটিক সোসাইটি (এগগেলিং-এর সহযোগিতায়, ১৮৭৬ খ্রিঃ )। কাওয়েলের জীবনের শেষ কাজ , কবিকঙ্কণ মুকুন্দরাম চক্রবর্তীর চণ্ডীমঙ্গল- এর ইংরাজি অনুবাদ,(১৯০৩ খ্রিঃ )। এরপরই ১৯০৩ খ্রিষ্টাব্দে ৯ই ফেব্রুয়ারি তাঁর জীবনদীপ নিভে আসে।


title: হালিশহর বেগমজান উচ্চ বিদ্যালয়

text: হালিশহর বেগমজান উচ্চ বিদ্যালয় বাংলাদেশের চট্টগ্রাম জেলার সিটি কর্পোরেশন এলাকায় অবস্থিত একটি বিদ্যালয়।


title: হালিশহর বেগমজান উচ্চ বিদ্যালয়

text: ১৯৪৭ সালে বিদ্যালয়টি প্রতিষ্ঠিত হয়। চট্টগ্রাম শহরের পুরাতন স্কুলের মধ্যে এই স্কুলটি অন্যতম। প্রায় ১২০০ শিক্ষাথী এই স্কুলটিতে অধ্যয়নের সুযোগ পায়।


title: হালিশহর বেগমজান উচ্চ বিদ্যালয়

text: হালিশহর বেগমজান উচ্চ বিদ্যালয় চট্টগ্রাম জেলার ৩৮ নং ওয়ার্ড, বন্দর থানার পুরাতন ডাকঘর এলাকায় অবস্থিত।


title: পতেঙ্গা উচ্চ বিদ্যালয়

text: পতেঙ্গা উচ্চ বিদ্যালয় () বাংলাদেশের চট্টগ্রাম জেলার সিটি কর্পোরেশন এলাকায় অবস্থিত। ১৯৬২ সালে বিদ্যালয়টি প্রতিষ্ঠিত হয়।


title: পতেঙ্গা উচ্চ বিদ্যালয়

text: বিদ্যালয়টি ১৯৬২ সালে প্রতিষ্ঠিত হয় । প্রাথমিক অবস্থায় বিদ্যালয়টি নিম্ন মাধ্যমিক বিদ্যালয় হিসেবে তার শিক্ষা কার্যক্রম শুরু করলেও পরবর্তীকালে উচ্চ মাধ্যমিক বিদ্যালয় হিসেবে তার শিক্ষা কার্যক্রম পরিচালনা করে। চট্টগ্রামের অন্যতম পুরনো বিদ্যালয় এটি।


title: পতেঙ্গা উচ্চ বিদ্যালয়

text:
পতেঙ্গা উচ্চ বিদ্যালয় চট্টগ্রাম জেলার ৪০ নং ওয়ার্ড, পতেঙ্গা থানার অন্তর্গত।
বর্তমানে বিদ্যালয়টির ২৩৮ শতাংশ জমির উপর ৪টি দালান রয়েছে পাঠদানের জন্য। এছাড়াও একটি সুবিশাল খেলার মাঠ ও শপিং কমপ্লেক্স রয়েছে বিদ্যালয়টির ।


title: শহর-ই-জোহাক

text: শহর-ই-জোহাক (পার্শি شهر ضحاک, বাংলা আক্ষরিক অর্থ 'রক্ত নগরী') হল মধ্য আফগানিস্তানের বামিয়ান উপত্যকায় অবস্থিত একটি ত্রয়োদশ শতাব্দীর দুর্গের ধ্বংসাবশেষ। একটি উঁচু টিলায় অবস্থিত এই দুর্গটি ত্রয়োদশ শতাব্দীতে ধ্বংস হবার আগে পর্যন্ত বামিয়ান উপত্যকা রক্ষার উদ্দেশ্যে ব্যবহৃত একটি শক্তিশালী ঘাঁটি হিসেবে ব্যবহৃত হত। ঘুরি সাম্রাজ্যের শাসনকালে (১১৫৫ - ১২১২ খ্রিঃ) বামিয়ান একটি শক্তিশালী ও বিস্তৃত সাম্রাজ্যের অত্যন্ত গুরুত্বপূর্ণ কেন্দ্রে পরিণত হলে তা রক্ষার উদ্দেশ্যে এই দুর্গটিকেও অত্যন্ত শক্তিশালী করে গড়ে তোলা হয়। ঘুরিদের পতনের পর সমগ্র বামিয়ান উপত্যকার সাথে সাথে এই দুর্গটিও উত্তরের খরেজম সাম্রাজ্যের অধীনে আসে।


title: শহর-ই-জোহাক

text: ১২২১ খ্রিস্টাব্দে চেঙ্গিজ খানের মোঙ্গল সেনা বামিয়ান উপত্যকায় প্রবেশ করলে তাদের হাতেই এই দুর্গের পতন ঘটে। অবরোধ চলাকালীন দুর্গ থেকে ছোঁড়া একটি তীরে চেঙ্গিজ খানের নাতি মুতুকানের মৃত্যু ঘটলে, আক্রোশবশত মোঙ্গলরা সমস্ত উপত্যকা জুড়েই গণহত্যা চালায়। এই দুর্গে এইসময় প্রায় ৩০০০ মানুষ ছিল। তারাও কেউ এই হত্যাকাণ্ড থেকে রেহাই পায়নি। আজ এই দুর্গের ধ্বংসাবশেষের 'রক্ত নগরী' নামটিও সম্ভবত এই গণহত্যার নারকীয়তা থেকেই উদ্ভূত। এই নারকীয়তা ছিল এত ভয়াবহ যে অন্তত চার দশক এই শহরে আর কোনও বসতি স্থাপন হয়নি। পরবর্তীকালেও যখন শহরটি আবার গড়ে ওঠে, এই দুর্গটি কিন্তু তার অতীতের সাক্ষ্য বয়ে একইভাবে পড়ে থাকে। কোনও দিনই তার ধ্বংসস্তূপের উপর আর কোনও পুনর্নির্মাণ চালানো হয়নি।


title: শহর-ই-জোহাক

text: বিখ্যাত বৌদ্ধ প্রত্নতাত্ত্বিক নিদর্শনসমৃদ্ধ বামিয়ানের ঐতিহাসিক পর্বতগাত্রটি থেকে পূর্বদিকে প্রায় ১৫ কিলোমিটার দূরে এই দুর্গটির ধ্বংসাবশেষ অবস্থিত।


title: লুসি হকিং

text: ক্যাথরিন লুসি হকিং (জন্মঃ ২ নভেম্বর ১৯৭০) একজন ইংরেজ সাংবাদিক এবং উপন্যাসিক। তিনি তত্ত্বীয় পদার্থবিদ স্টিফেন হকিং এবং তার সাবেক স্ত্রী জেইন ওয়াল্ড হকিং এর মেয়ে। সে লন্ডনে বাস করে।


title: লুসি হকিং

text: লুসি হকিং অক্সফোর্ড বিশ্ববিদ্যালয়ে ফরাসী এবং রুশ অধ্যায়নের পরে সাংবাদিক হিসেবে তার কাজ শুরু করেন। তিনি নিউ ইয়র্ক ম্যাগাজিনের হয়ে কাজ করেছেন। তিনি ডেইলি মেইল, দ্য টেলিগ্রাফ, দ্য টাইমস এবং লন্ডন ইভিনিং স্ট্যান্ডার্ডের জন্যও লিখেছেন। লুসি হকিং বেতার সাংবাদিক হিসেবেও কাজ করেছেন।


title: লুসি হকিং

text: তিনি দুইটি উপন্যাস লিখেছেনঃ "জেইডেড" (২০০৪) এবং "রান ফর ইউর লাইফ (২০০৫), যেটি "দ্য এক্সিডেন্টাল ম্যারাথন" হিসেবেও প্রকাশিত হয়।


title: লুসি হকিং

text: ২০০৭ সালে তিনি "জর্জেস সিক্রেট কি টু দ্য ইউনিভার্স" (George's Secret Key to the Universe) নামে একটি দুঃসাহসিক অভিযানমূলক গল্প প্রকাশ করেন, যাতে জর্জ নামের এক ছোট্ট বালক কম্পিউটার-উৎপাদিত একটি তোরণের ভিতরে ফসকে পড়ে যায় এবং এটির মাধ্যমে সে সৌরজগতের চারিদিকে ভ্রমণ করেন। গল্পটি তার বাবা স্টিফেন হকিং এবং হকিং এর পি এইচ ডি ছাত্র ক্রিস্টোফ গ্যালফার্ডকে সাথে নিয়ে লেখা হয়। এটি ৩৮ টি ভাষায় অনূদিত হয়েছে এবং ৪৩ টি দেশে প্রকাশিত হয়েছে।.২০০৯ সালে প্রকাশিত হয় "জর্জেস কসমিক ট্রেজার হান্ট" (George's Cosmic Treasure Hunt), পরবর্তী গল্প যাতে মহাবিশ্বে প্রাণের অস্তিত্বের জন্য একটি পরিদর্শনের অভিযান বর্ণনা করা হয়েছে। ২০১১ সালে তার তৃতীয় শিশু গল্প প্রকাশিত হয় যার শিরোনাম হচ্ছে "জর্জ অ্যান্ড দ্য বিগ ব্যাং" যেটি বিগ ব্যাং এর সময় কি ঘটেছিলো সে সম্পর্কিত।


title: লুসি হকিং

text: ২০০৮ সালের এপ্রিলে হকিং নাসার ৫০তম জন্মদিনের লেকচার সিরিজে অংশগ্রহণ করেন, যেখানে তিনি শিশু ও বিজ্ঞান শিক্ষা সম্পর্কে কথা বলেন। "জর্জেস সিক্রেট কি" এর অভিজ্ঞতার উপর ভিত্তি করে তিনি শিশুদের জন্য পদার্থবিদ্যা এবং জ্যোতির্বিদ্যা সম্পর্কে কথা বলেন। তার ভাষণের প্রধান দিক ছিলো অল্প বয়স থেকেই শিশুদের বিজ্ঞান শিক্ষার সাথে পরিচিত করা নিয়ে।


title: লুসি হকিং

text: লুসি হকিং ২০০৮ সালের অক্টোবরে বিজ্ঞানকে জনপ্রিয় করার জন্য স্যাপিও প্রাইজ জেতেন যেটি রোম থেকে প্রদান করা হয়। তিনি ন্যাশনাল স্টার কলেজের ভাইস প্রেসিডেন্ট (যেটি প্রতিবন্ধীদের জন্য কাজ করে থাকে), এবং কলেজটি হচ্ছে একটি আবাসিক সংগঠন যেটি তরুণ অক্ষম ব্যক্তিদের জন্য সেবা ও শিক্ষা সরবরাহ করে।


title: লুসি হকিং

text: ২০১১ সালে অ্যারিজোনা স্টেট বিশ্ববিদ্যালয় তাকে অস্থায়ী আবাসিক লেখক হিসেবে নিয়োগ দেয় তাদের "২০১১ অরিজিন প্রজেক্ট" এর জন্য।


title: লুসি হকিং

text: ৩০ সেপ্টেম্বর ২০১৩ থেকে ৩০ অক্টোবর ২০১৩ পর্যন্ত তিনি অন্টারিওর ওয়াটারলুতে পেরিমিটার ইন্সটিটিউট ফর থিওরিটিক্যাল ফিজিক্সে "ব্রেইনস্টেমঃ ইউর ফিউচার ইজ নাউ ফেস্টিভাল" এ বক্তব্য দেন।


title: লুসি হকিং

text: লুসি হকিং আলেক্স ম্যকিঞ্জি স্মিথকে বিয়ে করেন কিন্তু ২০০৪ সালে তাদের মধ্যে ছাড়াছাড়ি হয়ে যায়।এই গল্পগুলো তার বাবা স্টিফেন হকিং এর সাথে লেখা।


title: চোখের বালি (চলচ্চিত্র)

text: চোখের বালি ( ; literally translated to "sand in the eye", figuratively to "constant irritant") রবীন্দ্রনাথ ঠাকুরের "চোখের বালি" উপন্যাস অবলম্বনে চিত্রায়িত। ২০০৩ সালে এটি পরিচালনা করেছেন ঋতুপর্ণ ঘোষ এবং অভিনয় করেছেন ঐশ্বরিয়া রাই বচ্চন প্রসেনজিৎ চট্টোপাধ্যায় রাইমা সেন। ঐশ্বরিয়া এখানে 'বিনোদিনী' ও রাইমা সেন 'আশালতা' চরিত্রে অভিনয় করেন। পরে এটি হিন্দিতে মুক্তি পায় এবং এই ভাষাতেই আন্তর্জাতিক মুক্তি দেয়া হয়।


title: চোখের বালি (চলচ্চিত্র)

text: মুক্তির পরে, চোখের বালি ইতিবাচক সমালোচনা এবং ভালো ব্যবসা করে।


title: চোখের বালি (চলচ্চিত্র)

text: চোখের বালি সেরা বাংলা চলচ্চিত্র হিসেবে জাতীয় চলচ্চিত্র অ্যাওয়ার্ড লাভ করে। চলচ্চিত্রটি ৩৪তম 'ইন্টারন্যাশনাল ফিল্ম ফেস্টিভাল অফ ইন্ডিয়া'-তে প্রদর্শিত হয়।


title: চোখের বালি (চলচ্চিত্র)

text:
এই চলচ্চিত্রটিতে সঙ্গীত পরিচালনা করেছেন দেবজ্যোতি মিশ্র। এখানে উল্লেখ্য যে, এই ছবিতে কোন গান নেই। এই ছবিতে ঐশ্বরিয়া রাই বচ্চনের কণ্ঠ দিয়েছেন শ্রীলা মজুমদার এবং রাইমা সেনের কণ্ঠ দিয়েছেন সুদিপ্তা চক্রবর্তী।ঐশ্বরিয়া রাই বচ্চন এই চলচ্চিত্রে অন্যতম সেরা অভিনয় করেছে।
এর আগে তিনি দেবদাস ছবিতে একই ভাবে সমলাচোনায় এসেছিলেন।


title: চোখের বালি (চলচ্চিত্র)

text:
এই ছবিটি ব্যাবসাসফল হিসাবে ঘোষিত।
ছবিটি ঐশ্যরিয়ার ক্যারিয়ারের উল্লেখযোগ্য একটি ছবি।


title: অ্যান্ড্রু বালবির্নি

text: অ্যান্ড্রু বালবির্নি (জন্ম: ২৮ ডিসেম্বর, ১৯৯০) ডাবলিনে জন্মগ্রহণকারী আইরিশ ক্রিকেটার। আয়ারল্যান্ড ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করছেন। সেন্ট অ্যান্ড্রু কলেজের সাবেক ছাত্র বালবির্নি দলে মূলতঃ ডানহাতি ব্যাটসম্যান হিসেবে অংশ নিচ্ছেন। পাশাপাশি তিনি দলের প্রয়োজনে উইকেট-রক্ষকের দায়িত্ব পালন করে থাকেন।


title: অ্যান্ড্রু বালবির্নি

text: আয়ারল্যান্ডের অনূর্ধ্ব-১৯ দলে খেলেছেন তিনি ও নয়টি যুবদের একদিনের আন্তর্জাতিকে অংশগ্রহণ করেছেন। ২০০৯ সালে অণুষ্ঠিত অনূর্ধ্ব-১৯ বিশ্বকাপ বাছাইপর্ব বিজয়ী দলের অন্যতম সদস্য ছিলেন। এরফলে তার দল ২০১০ সালের আইসিসি অনূর্ধ্ব-১৯ ক্রিকেট বিশ্বকাপে খেলার সুযোগ লাভ করে। এরপর ২০১০ সালের আইসিসি বিশ্ব ক্রিকেট লীগের প্রথম বিভাগে শিরোপা জয়ী আয়ারল্যান্ড দলে প্রতিনিধিত্ব করেন। এ প্রতিযোগিতায় অংশ নেয়ার ফলে তার লিস্ট এ ক্রিকেটে অভিষেক ঘটে। এছাড়াও স্কটল্যান্ডের বিপক্ষে অংশগ্রহণের ফলে তার একদিনের আন্তর্জাতিকে অভিষেক পর্ব সম্পন্ন হয়। এছাড়াও ঐ প্রতিযোগিতায় তিনি আরও তিনটি একদিনের আন্তর্জাতিকে অংশগ্রহণ করেন।


title: অ্যান্ড্রু বালবির্নি

text: ক্রিকেট আয়ারল্যান্ড কর্তৃপক্ষ ৫ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য বালবির্নি-সহ ১৫-সদস্যের চূড়ান্ত তালিকা প্রকাশ করে। ৭ মার্চ, ২০১৫ তারিখে হোবার্টের বেলেরিভ ওভালে অণুষ্ঠিত গ্রুপ পর্বের ৪র্থ খেলায় নিজস্ব সর্বোচ্চ ৯৭ রান করেন। ঐ খেলায় মাত্র ৫ রানের ব্যবধানে জিম্বাবুয়ে দলকে পরাজিত করে তার দল। এছাড়াও এড জয়েসের (১১২) সাথে ৩য় উইকেটে ১৩৮ রানের জুটি গড়েন যা টেস্টভূক্ত দলগুলোর বিপক্ষে তৃতীয়বারের মতো সহযোগী দেশগুলো করতে সক্ষম হয়েছে।


title: অ্যান্ড্রু ম্যাকব্রায়ান

text: অ্যান্ড্রু রবার্ট ম্যাকব্রায়ান (জন্ম: ৩০ এপ্রিল, ১৯৯৩) উত্তর আয়ারল্যান্ডের ডানমানা এলাকায় জন্মগ্রহণকারী উদীয়মান আইরিশ ক্রিকেটার। আয়ারল্যান্ড ক্রিকেট দলের অন্যতম সদস্য অ্যান্ড্রু ম্যাকব্রায়ান বামহাতি ব্যাটসম্যান হিসেবে খেলছেন। পাশাপাশি ডানহাতে অফ স্পিন বোলিংও করে থাকেন।


title: অ্যান্ড্রু ম্যাকব্রায়ান

text: ২৬ মে, ২০১৩ তারিখে ম্যাকব্রায়ানের প্রথম-শ্রেণীর ক্রিকেটে অভিষিক্ত হন। প্রতিপক্ষ হিসেবে ছিল স্কটল্যান্ড ক্রিকেট দল। ৮ সেপ্টেম্বর, ২০১৪ তারিখে একই দলের বিপক্ষে তার একদিনের আন্তর্জাতিকে অভিষেক ঘটে।


title: প্রিন্টার

text: প্রিন্টার হল একটি পেরিফেরাল যন্ত্র। যা মানুষের বোধগম্য গ্রাফ, ছবি, শব্দ, লেখা কাগজে (সাধারণত) ছাপায়। সবচেয়ে সাধারণ প্রিন্টার দুটি হল সাদা-কালো এবং রঙিন। সাদা কালো লেজার প্রিন্টারগুলো দিয়ে কাগজপত্রাদি, দলিলাদি প্রিন্ট করা হয়। আর রঙিন ইন্ক জেট প্রিন্টার দিয়ে উচ্চ ও ছবির সমমানের ফলাফল পাওয়া যায়।


title: প্রিন্টার

text: পৃথিবীর প্রথম কম্পিউটার প্রিন্টার ছিল ১৯'শতকের চার্লস ব্যবেজ কর্তৃক আবিষ্কৃত ডিফারেন্স ইঞ্জিনের জন্য যন্ত্রটি। এই যন্ত্রটিতে লোহার রডে অক্ষর ছাপা থাকতো আর কাগজগুলো রডের নিচে রাখা হত। এভাবে ছাপার কাজ করা হত। প্রথম বাণিজ্যিক প্রিন্টারগুলো যেমন ইলেক্ট্রিক টাইপরাইটার এবং টেলিটাইপ মেশিন এই পদ্ধতিতে কাজ করত। দ্রুতগতির প্রিন্ট নেয়ার চাহিদা থেকে নতুন ধরনের পদ্ধতি আবিষ্কারের প্রয়োজনীয়তা দেখা দিল, বিশেষ করে কম্পিউটারের সাথে ব্যবহারের জন্য। ১৯৮০ দশকে ব্যপকভাবে ব্যবহৃত যন্ত্রগুলো যেমন ডেইজি হুইল পদ্ধতির মিল ছিল টাইপরাইটারের সাথে। লাইন প্রিন্টার একই ধরনের আউটপুট দিত কিন্তু আরেকটু দ্রুত গতিতে। ডট মেট্রিক্স পদ্ধতি যাতে লেখা এবং গ্রাফ বা ছবি একত্রে প্রিন্ট করা যেত, কিন্তু তা নিম্ন মানের হত। ব্লুপ্রিন্টের মত উচ্চ মানের গ্রাফিক্সের জন্য প্লটার ব্যবহার করা হত।


title: প্রিন্টার

text: ১৯৮৪ সালে কম খরচে প্রথম এইচপি লেজারজেট লেজার প্রিন্টার পরবর্তী বছর অ্যাপলের পোস্টস্ক্রিপ্ট লেজার রাইটারের মধ্যদিয়ে ডেস্কটপ প্রকাশনা মুদ্রণে বিপ্লব আসে।


title: প্রিন্টার

text: ১৯৯০ এবং ২০০০ দশকের সময়ে ইন্টারনেট ইমেইলের দ্রুত বিস্তার ও ব্যাপক ব্যবহার মুদ্রণের প্রয়োজনীয়তাকে ম্লান করে দেয়। বিভিন্ন ধরনের বহনযোগ্য সংরক্ষন ব্যবস্থার কারণে কাগজে মুদ্রিত লেখার প্রয়োজন কমার অন্য আরেকটি কারণ। এমনকি কাগজে মুদ্রিত লেখা যা অফলাইন (ইন্টারনেটে নয় এমন) পড়ার জন্য যেখানে ব্যবহার করা হত যেমন বিমানযাত্রা বা গণপরিবহনে সেখানেও এখন ইবুক রিডার বা ট্যাবলেট ব্যবহার করা হয়। আজকাল প্রিন্টারগুলো ব্যবহার করা হয় বিশেষ উদ্দেশ্যে যেমন ছবি বা শিল্পকর্ম প্রিন্ট করতে। আগের মত আবশ্যকীয় পেরিফেরাল হিসেবে এখন প্রিন্টার আর ব্যবহার করা হয় না।


title: প্রিন্টার

text: ২০১০ সালের থেকে ৩য় মাত্রার মুদ্রণে ব্যপক আগ্রহ দেখা গেছে যাতে বাস্তবিক বস্তুর প্রতিরূপ মুদ্রণ সম্ভব যেমনটা আগের লেজার প্রিন্টারে একটি চালান প্রিন্ট করা হত।